Svoboda govora in boj proti revščini na dnevnem redu zasedanja v Strasbourgu
Institucije
Plenarno zasedanje
2010-10-18 - 18:42
Na začetku oktobrskega plenarnega zasedanja je predsednik Evropskega parlamenta Jerzy Buzek pozdravil podelitev letošnje Nobelove nagrade za mir kitajskemu oporečniku Liu Xiaobu. Opozoril je tudi na boj proti revščini ter proti trgovini z ljudmi - obe temi sta na dnevnem redu zasedanja - kolege pa je še pozval, naj v sredo prisluhnejo njegovemu pregledu dela ob polovici predsedniškega mandata.
Predsednik je toplo pozdravil podelitev Nobelove nagrade zaprtemu kitajskemu oporečniku, ki prestaja kazen, ker se je na miren način boril za svobodo govora. Liu Xiaobo je bil decembra 2009 obsojen na 11 let zapora in dve leti odvzema državljanskih pravic. Predsednik Buzek je pozval kitajske oblasti, naj izpustijo Nobelovega nagrajenca in ostale borce za človekove pravice.
17. oktober je mednarodni dan za izkoreninjenje revščine, leto 2010 pa je evropsko leto boja proti revščini. Predsednik je napovedal, da bo Parlament prizadevanja obeležil z več dogodki: poslancem bo v torek opoldne spregovoril generalni sekretar Združenih narodov Ban Ki Moon, skupaj s predsednikom Buzkom pa bosta sodelovala tudi na popoldanski prireditvi v agori Geremek Evropskega parlamenta.
Predsednik je opozoril kolege, da je 18. oktober evropski dan boja proti tihotapljenju ljudi, Evropska unija pa pripravlja zakonodajo, ki naj bi prispevala k izkoreninjenju tega problema.
Na koncu uvoda je predsednik še spomnil poslance, da bo imel v sredo opoldne govor ob polovici svojega mandata, kjer bo predstavil dosežke Parlamenta v zadnjih 15 mesecih. Jerzy Buzek je bil za predsednika izvoljen julija 2009, mandat pa se mu izteče januarja 2012.
20101018IPR87710 Končni osnutek dnevnega reda Spored oddaj na EP Live
SL
1
LINK
/sides/indexPartSession.do?reference=2010-10-2&language=SL
SL
2
LINK
/wps-europarl-internet/frd/live/live-program?language=sl
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
