Evropski parlament zgled državam na poti k demokraciji
Institucije
2010-07-13 - 14:24
Policist se registrira kot volivec na volitvah na Sejšelih leta 2007. © Belga/AFP Volitve le prvi korak na poti k demokraciji Vzpostavljanje institucij za predstavniško demokracijo zelo pomembno Spodbujanje demokracije v svetu je eden izmed ciljev Evropskega parlamenta. Evropski poslanci tako zadnji dan vsakega plenarnega zasedanja razpravljajo o stanju demokracije v svetu, pri čemer sprejmejo tudi vrsto resolucij. Leta 2008 je Parlament ustanovil svoj urad za spodbujanje parlamentarne demokracije, preko katerega mladim demokracijam ponuja možnosti pripravništev v Evropskem parlamentu.
Urad je bil predstavljen na zasedanju odbora Evropskega parlamenta za razvoj 12. julija. Člani odbora so se tako strinjali, da so volitve prvi korak na poti k demokraciji, veliko pozornosti pa je treba nameniti tudi vzpostavljanju dobro delujočih parlamentov. Pomoč pri slednjem je glavna naloga urada.
"Ker je Evropski parlament središče mreže nacionalnih parlamentov Evropske unije, ima dolžnost, da parlamentarno demokracijo izvaža in pomaga pri razvoju demokratičnih načel po vsem svetu," je dejal podpredsednik Parlamenta Edward McMillan-Scott (ALDE, UK).
Od pripravništev do delegacij
Urad za spodbujanje demokracije omogoča uslužbencem Parlamentov iz držav, ki so šele pred kratkim stopile na pot demokracije, da tri mesece v Evropskem parlamentu delajo kot pripravniki in se tako seznanijo z dobrimi praksami, uporabnimi tudi doma.
Shelda Commettant, ki v sejšelskem parlamentu skrbi za odnose z javnostmi, je tako letos šest tednov preživela v Parlamentu, kjer se je seznanila z načinom dela na tem področju. "Čeprav se Evropski parlament razlikuje od našega, pa lahko veliko stvari, ki sem se jih naučila, ustrezno prilagojene uporabim tudi pri nas," je dejala in dodala, da se bo na Sejšelih najprej posvetila razvoju spletne strani tamkajšnjega parlamenta.
Poleg pripravništev urad za spodbujanje demokracije izdeluje tudi študije o različnih vidikih parlamentarnega dela za parlamentarce izven Evropske unije, izobražuje pa tudi evropske poslance, ki so člani delegacij Parlamenta za tretje države. "Manjka nam strokovnjakov za vprašanja demokracije v tujih državah," je ob tem dejal šef urada Dick Toornstra.
20100709STO78532 Zasedanje odbora EP za razvoj (posnetek) Predstavitev Urada za spodbujanje parlamentarne demokracije Odbor EP za razvoj
SL
1
PHOTO
20100713PHT78770.jpg
SL
2
LINK
/wps-europarl-internet/frd/vod/player?category=COMMITTEE&eventCode=20100712-1500-COMMITTEE-DEVE&format=wmv&byLeftMenu=researchcommittee&language=sl#anchor1
SL
3
LINK
/pdf/oppd/Page_1/oppd_flyer_en.pdf
SL
4
LINK
/activities/committees/homeCom.do?language=SL&body=DEVE
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
