SURE Pozdravne besede
Spoštovani obiskovalec!
Dobrodošli na domači strani posebnega odbora za politične izzive in proračunska sredstva za trajnostno Evropsko unijo po letu 2013 oziroma na kratko odbora SURE.
Naš odbor je bil ustanovljen julija 2010 z enoletnim mandatom, v katerem naj bi opredelil politične prednostne naloge Evropskega parlamenta za novi večletni finančni okvir po letu 2013, tako v zakonodajnem kot v proračunskem smislu, ter predlagal smernice za sredstva, ki jih bo Unija potrebovala za uresničitev teh prednostnih nalog.
Petdeset stalnih in petdeset nadomestnih članov iz vseh političnih skupin Evropskega parlamenta in večine specializiranih odborov si predano prizadeva izpolniti to zahtevno nalogo.
Z velikim veseljem vas vabim, da na teh straneh sledite našemu delu.
Lep pozdrav,
Jutta Haug, predsednica
Odbor, pristojen za: a) opredelitev političnih prednostnih nalog Parlamenta za večletni finančni okvir po letu 2013 tako glede zakonodaje kot proračuna; b) ocena finančnih sredstev, ki jih Unija potrebuje za dosego svojih ciljev in izvedbo politik v obdobju, ki se začne s 1. januarjem 2014; c) opredelitev trajanja naslednjega večletnega finančnega okvira; d) oblikovanje predloga za strukturo prihodnjega večletnega finančnega okvira v skladu s prednostnimi nalogami in cilji, pri čemer je treba navesti glavna področja dejavnosti Unije; e) priprava smernic za okvirno razporeditev sredstev med različne razdelke večletnega finančnega okvira in znotraj njih v skladu s prednostnimi nalogami in predlagano strukturo; – opredelitev povezave med reformo sistema financiranja proračuna EU in pregledom odhodkov, da bi Odbor za proračun imel dobro podlago za pogajanja o novem večletnem finančnem okviru; 20101117CDE95771 Jutta Haug © European Union A profile of the chair of SURE