USTNO VPRAŠANJE H-0182/10
v času vprašanj, na delnem zasedanju maja 2010
v skladu s členom 116 Poslovnika
predložil
Georgios Papastamkos
za Komisijo
Zadeva: Proračunska reforma in skupna kmetijska politika
Oktobra 2009 so se pojavile informacije v zvezi z osnutkom sporočila Komisije o reformi proračuna Evropske unije. Ta osnutek je predvideval bistveno zmanjšanje izdatkov, namenjenih za skupno kmetijsko politiko, vseboval pa je tudi druge predloge za njeno prihodnjo usmeritev. Na javnem zasedanju Odbora Evropskega parlamenta za kmetijstvo je takratna komisarka za kmetijstvo Mariann Fischer Boel izjavila, da omenjeni dokument ne obstaja.
Ali lahko Komisija potrdi, da v sklopu reforme proračuna Evropske unije ne pripravlja predlogov v zvezi s skupno kmetijsko politiko?
Ali lahko v vsakem primeru zagotovi, da razprava o proračunski reformi ne bo nadomestila pogajanj o reformi skupne kmetijske politike za obdobje po letu 2013, ki že potekajo?
