P6_TA(2007)0535
Uporaba schengenskega pravnega reda
B6-0448/2007
Resolucija Evropskega parlamenta z dne 15. novembra 2007 o uporabi vseh določb schengenskega pravnega reda v Češki republiki, Republiki Estoniji, Republiki Latviji, Republiki Litvi, Republiki Madžarski, Republiki Malti, Republiki Poljski, Republiki Sloveniji in Slovaški republiki
Evropski parlament
, –
ob upoštevanju osnutka Sklepa Sveta o uporabi vseh določb schengenskega pravnega reda v Češki republiki, Republiki Estoniji, Republiki Latviji, Republiki Litvi, Republiki Madžarski, Republiki Malti, Republiki Poljski, Republiki Sloveniji in Slovaški republiki (11722/2007),
–
ob upoštevanju svojega stališča z dne 15. novembra 2007 o prej omenjenem osnutku sklepa Sveta Sprejeta besedila, P6_TA(2007)0531 .
,
–
ob upoštevanju člena 103(2) svojega Poslovnika,
A.
ker je bilo oblikovanje schengenskega območja eden izmed največjih dosežkov, ki sta ga zaznamovala odstranitev vseh kontrol na skupnih mejah med vsemi udeleženimi državami in svoboda gibanja na ozemlju EU,
B.
ker so vzporedno z odstranitvijo kontrol na notranjih mejah bili uvedeni izravnalni ukrepi, vključno z vzpostavitvijo učinkovite kontrole na zunanjih mejah, s krepitvijo sodelovanja med administrativnimi, carinskimi in sodnimi organi ter policijo držav članic, s skupno vizumsko politiko in oblikovanjem schengenskega informacijskega sistema (SIS),
C.
ker člen 3(2) Akta o pristopu iz leta 2003 UL L 236, 23.9.2003, str. 33.
določa, da se tiste določbe schengenskega pravnega reda, ki niso navedene v Prilogi I k temu aktu, v novi državi članici v smislu tega instrumenta uporabljajo šele na podlagi sklepa Sveta, ki se sprejme po preveritvi, da so izpolnjeni vsi potrebni pogoji za uporabo tega pravnega reda,
D.
ker je bil schengenski pravni red z amsterdamsko pogodbo leta 1997 vključen v okvir EU in je bilo sklenjeno, da ga od takrat obvezno uporablja vsaka naslednja nova država članica;
E.
ker je treba v skladu s postopki ocenjevanja preveriti, ali nove države članice izpolnjujejo potrebne pogoje za uporabo vseh določb zadevnega pravnega reda (varstvo podatkov, zračne meje, kopenske meje, policijsko sodelovanje, SIS, morske meje in vizumi); ker je to pogoj za Svet, da sprejme odločitev o polni uporabi schengenskega pravnega reda, vključno z ukinitvijo kontrol na notranjih mejah z in med zadevnimi državami članicami,
F.
ker je širitev schengenskega območja zato še en korak k polnemu vključevanju novih držav članic v EU,
G.
ker so se ocenjevanja za zadevne nove države članice začela na prošnjo (v letu 2006) vsake posamezne države članice (izjava o pripravljenosti) in so bila izvedena za vsako novo državo članico v pristojnosti delovne skupine za oceno Schengena; ker so se postopki ocenjevanja začeli z vprašalnikom glede vseh delov schengenskega pravnega reda, ki je bil naslovljen na vse države članice, ki so jim sledili obiski; ker so strokovnjaki obiskali meje, veleposlaništva, SIS itd. in pripravili obsežna poročila z opisi dejanskega stanja, ocenami in priporočili za dodatne ukrepe in kasnejše obiske; ker mora iz zaključnega poročila izhajati, ali posamezna nova država članica po obsežnem postopku ocenjevanja izpolnjuje vse pogoje za izvajanje v praksi,
H.
ker je treba čestitati portugalski vladi, da je predložila predlog za prehodno tehnično rešitev - SISone4all - ki bo novim državam članicam omogočila, da se vključijo v SIS v letu 2007, dokler Komisija ne bo začela izvajati novi SIS II,
I.
ker oblikovanje SIS II še naprej predstavlja prednostno nalogo za Parlament, in ker ni potreben le zato, da se vanj vključijo nove države članice , ampak tudi, ker naj bi SIS v Skupnosti postal močno in prilagodljivo orodje, ki se bo znalo spoprijeti s hitro spreminjajočimi se zahtevami; ker bo mogoče z orodjem izboljšati varnost in učinkovitejšo rabo podatkov, uvajati nove funkcije in bo izkoristilo tehnološke dosežke,
J.
ker je Sklep Sveta 2007/471/ES z dne 12 junija 2007 UL L 179, 7.7.2007, str. 46.
o uporabi določb schengenskega pravnega reda, ki se nanašajo na SIS, v devetih novih državah članicah začel veljati 7. julija 2007, in ker se je ocenjevanje glede pravilne uporabe schengenskega informacijskega sistema v zadevnih državah članicah lahko zaključilo šele konec septembra 2007,
K.
ker mora država članica ob vstopu v EU sprejeti schengenski pravni red in lahko istočasno upravičeno pričakuje, da bo uživala enake pravice kot druge države članice in da se bodo tudi njeni državljani lahko svobodno gibali znotraj njihovih ozemelj,
L.
ker je za enotno stopnjo varnosti na ozemlju Skupnosti nujno, da države članice strogo in učinkovito izpolnjujejo zahteve, ki veljajo za schengensko območje; ker bo neupoštevanje tega cilja ogrozilo varnost celotnega schengenskega območja,
M.
ker se meni, da hitrost izvajanja celotnega postopka ocenjevanja ni ogrozila strogega in učinkovitega načina, ki velja za postopke ocenjevanja,
N.
ker je obžalovanja vredno, da Svet na začetku postopka, ko se je posvetoval s Parlamentom, zaradi varnostnih razlogov Parlamentu v začetni fazi ni omogočil dostopa do ocenjevalnih poročil strokovnjakov,
O.
ker je treba upoštevati, da Parlament, še zlasti člani Odbora za državljanske svoboščine, pravosodje in notranje zadeve, morajo imeti dostop do ocenjevanja uporabe vseh področij Schengena, preden lahko podajo utemeljeno mnenje v zvezi z ukinitvijo notranjih meja,
P.
ker je treba priznati trud in pripravljenost portugalskega predsedstva, da je korak za korakom obveščal Parlament in še zlasti odbor za državljanske svoboščine, pravosodje in notranje zadeve o stanju postopkov ocenjevanja, ki so bili izvedeni v zadevnih državah članicah,
1.
pozdravlja nove države članice, ki vstopajo v schengensko območje, poudarja simboličen in zgodovinski pomen tega dogodka, da se konča starodavna delitev Evrope, in jim čestita za obsežna prizadevanja nekaterih izmed njih, da so se v tako kratkem času pripravile na izpolnjevanje zahtev Schengena;
2.
opozarja nove države članice, da morajo vzdrževati visoko raven varnosti ter nenehno strogo in učinkovito izpolnjevati zahteve, ki veljajo za schengensko območje;
3.
čestita portugalskemu predsedstvu, da je oblikovalo nujne instrumente za razširitev schengenskega območja na nove države članice leta 2007;
4.
poudarja nujno potrebo po pospeševanju priprav na začetek polno delujočega schengenskega informacijskega sistema SIS II;
5.
opominja države članice, naj čim prej vzpostavijo vse nujne ukrepe, da odpravijo še obstoječe pomanjkljivosti, in ugotavlja, da so nekatera vprašanja še vedno odprta in zahtevajo dodatno obravnavo v prihodnosti, vendar ne ovirajo uporabe celotnega schengenskega pravnega reda v zadevnih državah članicah;
6.
poziva Svet, naj zagotovi, da bo Parlament v naslednjem polletju pisno obveščen o nadaljnjih ukrepih, ki jih namerava sprejeti na osnovi priporočil, vsebovanih v poročilu o oceni glede schengenskega območja za vsako zadevno državo članico;
7.
opozarja na nujnost, da se v naslednjih dveh letih nadaljuje obsežno ocenjevanje načina izvajanja in delovanja sistema v vsaki državi članici schengenskega območja, s povdarkom zlasti dosežkih, posledicah in težavah, ki so se pojavili med izvajanjem sistema;
8.
pričakuje, da bo Svet Parlamentu v vseh zakonodajnih postopkih zagotovil vse zahtevane podatke, da bo ta lahko sprejemal utemeljene odločitve in izvajal potreben demokratičen nadzor;
9.
spodbuja Svet in Komisijo, naj pri postopku ocenjevanja novih držav članic uporabita potrebne izkušnje, inovacije in najboljšo prakso, da bi jih spodbujali med vsemi državami članicami;
10.
naroči svojemu predsedniku, naj to resolucijo posreduje Svetu ter v vednost Komisiji in vsem nacionalnim parlamentom držav članic.
