Kako mlade privabiti na volišča?
Volitve 2009
Mladi
2009-02-26 - 16:04
Mlade politika sicer zanima, a na volišča se ne odpravijo.©BELGA_EPA_SIMELA PANTZARTZI Kako mlade pripraviti to tega, da se zanimajo za politiko in s tem tudi za volilne skrinjice, je bila tema seminarja, ki je 17. februarja potekal v Evropskem parlamentu. Ankete so sicer pokazale visoko stopnjo zanimanja mladih za lokalno, nacionalno in evropsko politiko, a kako to prenesti v volilne navade?
Študija Evrobarometra (2007) je pokazala, da le dva odstotka mladih med 18. in 30 letom opravlja prostovoljno javno delo, pet odstotkov pa jih je članov kakšne politične stranke. Več kot osemdeset odstotkov anketirancev pa je menilo, da bi bili dejavnejši državljani, če bi se pred sprejetjem pomembnih javnih odločitev tudi njih povprašalo za mnenje.
Skrajne stranke snubijo mlade
Avstrijska liberalna demokratka Karin Resetarits je na seminarju spomnila na volitve v avstrijski državni svet leta 2008, ko so prvič lahko volili tudi šestnajstletniki. To je bila medvedjega usluga: vsaki drugi mladostnik je volil skrajno desničarsko stranko, je razložila poslanka. Tudi nemška socialdemokratka Lissy Gröner je dejala, da številne skrajne stranke svoje kampanje osredotočajo na mlade.
Ključni element: informiranje
"Politikom se ni treba zmeraj strinjati z mladimi, vendar pa morajo jasno pokazati, kdaj se z njimi strinjajo in kdaj ne. Vzemite stališče mladih, informirajte jih in izrazili bodo svoje mnenje," je povedal Pieter Lietaer, uslužbenec v flamskem mladinskem svetu. Po mnenju Tine Radinja, predsednice evropskega mladinskega foruma, so lahko le informirani mladi državljani tudi aktivni državljani.
Avstrijska poslanka Christa Prets pa je menila, da je informacij dovolj, vendar jih morajo mladi tudi želeti uporabiti. Naša odgovornost je, da jih pozovemo, da se informirajo in volijo, je dejala poslanka.
"Mladi potrebujejo sanje"
Jillian Turnhout, članica Evropskega ekonomsko-socialnega odbora, je govorila o resnični udeležbi, ki se mora razumeti in spodbujati kot razvojni proces skozi otroštvo in doraščanje.
Čas do volitev moramo izkoristiti za vzpostavitev resničnega strukturiranega dialoga, ki bo mladim pomagal pri odločitvi glede volitev, je dejala Grönerjeva.
Romunski poslanec Daniel Petru Funeriu (EPP-ED) pa je menil, da mladi potrebujejo sanje. "Ko bodo imeli sanje, bodo tudi prišli na volišča. Vendar, kdo pa resnično sanja evropske sanje? Morda nam je preprosto sistematično spodletelo, da bi jih lahko ponudili."
20090223STO50161 Študija Evrobarometra
SL
1
PHOTO
20090226PHT50448.jpg
SL
2
LINK
http://ec.europa.eu/dgs/education_culture/publ/pdf/youth/results-eurobarometer2007_en.pdf
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
