Boj proti otroški pornografiji v medmrežju
Človekove pravice
2008-01-15 - 16:52
Internet je v zadnjem desetletju doživel velik razcvet. Žal pa se je s tem na spletnih straneh ponudila tudi prenekatera priložnost za nezakonite vsebine, kot so otroška pornografija in spolno zlorabljanje. EP bo danes v Strasbourgu razpravljal o otrokovih pravicah, pri čemer se poslanci zavzemajo za ostrejši boj proti otroški pornografiji v medmrežju, za preprečevanje otroške prostitucije in spolnega turizma ter sodni pregon proizvajalcev, ki izkoriščajo otroke kot delovno silo.
V obdobju med letoma 1997 do 2005 se je število spletnih strani z otroško pornografijo povečalo za 1500 odstotkov, je v svojem govoru o otrokovih pravicah junija lani izjavil evropski komisar za pravosodje Franco Frattini.
Razširjenost interneta in anonimnost, ki jo zagotavlja, kot tudi tehnični napredek, na primer hitre internetne povezave in digitalne kamere, pedofilom nudijo priložnost, da lahko posnamejo svoje spolne aktivnosti, jih objavijo v medmrežju in jih izmenjujejo z drugimi.
Lastniki ali uredniki takšnih strani pogosto živijo izven Evrope, zato jih je zelo težko izslediti. V tujino, kjer se definicija nezakonitosti med državami močno razlikuje, se zelo hitro selijo tudi spletne strani.
Evropa je v preteklosti že sprejela zakonodajne akte in programe za boj proti otroški pornografiji na medmrežju. Leta 2004 je Svet EU sprejel okvirni sklep o usklajenih kaznih v EU za kriminal v medmrežju. Za tovrstne zločine je predvidena zaporna kazen od enega do treh let, za hude oblike zločina pa od pet do deset let zapora.
Prekinitev plačevanja s kreditnimi karticami
Poslanci bodo na torkovem plenarnem zasedanju ob 15. uri razpravljali o poročilu italijanske poročevalke Roberte Angelilli (UEN).
Ta v poročilu zahteva, da se iz plačilnega sistema s kreditnimi karticami izključijo spletne strani, ki prodajajo material z otroško pornografijo prek elektronskih sredstev. Poslanci pozivajo banke, ponudnike spletnih storitev in upravljavce iskalnikov, da dejavno sodelujejo pri boju proti otroški pornografiji in drugim oblikam komercialnega izkoriščanja otrok.
Poslanka Angelillijeva predlaga tudi oblikovanje baze podatkov z nenehno posodobljenim seznamom trgovcev, ki prodajajo otroško pornografijo. Informacije o njih bi ažurno posredovali policiji pristojnih držav članic, Europolu in Interpolu.
Prenos razprave v živo iz Strasbourga lahko spremljate na naši spletni strani v torek ob 15.00.
20080111STO18363 Prenos razprave v živo Poročilo o strategiji EU o otrokovih pravicah Tiskovna služba o strategiji o otrokovih pravicah Kako zaščititi otroke pred nevarnostmi interneta?
SL
1
PHOTO
20080115PHT18569.jpg
SL
2
LINK
/wps-europarl-internet/faces/live/live-video.jsp
-//EP//TEXT REPORT A6-2007-0520 0 NOT XML V0//SL
-//EP//TEXT IM-PRESS 20071213BRI15257 ITEM-009-SL NOT XML V0//SL
-//EP//TEXT IM-PRESS 20061129STO00721 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
