Odgovor g. Füle v imenu Komisije
(21. september 2010)
Na 8. seji pridružitvenega sveta dne 16. novembra 2009 je Evropska unija (EU) pozdravila in podprla možno okrepitev odnosov z Jordanijo, ki je izrazila, da jo zanima okrepljeno partnerstvo.
Tak „prednostni status“ bi uveljavil in povečal politične izmenjave, okrepil sodelovanje države v gospodarskem prostoru EU in sprožil znatno stopnjo povezovanja na različnih področjih politik in v okviru evropskih pobud.
Pogajanja o novem Akcijskem načrtu evropske sosedske politike (ESP) med EU in Jordanijo, ki bo opredelil odnos, dobro napredujejo in pričakuje se, da bo načrt sprejet v okviru pridružitvenega sveta EU-Jordanija, ki je načrtovan v zadnjem četrtletju leta 2010. Akcijski načrt evropske sosedske politike bo tako ostal glavni referenčni dokument za usmerjanje odnosov med EU in Jordanijo v prihodnjih letih.
