KONČNO
A6-0070/2006
22.3.2006
***
PRIPOROČILO
o predlogu Sklepa Sveta o sklenitvi Konvencije o krepitvi Medameriške komisije za tropskega tuna, ustanovljene leta 1949 s konvencijo med Združenimi državami Amerike in Republiko Kostariko, v imenu Evropske skupnosti
(14343/2005 – C6‑0023/2006 – 2005/0137(AVC))
Odbor za ribištvo
Poročevalec:
Duarte Freitas
PE 368.018v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
POSTOPEK................................................................................................................................9
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Sklepa Sveta o sklenitvi Konvencije o krepitvi Medameriške komisije za tropskega tuna, ustanovljene leta 1949 s konvencijo med Združenimi državami Amerike in Republiko Kostariko, v imenu Evropske skupnosti
(14343/2005 – C6‑0023/2006 – 2005/0137(AVC) )
(Postopek privolitve)
Evropski parlament ,
– ob upoštevanju predloga sklepa Sveta (14343/2005),
– ob upoštevanju prošnje Sveta za privolitev Parlamenta v skladu z drugim pododstavkom člena 300(3) v povezavi s členom 37 in s prvim stavkom prvega pododstavka člena 300(2) Pogodbe ES ( C6-0023/2006 ),
– ob upoštevanju člena 75 in člena 83(7) svojega Poslovnika,
– ob upoštevanju priporočila Odbora za ribištvo ( A6–0070/2006 ),
1. da privolitev k sklenitvi konvencije;
2. naroči svojemu predsedniku, naj stališče Parlamenta posreduje Svetu, Komisiji ter vladam in parlamentom držav članic, Združenih držav Amerike in Republike Kostarike.
OBRAZLOŽITEV
Tun v številnih državah sveta predstavlja osnovno hrano in je pomemben vir tujih valut za številne države proizvajalke.
Živahna trgovina s to vrsto rib je povezana z industrijo predelave tunov, ki je glavna industrija predelave rib na svetu, zaradi česar so nastale posebne flote za ribolov različnih vrst tuna po različnih oceanih sveta.
Vrste, namenjene industriji za konzerviranje, so pretežno tropske – rumenoplavuti tun ( Thunnus albacares ), črtasti tun ( Katsuwonus pelamis ) in velikooki tun ( Thunnus obesus ), območje vzhodnega Tihega oceana pa je eno najpomembnejših nahajališč teh vrst rib. ES z ribiškimi flotami nekaterih držav članic že nekaj let lovi na območju vzhodnega Tihega oceana.
Trenutno ima Skupnost za lov na tuna na območju vzhodnega Tihega oceana pet plovil z zapornimi plavaricami, s katerimi lovi predvsem črtastega tuna. V letu 2002 je ulov te vrste znašal 31.000 ton.
To pomembno ribolovno območje ureja IATTC (Medameriška komisija za tuna v tropih), regionalna ribiška organizacija, ki so ji pogodbene stranke dodelile pristojnosti na področju urejanja ribolova izrazito selivskih staležev rib v vzhodnem Tihem oceanu.
IATTC je bila ustanovljena leta 1949 s konvencijo med Republiko Kostariko in Združenimi državami Amerike kot prvima pogodbenima strankama.
Od takrat so h konvenciji pristopile številne države: Panama (1953), Ekvador (1961), Mehika (1964), Kanada (1968), Japonska (1970), Francija in Nikaragva (1973), Vanuatu (1990), Venezuela (1992), Salvador (1997), Gvatemala (2000), Peru (2002) in Republika Koreja (2005).
Toda konvencija iz leta 1949 določa, da lahko samo države postanejo njene članice, kar pomeni, da Evropska skupnost na podlagi konvencije iz leta 1949 in pod njenimi sedanjimi pogoji ne bi mogla pristopiti k IATTC.
Za rešitev te situacije je bil s sprejetjem protokola iz Guayaquila leta 1999 sprožen postopek spreminjanja konvencije iz leta 1949, s katerim je bila konvencija spremenjena tako, da lahko članice te regionalne ribiške organizacije postanejo tudi regionalne organizacije za ekonomsko integracijo, kot je Skupnost.
Vendar pa je za uporabo tega protokola v praksi potrebno, da ga podpišejo in ratificirajo vse članice IATTC. Zaradi dolgotrajnosti tega postopka (doslej so protokol ratificirale štiri članice) ES še vedno ne more uradno pristopiti k IATTC.
Kljub temu se je Svet z Odločbo 1999/405/ES z dne 10. junija 1999 odločil, da Kraljevini Španiji dovoli pristopiti h konvenciji, kar se je dokončno zgodilo leta 2003 v kraju Antigua v Gvatemali. Odločba predvideva, da bi Španija sodelovala pri odločitvah IATTC v skladu s stališčem Skupnosti in v tesnem sodelovanju s Komisijo.
Na podlagi razgovorov, ki so vodili k sprejetju protokola iz Guayaquila, so se pogodbene stranke IATTC strinjale, da je treba statut organizacije prilagoditi zadnjim spremembam na področju mednarodnega pomorskega prava, in sicer: Konvenciji Združenih narodov o pomorskem pravu iz leta 1982, sporazumom o njenem izvajanju in Kodeksu odgovornega ribištva (sprejetemu leta 1995 na konferenci Organizacije za prehrano in kmetijstvo, ki vsebuje tudi Sporazum o spodbujanju ribiških plovil, da upoštevajo mednarodne ukrepe za ohranjanje in ravnanje na odprtem morju, iz leta 1993).
Vendar pa glavni vzrok za nadaljevanje pogajanj o novi konvenciji izhaja iz deklaracije z naslovom " Declaration on Strengthening the Objectives and Operation of the Convention establishing the Interamerican Tropical Tuna Commission " iz leta 1995.
Ta deklaracija predpostavlja vrsto pomembnih sprememb.
Načela pomorskega prava, ki jih odraža Konvencija Združenih narodov o pomorskem pravu iz leta 1982, bi morala vsebovati zlasti pravice in obveznosti glede ohranjanja in upravljanja morskih bioloških virov, navedenih v tej konvenciji.
Konvencijo iz Antigue je treba razlagati in uporabljati v skladu z ustreznimi določbami Sporazuma o uporabi določb Konvencije Združenih narodov o pomorskem pravu z dne 10. decembra 1982 glede ohranjanja in upravljanja čezoceanskih staležev rib in izrazito selivskih staležev rib.
Ribolov tunov v vzhodnem Tihem oceanu je treba upravljati v skladu s koncepti trajnostnega razvoja in pristopom, ki bolj upošteva ekosisteme, zlasti pa je treba na podlagi najboljših znanstvenih dokazov, ki so na voljo, sprejeti ukrepe za ohranjanje in trajnostno izrabo vrste tuna.
Vključiti je treba ukrepe za dolgoročno zaščito delfinov.
Za zagotovitev ohranjanja in trajnostne izrabe nadzorovanih vrst je treba slediti demokratičnim postopkom odločanja.
Sprejeti je treba nov nepristranski sistem dodeljevanja finančnih prispevkov.
Razviti je treba mehanizme, ki bodo okrepili sodelovanje javnosti in preglednost, sledeč postopkom, ki bodo sprejeti v ta namen.
Treba je okrepiti mednarodno sodelovanje, da bi spodbudili razvoj nacionalnih raziskovalnih zmogljivosti na področju ekosistemov, ribolovnih praks in tehnologije ribiške opreme.
Kot odgovor na to je IATTC leta 1998 sprejela resolucijo, s katero je bil sprožen postopek za pripravo nove konvencije, ki bi nadomestila konvencijo iz leta 1949. Po nešteto sestankih je prišlo do sporazuma o novem besedilu konvencije, ki ga je IATTC sprejela junija 2003 in je znano kot "konvencija iz Antigue".
ES je dejavno sodelovala pri pripravi nove konvencije s ciljem, da bi ta zagotovo vsebovala potrebne določbe, s katerimi bi IATTC postala organizacija odprtega tipa, ki v skladu z 8. členom Sporazuma Združenih narodov iz leta 1995 o čezoceanskih staležih rib in izrazito selivskih staležev rib omogoča članstvo vsaki resnično zainteresirani stranki.
Na podlagi tega je sedaj primerno, da Skupnost sklene novo konvencijo, ki ji bo končno omogočala polno članstvo v IATTC. To pa ES ne preprečuje, da bi pristopila prej, če bi protokol iz Guayaquila stopil v veljavo pred konvencijo iz Antigue.
Poročevalec predlaga, da se temu predlogu sklepa dodeli privolitev.
POSTOPEK
Naslov
Predlog Sklepa Sveta o sklenitvi Konvencije o krepitvi Medameriške komisije za tropskega tuna, ustanovljene leta 1949 s konvencijo med Združenimi državami Amerike in Republiko Kostariko, v imenu Evropske skupnosti
Referenčni dokumenti
14343/2005 – C6‑0023/2006 – 2005/0137(AVC)
Datum prošnje za privolitev EP
20.1.2006
Pristojni odbor Datum razglasitve na zasedanju
PECH 20.1.2006
Odbori, zaprošeni za mnenje Datum razglasitve na zasedanju
Odbori, ki niso dali mnenja Datum sklepa
Okrepljeno sodelovanje Datum razglasitve na zasedanju
Poročevalec(-ka) Datum imenovanja
Duarte Freitas 15.9.2005
Nadomeščeni(-a) poročevalec(-ka)
Poenostavljeni postopek – Datum sklepa
Oporekanje pravni podlagi Datum mnenja JURI
Obravnava v odboru
22.2.2006
Datum sprejetja
21.3.2006
Izid končnega glasovanja
+: 18
–: 0
0: 0
Poslanci, navzoči pri končnem glasovanju
Elspeth Attwooll, Marie-Hélène Aubert, Luis Manuel Capoulas Santos, Zdzisław Kazimierz Chmielewski, Carmen Fraga Estévez, Ioannis Gklavakis, Alfred Gomolka, Pedro Guerreiro, Heinz Kindermann, Henrik Dam Kristensen, Rosa Miguélez Ramos, Philippe Morillon, Willi Piecyk, Dirk Sterckx, Struan Stevenson, Daniel Varela Suanzes-Carpegna
Namestniki, navzoči pri končnem glasovanju
Dorette Corbey, Duarte Freitas, María Isabel Salinas García
Namestniki (člen 178(2)), navzoči pri končnem glasovanju
Datum predložitve
22.3.2006
Pripombe (na voljo samo v enem jeziku)
...
