Pogovor z latvijskim predsednikom Valdisom Zatlersom
Institucije
2009-01-19 - 14:12
Latvijski predsednik Valdis Zatlers (53) Pretekli teden je na slavnostnem delu plenarnega zasedanja v Strasbourgu evropske poslance nagovoril Valdis Zatlers, predsednik Latvije. Po nastopu smo z njim spregovorili o trenutni ekonomski in energetski krizi, nizki podpori članstva EU med latvijskimi državljani in njegovih pričakovanjih od letošnjih junijskih volitev v Evropski parlament.
Kaj menite o trenutnem ukrajinsko-ruskem sporu zaradi plina?
"Nedavni dogodki so pokazali, da je vprašanje varnosti s preskrbo z energijo iz dneva v dan pomembnejše in da jih ne moramo ločiti od trenutnih razmer v svetu. Energetska politika ni več nacionalno vprašanje. Potreben je razvoj resničnega integriranega in raznovrstnega evropskega energetskega trga."
Trenutna gospodarska in energetska kriza sta zlasti prizadeli tudi Latvijo. Kako je njeno članstvo v EU vplivalo na sposobnost Latvije, da je kos tej krizi?
"Med finančno krizo je imelo članstvo v Uniji zelo pomembno vlogo. Bistveno je, da Latvija v teh razmerah ni bila prepuščena sama sebi in zelo hvaležni smo za ta solidarnostni odziv."
Kako pa je finančna kriza vplivala na uvedbo evra v Latviji?
"Uvedba evra je postala ena glavnih nacionalnih strateških ciljev za spodbujanje dolgoročne stabilnosti latvijskega gospodarskega in finančnega sistema. Srednjeročna prednostna naloga latvijske ekonomije je, da evro uvedemo leta 2012."
Po javnomnenjskih raziskavah je članstvo Latvije v EU pozdravilo le 27 odstotkov Latvijcev. Kako bi to razložili?
"Podpora Evropski uniji in podpora vladi gresta zmeraj z roko v roki. Če državljani niso zadovoljni z gospodarskim položajem, potem so tudi nezadovoljni s politično usmeritvijo, torej žal tudi z EU.
Latvijci še vedno menijo, da o EU niso ustrezno obveščeni. Tu vidim ključno vlogo Evropskega parlamenta. Poslanci so tisti, ki lahko državljanom najbolje razložijo vlogo Evrope."
Kaj pričakujete od letošnjih volitev v Evropski parlament?
"Sem optimist. Verjamem, da bodo volitve spodbuda za poslance, da še tesneje sodelujejo s volivci, pa tudi za državljane, da bodo dejavnejši pri razumevanju vloge Evropske unije v njihovem vsakdanjem življenju.
Verjamem, da bodo poslanci v naslednjem parlamentarnem mandatu imeli še večjo odgovornost do volivcev, saj se bodo vloga in naloge Evropskega parlamenta še razširile. V Uniji so potrebne institucionalne reforme in prepričan sem, da bo do teh tudi prišlo."
20090113STO46005 Latvijski predsednik v Evropskem parlamentu (v agleščini) Spletna stran Valdisa Zatlersa
SL
1
PHOTO
20090113PHT46081.jpg
SL
3
LINK
http://www.president.lv/pk/content/?cat_id=2192
-//EP//TEXT IM-PRESS 20090112IPR45940 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
