Pogovori v tujih mobilnih omrežjih cenejši že to poletje
Informacijska družba
2007-07-02 - 19:49
Konec z zasoljenimi telefonskimi računi
V soboto, 30. junija, je v vseh državah članicah Evropske unije začela veljati nova uredba o gostovanju v tujih mobilnih omrežjih. Najvišja cena za klice v tujini bo odslej 49 centov, prevzem pogovora pa bo stal največ 24 centov na minuto. Cene klicev se bodo v naslednjih treh letih še zmanjševale, stroški mobilnega telefoniranja v tujini naj bi postali tako tudi do 70 odstotkov nižji. Evropski poslanci Evropejce pozivajo, da možnost cenejših telefonskih klicev v tujini čim prej izkoristijo.
Gostovanje v evropskih državah uporablja približno 147 milijonov potrošnikov, letni promet iz tega naslova pa znaša okoli 8,5 milijarde evrov. Klici z mobilnega telefona v druge države članice Evropske unije so bili doslej povprečno štirikrat dražji od nacionalnih. Nova evropska tarifa naj bi znižala stroške za okoli 80 odstotkov uporabnikov gostovanja, ki sedaj niso uporabljali cenejših tarif.
Kaj je evropska tarifa?
Evropska tarifa določa najvišjo dovoljeno tarifo za gostovanje v tujih omrežjih znotraj Evropske unije. Trenutno veljavna evropska tarifa kot zgornjo mejo za odhodne klice določa 49 centov na minuto, za dohodne klice pa 24 centov na minuto.
Cene klicev mobilne telefonije v tujini se bodo postopoma zniževale naslednja tri leta: za dohodne klice v tujem omrežju znotraj Evropske unije bo prihodnje leto treba odšteli največ 46 centov, leta 2009 pa 43 centov, za dohodne cene pa 22 centov naslednje leto oz. 19 centov leta 2009.
Kako in kdaj zaprositi za novo tarifo?
Ponudniki telefonskih storitev imajo na voljo mesec dni, da ob upoštevanju evropske tarife svojim uporabnikom ponudijo nove, cenejše tarife. Nekateri ponudniki so jih že začeli oglaševati.
Potrošniki bodo imeli nato dva meseca časa, da ponudbe sprejmejo. Če se bodo odločili za prehod na novo tarifo, jim jo bo moral operater zagotoviti najpozneje v mesecu dni od trenutka, ko se bodo zanjo odločili. Če se uporabnik v roku dveh mesecev ne bo odločil za ponujeno tarifo, bo najhitreje 30. avgusta oz. najpozneje 30. septembra letos samodejno stopila v veljavo evropska tarifa.
Ponudniki mobilnih storitev morajo novo evropsko tarifo vsem svojim uporabnikom ponuditi na jasen in pregleden način, lahko pa jim predlagajo tudi vseobsegajočo mesečno pavšalno tarifo, v okviru katere najvišje mejne cene ne veljajo. Ta pavšalna tarifa lahko vključuje tudi gostovanje za podatkovne storitve ter SMS in MMS.
Poleg cenejših klicev pa bodo uporabniki mobilnih telefonov zmeraj, ko bodo vstopili v tujo državo, od ponudnika prejeli tudi sporočilo SMS, v katerem jih bodo seznanili s tarifami v omrežju, kjer trenutno gostujejo.
Telefoniranje v tujini enkrat ceneje
Avstrijski krščanski demokrat Paul Rübig, sicer tudi poročevalec o vprašanju gostovanja v tujih omrežjih, je poudaril dejstvo, da se bo od julija 2007 lahko vsak evropski uporabnik mobilne telefonije odločil za najcenejšo tarifo. Evropske ponudnike telekomunikacijskih storitev je zato pozval, da nove ukrepe, ki jih je Evropska unija sprejela v rekordnem času enajstih mesecev, kar najhitreje izvedejo.
Angelika Nieber, avstrijska poslanka iz skupine Evropske ljudske stranke in Evropskih demokratov ter predsednica parlamentarnega odbora za industrijo, je dejala, da ima uredba že sedaj pozitiven vpliv, saj so ponudniki že uvedli novo strukturo cen. Uporabniki bodo imeli koristi tudi od posebnih pravil o preglednosti, za katere se je Parlament krepko boril, je dejala poslanka.
Angleška socialna demokratka Arlene McCarthy, tudi predsednica parlamentarnega odbora za notranji trg, pa je poudarila, da se telefonski računi ne bodo samo prepolovili, temveč bodo evropski potrošniki z novo evropsko tarifo tudi bolje zaščiteni.
Najpomembnejše od vsega pa je, da nas po letošnjem dopustu v tujini ne bodo čakali zasoljeni telefonski računi.
20070702STO08725 Tiskovna služba o novi uredbi o gostovanju v tujih mobilnih omrežjih (v angleščini) Pogovor s Paulom Rübigom: Nižje cene za klice v tujini že to poletje Evropski poslanci podpirajo ugodne tarife za gostovanje v tujih mobilnih omrežjih Gostovanje v mobilnih omrežjih: Parlament zahteva nižje in pregledne cene Tiskovna služba: Podpis uredbe o cenah gostovanja v mobilnih omrežjih
SL
1
PHOTO
20070702PHT08719.jpg
-//EP//TEXT IM-PRESS 20070626BKG08387 0 NOT XML V0//SL
-//EP//TEXT IM-PRESS 20070521STO06820 0 NOT XML V0//SL
-//EP//TEXT IM-PRESS 20070412STO05231 0 NOT XML V0//SL
-//EP//TEXT IM-PRESS 20070123STO02336 0 NOT XML V0//SL
-//EP//TEXT IM-PRESS 20070626IPR08366 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
