Rumeni tovornjak na turneji 2007
Pravice žensk/enake možnosti
2007-05-03 - 17:55
Rumeni tovornjak na turneji po 21 državah članicah
Preteklo sredo, 25. aprila, se je veliki živo rumeni tovornjak izpred stavbe Evropskega parlamenta v Strasbourgu odpravil na turnejo po Evropski uniji. V naslednjih sedmih mesecih bo obiskal 21 držav članic in prevozil več kot 18.000 kilometrov. Tovornjak se bo na postojankah spremenil v oder, na katerem bodo potekale različne razstave in forumi. Osrednje sporočilo turneje je: "Za raznolikost. Proti diskriminaciji."
Turneja je del dogodkov v okviru evropskega leta 2007, leta enakih možnosti za vse, in ima dvojno sporočilo: prvič, nesprejemljive so vse vrste diskriminacij - zaradi rase, spola, starosti, invalidnosti ali spolne usmerjenosti - in drugič, ljudje imamo v okviru evropske zakonodaje proti diskriminaciji pravice, ki jih moramo tudi spoznati.
"Vsi smo enaki"
Pobudo so v sredo pozdravili evropski poslanci iz vseh političnih skupin. Socialni demokrat Michael Cashman je spomnil na to, da je Evropska unija nastala na ruševinah druge svetovne vojne, med katero je bilo mnogo ljudi zaradi svoje vere, prepričanja in spolne usmerjenost poslanih v koncentracijska taborišča. Želimo zgraditi Evropo, kjer so vsi enaki in če je kdo ogrožen, je naša dolžnost, da ga zaščitimo, je dejal Cashman.
Namen turneje je seznaniti državljane EU o njihovih pravicah in o tem, kako naj jih uveljavljajo. Parlamentarna poročevalka za evropsko leto enakih možnosti za vse, francoska socialna demokratka Martine Roure, vidi težave v zapletenosti evropske zakonodaje, ki ščiti pravice državljanov. Roure je poudarila, da večina državljanov teh pravic ne uveljavlja, kajti pogosto niti ne vedo, da jim pripadajo.
Tovornjak bo služil kot forum, kjer se bodo ljudje lahko seznanili o svojih pravicah v okviru nacionalne in evropske zakonodaje. Različne nevladne organizacije bodo ta tovornjak na njegovi poti iz države v državo uporabile za razstave in razprave na temo raznolikosti in diskriminacije.
Posebna pozornost namenjena invalidom
V Evropski uniji živi približno 37 milijonov invalidov. Na pojav invalidnosti se mora primerno odzvati tudi družba. Invalidi se morajo obravnavati enakopravno, s spoštovanjem in sočutjem.
Liberalna demokratka Liz Lynne je dajala, da moramo zagotoviti, da se invalidi obravnavajo enakopravno, da zakonodajo uporabljajo vse države članice in da ta vključuje tudi starejše ljudi.
Dostop na tovornjak je invalidom omogočen s posebnim dvigalom, na tovornjaku pa je na voljo tudi pregled informacij na spletnih straneh za slepe. Da bi obiskovalci na lastni koži izkusili, s kakšnimi ovirami se vsakodnevno soočajo invalidi, bodo lahko na poligonu mobilnosti z invalidskim vozičkom poskusili premagati ovire, kot so ovinki, zoženja, rampe in stopnice. Svoja čutila pa bodo lahko izzvali tako, da bodo skušali z omejenim zaznavanjem razvozlati vsakodnevne zvoke, vonjave in predmete.
Tovornjak si lahko ogledate na spretni strani ali pa kar v živo. Kliknite na spodnjo povezavo in preverite, kdaj se bo tovornjak ustavil v vašem kraju.
20070502STO06193 Evropska turneja tovornjaka 2007 Za raznolikost. Proti diskriminaciji.
SL
1
PHOTO
20070502PHT06267.jpg
SL
2
LINK
http://www.truck07.stop-discrimination.info/1006.0.html
SL
3
LINK
http://www.stop-discrimination.info/index.php?id=2189
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
