Vprašanje za čas za vprašanja H-0327/2010
za Komisijo
Delno zasedanje: julij 2010
Člen 116 poslovnika
Cristina Gutiérrez-Cortines
(PPE) Zadeva: Izbirna merila za višje vodstvene in visoke izvršilne uslužbence pri skupnih tehnoloških pobudah ter podpora malim in srednjim podjetjem
Ob upoštevanju, da se v sklopu sedmega okvirnega programa sklepajo številna nova javno-zasebna partnerstva, zlasti skupne tehnološke pobude, ki bodo avtonomno upravljale pomemben del proračuna EU (npr. 470 milijonov evrov na področju vodika), me zanima:
ali se lahko z izbirnim postopkom za višje izvršilne vodstvene uslužbence pri skupni tehnološki pobudi zagotovi neodvisnost od vpliva večjih podjetij, tako v postopku izbire kakor pri življenjepisih izbranih višjih vodstvenih uslužbencev,
in ali je pri teh izbirnih postopkih upoštevana tudi zavezanost EU podpiranju srednjih in malih podjetij, saj bodo temeljni kamen prihodnjega gospodarskega razvoja v Evropi?
