9. 6. 2011 B7-0343/2011 PREDLOG RESOLUCIJE v skladu s členom 120 poslovnika
o praznovanju stote obletnice podelitve Nobelove nagrade Marie Skłodowski - Curie
Małgorzata Handzlik
,
Jolanta Emilia Hibner
,
Danuta Jazłowiecka
,
Lidia Joanna Geringer de Oedenberg
,
Sophie Auconie
,
Marielle Gallo
,
Françoise Grossetête
,
Elisabeth Morin-Chartier
PE465.634v01-00 B7‑0343/2011 Predlog resolucije Evropskega parlamenta o praznovanju stote obletnice podelitve Nobelove nagrade Marie Skłodowski - Curie
Evropski parlament ,
– ob upoštevanju stote obletnice podelitve Nobelove nagrade Marie Skłodowski - Curie za odkritje pojava naravne radioaktivnosti leta 1903 in izolacijo čistega radija leta 1911,
– ob upoštevanju člena 120 svojega poslovnika,
A. ker je Marie Skłodowska-Curie prispevala k razvoju raziskav o radioaktivnosti kot ene od metod za zdravljenje raka,
B. ker je odkritje pojava naravne radioaktivnosti v 20. stoletju omogočilo razvoj raziskav o strukturi materije, atomske fizike in radiacijske kemije, na področju medicine pa radiodiagnostike, teleterapije, brahiterapije in jedrske medicine,
C. ker je bila Marie Skłodowska-Curie izredna osebnost, ne le kot največja raziskovalka vseh časov, temveč tudi kot predstavnica skupne Evrope, saj je imela dve domovini – Poljsko in Francijo,
D. ker je Marie Skłodowska-Curie edina ženska, ki je Nobelovo nagrado prejela dvakrat,
1. poudarja prispevek Marie Skłodowske - Curie k razvoju znanosti z njenimi velikimi odkritji, ki so spremenila pojmovanje fizike, kemije in medicine;
2. izraža občudovanje Marie Skłodowski - Curie, ki je s svojim življenjem dokazala, da lahko ženska doseže večni svetovni uspeh;
3. izraža občudovanje ženskam, ki so v času razprav o kvotah dokazale, da lahko dosežejo zelo velike poklicne uspehe;
4. poudarja, da so dosežki Marie Skłodowske - Curie na področjih znanosti, kjer ponavadi prevladujejo moški, čudovit zgled za druge ženske;
5. poudarja, da bi si morale države članice prizadevati ustvariti razmere, potrebne za usklajevanje poklicnega in družinskega življenja;
6. poziva k podpiranju inovativnih znanstvenih raziskav, zlasti tistih, ki so namenjene varovanju in reševanju človeških življenj.
