Jacques Diouf podprl načrt EU za pomoč žrtvam lakote
Razvoj in sodelovanje
2008-09-18 - 18:55
Jacques Diouf, generalni direktor Organizacije ZN za kmetijstvo in prehrano Podražitev hrane je po mnenju Jacquesa Dioufa, generalnega direktorja FAO, lani pahnila v revščino dodatnih 75 milijonov ljudi. Kot je povedal, močno podpira evropsko pobudo o uporabiti presežka evropskega denarja za pomoč tretjim državam, ki jih je lakota najhuje prizadela. Pomoč naj bi znašala milijardo evrov, kar je približno odstotek proračuna Unije.
Zakaj so se razmere na področju zagotavljanja hrane kljub vsem dobrim nameram poslabšale?
"Ker se nismo držali dogovorjenega. Prvi vrh o varnosti prehrane je bil leta 1996. Takrat smo se odločili, da naj bi se do leta 2015 število ljudi, ki trpijo zaradi lakote, zmanjšalo za polovico.
Leta 2002 sem sklical drugi vrh in opozoril, da bomo ta cilj dosegli šele leta 2150, če se bomo še naprej premikali s takšnim tempom.
Obstajata namreč dva problema: pomanjkanje politične volje in pomanjkanje sredstev za naložbe v kmetijstvo.
Delež razvojne pomoči za naložbe v kmetijstvu je bil leta 1980 17-odstoten, leta 2006 pa le še 3-odstoten. To zagotovo ni najboljši način za spodbujanje razvoja te gospodarske panoge.
Bistveno pa je, da so junija letos vsi soglašali s tem, da je treba investirati v kmetijstvo."
Kako bi ocenili potrebe po naložbah in kje moramo postaviti težišča?
"Da bi lahko premagali lakoto v svetu, moramo za to letno nameniti 30 milijard dolarjev. To se sliši veliko, vendar je vse zelo relativno.
Leta 2006 so industrijske države članice OECD namenile 371 milijard dolarjev za podporo kmetijstva, za orožje pa 1.204 milijard dolarjev. To je torej politična odločitev in vprašanje prednostnih nalog.
Kratkoročno se moramo osredotočiti na proizvodne dejavnike: zagotavljanje semen, gnojil in krme za živali. Vendar pa moramo pri tem upoštevati tudi problema oskrbe z vodo in skladiščenja – zaradi slabih pogojev skladiščenja včasih propade tudi do 60 odstotkov proizvodnje. Poleg tega pa so potrebne seveda tudi naložbe v podeželske ceste.
Upam, da bodo alarmni signali – upori zaradi lakote, smrtni primeri in padci vlad zaradi krize s hrano – privedli do spremembe v razmišljanju."
Kako bi odpravili pomisleke, ki so se pojavili glede pobude EU, da bi milijardo neporabljenih sredstev, namenjenih kmetijskim subvencijam, uporabila za odpravo lakote v državah v razvoju?
"To je humanitarno dejanje. Leta 2007 se je število ljudi, ki trpijo zaradi lakote, povečalo za 75 milijonov. Gre za manj kot odstotek evropskega proračuna, ki naj bi ga Unija namenila za pomoč ljudem, ki stradajo.
Teh sredstev ne bomo vzeli evropskemu kmetijstvu, saj jih ne potrebuje in so na razpolago zaradi višjih cen hrane na svetovnem trgu.
Med zaščito interesov evropskega kmetijstva in solidarnostno prerazporeditev tega presežka po moje pri tem ni konflikta interesov, saj evropski kmetje tega denarja tako ali tako ne bi prejeli."
20080911STO36950 Pomoč lačnim namesto subvencij? Organizacije za kmetijstvo in prehrano (FAO) Osnutek poročila o ustanovitvi instrumenta za hitro odzivanje na hitro naraščajoče cene hrane v državah v razvoju
SL
1
PHOTO
20080909PHT36637.jpg
SL
2
LINK
//news/public/story_page/028-36464-350-12-51-903-20080904STO36266-2008-15-12-2008/default_sl.htm
SL
3
LINK
http://www.fao.org/index_en.htm
-//EP//TEXT COMPARL PE-409.786 01 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
