Kako se v prihodnje bolje soočiti z gospodarskimi krizami?
Gospodarske in denarne zadeve
2010-03-18 - 16:15
Direktor IMF Dominique Strauss-Kahn, Sharon Bowles, predsednica odbora EP za gospodarske in denarne zadeve; predsednik Foruma za finančno stabilnost skupine G-20 Mario Draghi in evropski komisar za notranji trg in finančne storitve Michel Barnier Predsednik Mednarodnega denarnega sklada Dominique Strauss-Kahn je v sredo, 17. marca, na pogovoru o regulaciji finančnih trgov in o poteh iz gospodarske krize evropske poslance pozval, naj čim prej sprejmejo zakonodajo, ki bo povečala preglednost in stabilnost finančnega sistema. "Za globalne probleme ne obstajajo nacionalne ali regionalne rešitve," je ob tem opozoril Strauss-Kahn.
Sodelovanje med državami nujno
Poslance je namreč skrbelo, da bi se lahko konkurenčnost evropskega finančnega trga zmanjšala, v kolikor bi bila regulacija v EU strožja kot npr. v ZDA. To bi lahko spodbudilo banke, sklade in druge finančne institucije, da zapustijo evropski finančni trg ter se preselijo tja, kjer je breme finančne zakonodaje lažje.
Na začetku finančne krize je bil duh sodelovanja na področju finančne regulacije zelo močan, je razložil Strauss-Kahn in dodal, da je z oživljanjem gospodarske rasti in občutkom, da je najhujše mimo, pripravljenost na sodelovanje vedno manjša. Vendar je treba spremeniti način dela finančnih trgov, je poudaril direktor IMF, saj davkoplačevalci v naslednji krizi verjetno ne bodo pripravljeni odpreti denarnic za reševanje nasedlih finančnih institucij.
Sylvie Goulard (ALDE, FR) je ob tem opozorila, da Evropska komisija v svojih predlogih regulacije preveč stavi na decentralizirane ukrepe. Po njenem mnenju bi namreč tesnejše sodelovanje na ravni EU prineslo boljše rezultate.
Globlji vzroki krize
Strauss-Kahn je še opozoril, da težave, ki so pestile svetovno gospodarstvo še pred krizo, niso izginile, ampak samo poniknile v ozadje. Gre za neravnotežja med državami, kot so npr. ZDA, ki trošijo veliko več kot ustvarijo, in velikimi izvoznicami, kot sta npr. Kitajska in Nemčija, ki veliko več ustvarijo kot porabijo. Ravnotežje je mogoče zagotoviti tako, da prve začno varčevati, druge pa spodbudijo domačo potrošnjo, je dejal Strauss-Kahn.
Kako vzdržno je okrevanje?
Kljub temu, da finančna regulacija ostaja nedorečena in neravnotežja niso razrešena, pa gospodarstvo počasi okreva, je pojasnil šef italijanske centralne banke in predsednik Foruma za finančno stabilnost skupine G-20 Mario Draghi. Okrevanje je krhko in v določenih delih sveta zelo šibko, povsod pa odvisno od državnega denarja, je dejal.
"Prihajamo iz največje gospodarske krize po letu 1929. Lahko pridemo iz nje na enak način, kot smo vanjo prišli? Ne. Potrebujemo boljšo, bolj pravično, bolj zeleno rast," pa je menil evropski komisar za notranji trg Michel Barnier.
Ukrepe je treba uskladiti z ZDA
Udo Bullmann (S&D, DE) se je vprašal, kako lahko EU in ZDA uskladita svoje ukrepe za regulacijo finančnega sektorja, da bi ne prihajalo do konkurence na tem področju. Draghi je ob tem menil, da so finančni sistemi pač različni, zato so takšni tudi ukrepi in da to ni nič dramatičnega. Harmonizacija je po njegovem mnenju potrebna le pri kapitalskih zahtevah in trgovanju izvedenih finančnih instrumentov.
V zvezi z instrumenti za zavarovanje v primeru bankrota (CDS) je Theodor Dumitru Stolojan (EPP, RO) podvomil v njihovo koristnost, ko gre za državne obveznice, medtem ko je Philippe Lamberts (Greens/EFA, BE) menil, da bi morali premisliti o tem, ali so sploh potrebni.
Evropski monetarni sklad
Bi bil Evropski monetarni sklad lahko v prihodnje rešitev za težave, v katerih je danes Grčija, je vprašala Anni Podimata (S&D, GR). Draghi je na to odgovoril, da bi bil seveda obstoj EMF velika prednost, vendar bi večino dela še vedno morale opraviti države same z javnofinančnim varčevanjem.
20100312STO70526 Preoblikovanje evropskega gospodarstva in svetovnega finančnega sistema (tiskovno sporočilo) Evropska komisija - Finančne storitve Delo EP na področju gospodarstva in finančnih storitev
SL
1
PHOTO
20100315PHT70684.jpg
SL
3
LINK
http://ec.europa.eu/internal_market/top_layer/index_24_en.htm
-//EP//TEXT IM-PRESS 20100315IPR70619 0 NOT XML V0//SL
-//EP//TEXT IM-PRESS 20100210BKG68822 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
