Ponedeljek na plenarnem zasedanju: Kosovo, zloraba monopolne moči velikih supermarketov
Institucije
2008-02-19 - 15:27
Nedeljsko praznovanje v Prištini
Prvi dan februarskega plenarnega zasedanja v Strasbourgu je predsednik Evropskega parlamenta Hans-Gert Pöttering začel z nedeljsko razglasitvijo neodvisnosti Kosova in pozval k razsodnosti in spravi. Glede pisne izjave o zlorabi monopolnega položaja velikih supermarketov, ki jo je vložilo pet evropskih poslancev, je predsednik Pöttering naznanil, da bo ta izjava poslala uradno stališče Evropskega parlamenta.
Položaj na Kosovu brez primere
Glede pričakovane razglasitve neodvisnosti Kosova to nedeljo je predsednik EP Hans-Gert Pöttering dejal, da odločitev izraža voljo kosovskega prebivalstva, ki želijo vzeti svojo usodo v svoje roke.
Pred enim letom je Evropski parlament soglašal z Ahtisaarijevim načrtom o prihodnosti Kosova. Predsednik je dejal, da je položaj na Kosovu brez primere in pozval k razsodnosti in spravi. Izrazil je tudi upanje, da si bodo Srbi in Kosovci prizadevali za mir in spravo v regiji.
Zloraba monopola velikih supermarketov
Pisno izjavo o preiskavi in odpravi zlorabe monopolnega položaja velikih supermarketov, ki delujejo v Evropski uniji, ki so jo vložili Caroline Lucas, Gyula Hegyi, Janusz Wojciechowski, Harlem Désir in Hélène Flautre, je podpisalo 439 evropskih poslancev, kar predstavlja večino članov v Evropskem parlamentu. Predsednik Pöttering je b ponedeljek naznanil, da bo ta izjava poslala uradno stališče Parlamenta.
Izjava navaja, da veliki supermarketi v EU izrabljajo svoj tržni položaj, tako da dobaviteljem nevzdržno znižujejo cene in jim postavljajo nepravične pogoje.
Poslanci zato v izjavi Evropsko komisijo pozivajo, da oceni učinek na mala podjetja, dobavitelje, delavce in potrošnike, ki ga ima koncentracija supermarketov v EU, zlasti pa naj presodi zlorabo monopolne moči, do katere lahko ta koncentracija privede. Komisijo prav tako pozivajo, naj predlaga ustrezne ukrepe za zaščito potrošnikov, delavcev in proizvajalcev pred vsako zlorabo prevladujočega položaja in pred negativnimi posledicami, odkritimi s to preiskavo.
Pisna izjava je besedilo, ki ga skupina največ petih poslancev ponudi v podpis svojim kolegom. Z njo lahko začnejo ali oživijo razpravo o zadevi, ki spada med pristojnosti Unije. Če pisno izjavo podpiše večina poslancev Evropskega parlamenta, se ta po koncu plenarnega zasedanja posreduje institucijam, ki so omenjene v njej.
Druge teme
V ponedeljek so evropski poslanci prav tako razpravljali o preglednosti pri finančnih zadevah, boju proti goljufijam in dostopu evropskih podjetij na trg EU. Obravnavali pa so tudi poročilo odbora za državljanske svoboščine, ki med drugim vsebuje priporočila Svetu EU, kako preprečiti radikalizacijo in krepitev teroristov.
20080215STO21487 Prenos plenarnega zasedanja v živo Pisna deklaracija
SL
1
PHOTO
20080219PHT21662.jpg
SL
2
LINK
/wps-europarl-internet/faces/live/live-video.jsp
SL
4
MULTIMEDIA
20080218MLT21589.asf
-//EP//TEXT WDECL P6-DCL-2007-0088 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
