Dnevna beležka : 12-05-2005
Urednik: Janez Vouk Tel.: Bruselj (32-2) 28 31 053 Strasbourg (33) 388 17 48 97
Sekretariat: Janja Gaberšek
Zaključek redakcije: Četrtek, 12. maj 2005 ob 15.00
Oznake parlamentarnih postopkov
Skupina A
Poročila in priporočila
Skupina B
Poročila in ustna vprašanja
Skupina C
Dokumenti ostalih institucij
*
Postopek posvetovanja
**I
Postopek sodelovanja (prvo branje)
**II
Postopek sodelovanja (drugo branje)
***
Postopek soglasja
***I
Postopek soodločanja (prvo branje)
***II
Postopek soodločanja (drugo branje)
***III
Postopek soodločanja (tretje branje)
Okraj š ave
- Politične skupine: glej naslednjo stran
BE
Belgija
IT
Italija
PL
Poljska
CZ
Češka
CY
Ciper
PT
Portugalska
DK
Danska
LV
Latvija
SI
Slovenija
DE
Nemčija
LT
Litva
SK
Slovaška
EE
Estonija
LU
Luksemburg
FI
Finska
EL
Grčija
HU
Madžarska
SE
Švedska
ES
Španija
MT
Malta
UK
Velika Britanija
FR
Francija
NL
Nizozemska
IE
Irska
AT
Avstrija
Menjalni te č aj
1 evro = 239,63 SIT slovenski tolar kot je v veljavi dne 12.5.2005
Politi č ne skupine
Stanje na dan 12.05.2005
PPE-DE
PSE
ALDE/ ADLE
Verts / ALE
GUE / NGL
IND / DEM
UEN
NI
Total
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
15
12
2
7
4
9
4
77
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2
24
MT
2
3
5
NL
7
7
5
4
2
2
27
AT
6
7
2
3
18
PL
19
10
4
10
7
4
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
27
19
11
5
1
10
3
76
Total
267
201
87
42
41
36
27
28
729
Spremembe v zadnjih 90 dneh:
Poslanci, ki odhajajo: Poslanci, ki prihajajo: COSTA, António 11.03.2005 HASSE FERREIRA, Joel 12.03.2005 DEL TURCO, Ottaviano 01.05.2005 VILLIERS, Theresa 10.05.2005 HUHNE, Christopher 10.05.2005
Politične skupine
PPE-DE
Skupina Evropske ljudske stranke (Krščanskih demokratov) in Evropskih demokratov
PSE
Skupina socialdemokratov v Evropskem parlamentu
ALDE/ADLE
Skupina zavezništva liberalcev in demokratov za Evropo
GUE/NGL
Konfederalna skupina Evropske združene levice - Zelene nordijske levice
Verts/ALE
Skupina Zelenih/Evropske svobodne zveze
UEN
Skupina združenje za Evropo narodov
IND/DEM
Skupina neodvisnosti in demokracije
NI
Samostojni poslanci
Ustavne zadeve
Vložena pobuda za glasovanje o nezaupnici Evropski komisiji
V četrtek popoldne je 77 evropskih poslancev s prvopodpisanim Nigel Paulom FARAGE (IND/DEM, UK) generalnemu sekretarju Evropskega parlamenta Julianu Priestlyu predalo pobudo za glasovanje o nezaupnici predsedniku Evropske komisiji Joseju Manuelu Barrosu in s tem celotni Komisiji. Informacijo je potrdil podpredsednik Manuel António dos SANTOS. Pobuda za glasovanje o nezaupnici Komisiji se nanaša na domnevno kolizijo interesov, saj je predsednik Evropske komisije preživel počitnice na jahti grškega ladjarja Spirosa Latsisa. Pobuda bo dodana k dnevnemu redu naslednjega zasedanja parlamenta, t.j. 25. maja 2005. Glede na to, da mora med razpravo in glasovanjem preteči 48 ur, pa bo glasovanje najverjetneje na junijskem zasedanju parlamenta, ki bo od 6. do 9. junija 2005 v Strabourgu.
Informacije in komunikacija
Informacijska in komunikacijska strategija Evropske unije
Poročilo: Luis Francisco HERRERO-TEJEDOR ALGAR (PPE/DE, ES)
Izvajanje informacijske in komunikacijske strategije Evropske unije
Postopek na lastno pobudo
Dokument: A6-0111/2005
Razprava: 12.5.2005
Glasovanje: 12.5.2005
Evropski poslanci so zadnji dan majskega dela plenarnega zasedanja v Strasbourgu v četrtek obravnavali in s 398 glasovi za, 54 glasovi proti ter 55 vzdržanimi glasovi sprejeli Poročilo o izvajanju informacijske in komunikacijske strategije EU, ki ga bo predstavil Luis Francisco HERRERO - TEJEDOR (EPP, ES).
Parlament ugotavlja, da je treba vsebini in obliki informacij, ki jih institucije podajajo državljanom EU nameniti več pozornosti ter jih usmeriti na ciljne skupine. Da bi Evropo približali državljanom, je treba spremeniti način podajanja informacij, ki mora potekati bolj decentralizirano z večjim poudarkom na vključitev informacij o Evropi v izobraževalne sisteme ter delu z mediji.
Poslanci so v poudarjali, da je treba v razpravo bolj vključiti lokalne in regionalne medije ter jim nuditi več pomoči pri njihovem delu. "Evropa ni samo gospodarska skupnost ampak skupnost vrednot in državljane je treba spodbuditi, da zvedo več o njih," je poudaril poročevalec Herrero Tejedor.
Predstavnik EPP Othmar KARAS (PPE/DE, AT) je zahteval od Komisije, naj ob vsakem zakonodajnem predlogu tudi jasno pove, kaj pomeni za državljane in naj za vsak projekt pripravi komunikacijsko strategijo. "Največji problem pa je pomanjkanje programa za vseevropsko usposabljanje novinarjev. Tukaj smo prespali priložnost med razpravo v konvenciji o Evropski ustavi, kar se kaže v sedanjem nepoznavanju," je dejal Karas.
Tudi María BADÍA i CUTXET (PSE, ES) je opozorila, da državljani premalo vedo o ustavi, zato je treba poskrbeti, da bodo spletne strani evropskih institucij ne le v uradnih jezikih EU ampak v vseh evropskih jezikih.
Giulietto CHIESA (ALDE, IT) meni, da ne gre za tehnične ampak politične probleme, kar se kljub številnim tehnikam in metodam kaže v nezanimanju državljanov in nizki udeležbi na volitvah v Evropski parlament leta 2004. "Moramo obrniti perspektivo: zdaj uporabnik išče informacijo, namesto, da bi bilo obratno. Rabimo boljše komunikacijske specialiste v središču odločanja, obenem pa moramo decentralizirati podajanje informacij. Moramo obveščati ne le o tem, kaj je dobrega v EU, ampak predstaviti tudi kritike," je poudaril Chiesa Poslanka Helga TRÜPEL (Verts/ALE, DE) se je zavzela za manj birokracije in boljše sodelovanje z že obstoječimi mediji, kot je EuroNews ter je nasprotovala ustanavljanju novega TV kanala Evropskega parlamenta.
Poslanka Ljudmila NOVAK (PPE/DE, SI) je dejala, da nepoznavanje povzroča strah, zato se je zavzela za izboljšanje odnosov z novinarji, saj si medijske hiše iz manjših držav si ne morejo privoščiti, da bi redno poročale o delu evropskih institucij. Zavzela se je za prenovitev spletnih strani in pozdravlja tudi vključitev evropskih vsebin v izobraževalne programe, saj, kot je primer v Sloveniji, "mlade zanima Evropa, zanima jih kaj počnemo v parlamentu, kako se zaposliti v evropskih institucijah in kaj prinaša ustava."
Komisarka za medinstitucionalne odnose in komunikacijsko strategijo Margot Wallstrom je pozdravila pobude poslancev. Poudarila je, da bo Komisija delovala na načelih odprtosti in dojemljivosti za potrebe javnosti ter okrepila komuniciranje z državljani. Več predlogov pa bo v "beli knjigi", ki naj bi jo kmalu predstavila parlamentu.
Poslanci v poročilu še predlagajo okrepitev prisotnosti v javnosti s sodelovanjem pri kulturnih dogodkih ter s spodbujanjem produkcije avdiovizualnih del, kot so filmi, dramske serije ter informativni programi. Pozdravljajo tudi izdelavo študije o smiselnosti oblikovanja parlamentarnega televizijskega kanala in združevanju obstoječih tehničnih zmogljivosti.
Za triletni akcijski načrt EU za obveščanje javnosti v letih 2004-2006 je sicer namenjenih 197,139.000 evrov, od tega 179,205.000 evrov za financiranje programov, 14,034,000 evrov za tehnično pomoč in 3,900.000 za administrativne stroške in stroške osebja.
Trgovina
Vprašanja Komisiji o kitajskem spoštovanju pravil Svetovne trgovinske organizacije
Ustno vprašanje Enrique BARÓN CRESPO (PSE, ES): Kako Kitajska izvaja pravila STO
Dokument: O-0035/2005 - B6-0230/2005
Razprava: 12.5.2005
Dopoldanski del četrtkovega plenarnega zasedanja je bil namenjen predvsem poslanskim vprašanjem Komisiji glede tega, kako Kitajska spoštuje pravila Svetovne trgovinske organizacije (STO) pri svojem trgovanju z EU.
Komisar za zunanjo trgovino Peter Mandelson je v uvodnem nagovoru dejal, da ob trenutnih kritikah zaradi povečanega kitajskega izvoza tekstilnih izdelkov sicer res drži, da Kitajska "preizkuša meje pravil", vendar to ne bi smela biti grožnja ampak izziv za Evropo. Komisija je ustanovila posebno delovno skupino, ki zbira podatke o povečanju kitajskega izvoza v devetih kategorijah v prvem četrtletju letošnjega leta in bo najkasneje v 60 dneh pripravila poročilo s predlogi ukrepov. Na problem je opozoril tudi kitajskega premiera Wen Jiabaoa, ter ga pozval h kratkoročnemu zmanjšanju izvoza v izogib dolgoročnim protiukrepom. Kitajski odziv je reševanje problemov na podlagi dialoga in krepitve sodelovanja z EU. Glede težav pri varovanju intelektualne lastnine in piratstva tržnih znamk pa je komisar Mandelson dodal, da EU nudi vsa razpoložljiva orodja pomoč Kitajski pri izobraževanju na pravnem področju in upa, da bo "dinamičnost odnosov še bolj učinkovita, saj so v tem priložnosti tudi za evropsko industrijo" ter poudaril potrebo po "kratkoročnem reševanju problemov ob upoštevanju dolgoročnih prednosti".
Poslanec Daniel CASPARY (PPE/DE, DE) je komisarju postavil konkretna vprašanja, med drugim o tem, kako EU pomaga Kitajski, kjer je bilo lani resda 9000 sodnih procesov proti industrijskim piratom, vendar številne obsodbe niso bile izvedene in kako je kitajska stran reagirala na evropsko ponudbo za pomoč pri strokovnem usposabljanju carinskih organov.
Po mnenju Johana VAN HECKE (ALDE, BE) so evropski protiukrepi "prešibki in prepozni" saj so ZDA že zdavnaj ukrepale. Kitajska naj bi ravnala nekonkurenčno z izvoznimi spodbudami, dumpinškimi cenami in državno pomočjo. Opozoril je še, da 177.000 tekstilnih podjetij v EU ustvari 200 milijard evrov letnega prometa in zaposluje 2,5 milijona delavcev, kar je 7 odstotkov evropske delovne sile.
Caroline LUCAS (Zeleni/ALE, UK) je poslance spomnila, da povečan kitajski izvoz ne vpliva samo na Evropo, ampak predvsem na druge azijske dežele v razvoju kot so Filipini in Bangladeš, kjer že zapirajo tekstilne tovarne. Opozorila je tudi, da je Kitajska lahko dolgoročno tekmica tudi v absolutnem, ne le relativnem smislu, saj bo z višanjem izobrazbene ravni in tehnološkega znanja prišlo do tega, da "Evropa kmalu ne bo več mogla proizvajati nečesa, česar tudi Kitajska ne bi mogla."
Komisar Mandelson se je strinjal s skrbmi poslancev, vendar je dodal,da ima Komisija na razpolago veliko ukrepov, po katerih bo nedvomno posegla če bo potrebno. Ob tem pa je tudi posvaril pred pretiranim dramatiziranjem dogodkov, saj se dogaja, da iz držav članic dobiva pozive k ukrepanju, ki pa niso podprti z dejanskimi podatki.
Proračun
Proračun Evropskega parlamenta za leto 2006
Poročilo: Valdis DOMBROVSKIS (PPE/DE, LV) -Načrt prihodkov in odhodkov Parlamenta za proračunsko leto 2006
[ 2005/2012(BUD)]
Dokument: A6-0106/2005
Razprava: 11.5.2005
Glasovanje: 12.5.2005
Evropski poslanci so potrdili poročilo Valdisa DOMBROVSKISA (PPE/DE, LV) o predvidenem proračunu parlamenta za leto 2006, ki največ pozornosti namenja pripravam na širitev leta 2007 in, v luči širitve leta 2004, ustrezni okrepitvi informativne in jezikovne službe.
Predvideni stroški pred vstopom Bolgarije in Romunije naj bi dosegli 13,8 milijona evrov. Gre za stroške opazovalcev iz parlamentov obeh držav ter s tem povezano prevajalsko in administrativno osebje. Poročilo sicer ugotavlja, da je še vedno veliko nezasedenih delovnih mest za uslužbence iz novih članic in obžaluje zamude pri zaposlovanju.
Poslanci se tudi strinjajo, da bi morali okrepiti prevajalsko službo in tako parlamentarcem omogočiti delo v njihovih jezikih, služba za tolmačenje pa bi morala biti več na voljo za politične skupine in delovna telesa.
Ker so asistenti ključni element za uspešno delo poslancev, poročilo jasno poziva k formalni ureditvi njihovega statusa zaradi večje proračunske preglednosti.
Drugo
Drugo srečanje pogodbenic Aarhuške konvencije
Predlog resolucije
Dokument: B6-0277/2005
Resolucija je bila sprejeta.
Podnebne spremembe
Predlog resolucije
Dokument: B6-278/2005
Resolucija je bila sprejeta.
Razmere v Sudanu
Predlogi resolucij
Dokumenti: B6-0300/2005 , B6-0301/2005 , B6-0302/2005 , B6-0303/2005 , B6-0304/2005 , B6-0305/2005
Resolucija je bila sprejeta.
Razmere v Kirgizistanu in Osrednji Aziji
Predlogi resolucij
Dokument: B6-0295/2005 , B6-0296/2005 , B6-0297/2005 , B6-0298/2005 , B6-0299/2005 , B6-0306/2005
Resolucija je bila sprejeta.
Razvojna agenda iz Dohe
Poročilo: Javier MORENO SÁNCHEZ (PSE, ES)
Ocena kroga pogajanj iz Dohe po sklepu Generalnega sveta STO z dne 1. avgusta 2004
Dokument: A6-0095/2005
Postopek na lastno pobudo
Razprava: 11.5.2005
Glasovanje: 12.5.2005
Poslanci so poročilo sprejeli s 437 glasovi za, 94 proti in 12 vzdržanimi.
Prihodnost Evrope šestdeset let po drugi svetovni vojni
Predlog resolucije
Dokumenti: B6-0290/2005
Poslanci so resolucijo sprejeli s 463 glasovi za, 49 proti in 33 vzdržanimi.
