Vprašanje za čas za vprašanja H-0509/2010
za Komisijo
Delno zasedanje: oktober 2010
Člen 116 poslovnika
Anna Záborská
(PPE) Zadeva: Mednarodni dan boja proti revščini (17. oktober) - evropsko leto boja proti revščini in socialni izključenosti - evropsko leto prostovoljstva
Kakšen napredek je bil dosežen pri izpolnjevanju zahtev, ki jih je Parlament navedel v skupni resoluciji z dne 3. oktobra 2001 ( B5-0616 , 0619 , 0627 , 0635 , 0644 in 0654/2001 )?
Ali bo Komisija pripravila celovit pregled stanja na podlagi obstoječih kazalnikov na različnih področjih (stanovanje, izobrazba, dohodki, zaposlitev, zdravstvo)?
Ali ima namen spremljati število oseb, katerih dohodek je nižji od 50 % oz. 40 % povprečja dohodkov, saj je s spremljanjem deleža oseb, ki ne dosegajo 60 %, 50 % in 40 % povprečja, mogoče zagotoviti, da bodo imeli od politik zmanjševanja revščine korist vsi prebivalci, ne le tisti, ki so blizu praga revščine.
