GSO – izziv za evropsko kmetijstvo
Kmetijstvo
2006-10-13 - 16:58
Izzivi in priložnosti biotehnologije
Kako zagotoviti dovolj hrane za rastoče svetovno prebivalstvo, trajnostno kmetijstvo ob usihajočih zalogah vode in podnebnih spremembah so bile le nekatere od tem, o katerih so ta teden razpravljali v Evropskem parlamentu na javni obravnavi "Biotehnologija: obeti in izzivi za kmetijstvo v Evropi". Poslancem so strokovnjaki poskušali pojasniti tveganja in priložnosti, ki jih prinašajo gensko spremenjeni organizmi.
Obravnavo je pripravil odbor za kmetijstvo, na razpravo o prihodnosti pridelave gensko spremenjenih organizmov (GSO) v Evropi pa je povabil strokovnjake iz številnih držav članic. Raziskave kažejo, da večina državljanov Unije nasprotuje GSO, vendar biotehnologija v kmetijstvu ni nov pojav. Človek vpliva na evolucijo rastlin že tisočletja in GSO so dejansko že prisotni v naših življenjih, če nam je to všeč ali ne. Malgorzata Korbin s poljskega raziskovalnega inštituta za florikulturo je opomnila, da je "kar 80 odstotkov bombaža, ki se pridela na svetu, že gensko spremenjenega in verjetno ga ima danes vsak od nas nekaj na sebi".
Finski liberalni demokrat Kyösti Virrankoski , ki je pripravil poročilo o obetih in izzivih biotehnologije (parlament ga bo obravnaval v začetku prihodnjega leta), je dejal: "Evropski parlament ne more tiščati glave v pesek. Izdelke iz GSO že uživamo in tudi za nadaljnji obstoj evropskega kmetijstva je treba poskrbeti, pri čemer so GSO le eno od orodij."
V prid GSO govori nekaj jasnih prednosti - večji hektarski donos in boljša odpornost proti škodljivcem ter podnebnim spremembam, kar je lahko v pomoč v boju proti lakoti. Vendar je javnost obenem zaskrbljena zaradi njihovih nepovratnih učinkov na biološko raznovrstnost ter morebitnih zdravstvenih posledic.
Številne vlade držav članic EU, kmetje in potrošniki ostajajo previdni, in čeprav ni nobenih dokazov o morebitnih škodljivih vplivih na zdravje ljudi, je pridelava GSO v Evropi zelo omejena. Za komercialno uporabo se tako, pretežno v Španiji, pridelujeta le dve sorti gensko spremenjene koruze, strokovnjaki pa zahtevajo še temeljitejše raziskave. Predsednik odbora Joseph Daul je v zvezi s tem obžaloval odtekanje znanja iz Evrope v ZDA in Kanado.
Precej evropskih poslancev je menilo, da se znanstveniki ne ukvarjajo dovolj s problemom "pobega genov", zato hočejo, da pridejo iz svojih laboratorijev ter nam razložijo, kakšne posledice lahko ima ta pojav za "običajne smrtnike". Strokovnjake so spraševali o možnostih soobstoja GSO in nespremenjenih rastlin, pri čemer znanost še nima enotnega odgovora glede razdalje, ki je potrebna, da GSO ne "okužijo" nespremenjenih rastlin. Med ostalimi problemi, ki so jih načeli na obravnavi pa so bili tudi svoboda izbire, obveščanje potrošnikov in evropski predpisi o mejnih vrednostih ter označevanju GSO.
20061012STO11625 Dnevni red javne obravnave Odbor EP za kmetijstvo in razvoj podeželja
SL
1
PHOTO
20061012PHT11627.jpg
SL
2
LINK
/meetdocs/2004_2009/documents/oj/629/629365/629365sl.pdf
SL
3
LINK
/activities/expert/committees/presentation.do?committee=1244&language=SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
