A7-0044/2010
17.3.2010
POROČILO
o predlaganju Jana Kinšta za člana Računskega sodišča
(C7‑0015/2010 – 2010/0803(NLE))
Odbor za proračunski nadzor
Poročevalka:
Inés Ayala Sender
PR_NLE_art108
PE 431.012v03-00
VSEBINA
PREDLOG SKLEPA EVROPSKEGA PARLAMENTA
Priloga I: ŽIVLJENJEPIS JANA KINŠTA
PRILOGA 2: POVZETEK IZKUŠENJ JANA KINŠTA KOT ČLANA SODIŠČA IN CILJI ZA PRIHODNJI MANDAT
IZID KONČNEGA GLASOVANJA V ODBORU
PREDLOG SKLEPA EVROPSKEGA PARLAMENTA
o predlaganju Jana Kinšta za člana Računskega sodišča
( C7‑0015/2010 – 2010/0803(NLE) )
(Posvetovanje)
Evropski parlament,
– ob upoštevanju člena 286(2) Pogodbe o delovanju Evropske unije (PDEU), v skladu s katerim se je Svet posvetoval s Parlamentom ( C7‑0015/2010 ),
– ob upoštevanju dejstva, da se je Odboru za proračunski nadzor na seji dne 16. marca 2010 predstavil kandidat, ki ga Svet predlaga za člana Računskega sodišča,
– ob upoštevanju člena 108 svojega Poslovnika,
– ob upoštevanju poročila Odbora za proračunski nadzor ( A7-0044/2010 ),
A. ker Jan Kinšt izpolnjuje pogoje, ki jih določa člen 286(1) PDEU,
1. odobri predlog Sveta, da se Jana Kinšta imenuje za člana Računskega sodišča;
2. naroči svojemu predsedniku, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.
Priloga I: ŽIVLJENJEPIS JANA KINŠTA
Državljanstvo: češko
________________________________________________________________________
I. Izobrazba Inženir ekonomije [diplomirani ekonomist], Ekonomska univerza, Praga, oddelek za finance in kreditiranje (1987)
II. Dosedanja zaposlitev
· 6/2009 do danes član Evropskega računskega sodišča – doajen revizijske skupine III (zunanji ukrepi)
· 5/2004 do 5/2009 član Evropskega računskega sodišča – poročevalec revizijske skupine III (zunanji ukrepi)
· 7/2003 do 5/2004 član vrhovnega računskega sodišča Češke republike
· 3/2003 do 7/2003 ministrstvo za finance Češke republike, svetovalec ministra
· 1/1999 do 3/2003 vrhovno računsko sodišče Češke republike, direktor oddelka za analize
· 1/1994 do 12/1998 ministrstvo za finance Češke republike, namestnik direktorja oddelka za državni proračun
· 10/1988 do 12/1992 ministrstvo za finance Češke republike, oddelka za finančne analize in državni proračun
· 10/1987 do 9/1988 obvezno služenje vojaškega roka
III. Druge poklicne dejavnosti
· Evropska organizacija za jedrske raziskave (CERN): češki predstavnik v finančnem odboru (1993–1996)
· Mednarodni denarni sklad (IMF), začasni zunanji strokovnjak (1995)
· Organizacija za gospodarsko sodelovanje in razvoj (OECD), zunanji svetovalec za upravljanje javne porabe (1997–2000)
· Svetovna banka, začasni zunanji strokovnjak (1999)
IV. Predavanja
· Ekonomska univerza, Praga, član znanstvenega sveta, gostujoči predavatelj (2003–2004)
· Predavanja za delavce na področju proračuna in računovodstva v češkem javnem sektorju (1996–2004)
V. Publikacije
· J. Kinšt, J. Paroubek – Rozpočtová skladba [Sestava proračuna] (Praga, 1996, večkrat ponatisnjeno do leta 2009)
· D. Prokůpková, J. Kinšt – Praktické příklady účtování a rozpočtové skladby obcí [Praktični primeri računovodstva in sestave proračuna za lokalne oblasti] (Praga, 2001)
VI. Znanje jezikov
· Češčina: materni jezik
· Angleščina: aktivno znanje – delovni jezik
· Francoščina: visoka stopnja
VI. Osebni interesi
· Šport (tenis, nogomet, smučanje)
· Zgodovina druge svetovne vojne
Luksemburg, november 2009
Inž. Jan Kinšt
PRILOGA 2 : POVZETEK IZKUŠENJ JANA KINŠTA KOT ČLANA SODIŠČA IN CILJI ZA PRIHODNJI MANDAT
Povzetek: Izkušnje in osebni cilji
Počaščen sem, da sem l ahko zadnjih šest let delal za E vropsko r ačunsko sodišče in s tem prispeval k napredku Računskega sodišča v tem obdobju.
Obstoječa metodologija in ureditev nadzora kakovosti zagotavljajo trdnost revizorjevih mnenj, ki temeljijo na zadostnih dokazih. Ravno tako se je po moji presoji z letnimi in posebnimi poročili znatno izboljšalo poročanje Računskega sodišča. Naši izdelki prispevajo k plodnim razpravam med proračunskim organom, revidiranci in revizorji glede upravljanja in učinkovitosti porabe EU ter zagotavljajo trdno osnovo za postopek podelitve razrešnice.
Od svojega prihoda na Računsko sodišče leta 2004 sem deloval na področju zunanjih ukrepov in bil junija 2009 imenovan za doajena ustrezne revizijske skupine. Kot član poročevalec sem bil odgovoren za letna poročila Evropskih razvojnih skladov (ERS) za proračunski leti 2005 in 2006. Zadolžen sem bil tudi za tri revizije poslovanja na področju razvojne pomoči, iz katerih izhajajo naslednja posebna poročila: Okoljski vidiki razvojnega sodelovanja Komisije (SR 6/2006), Razvojna pomoč ES za zdravstvene storitve v Podsaharski Afriki (SR 10/2008) in Komisijino upravljanje vključenosti nedržavnih akterjev v razvojno sodelovanje ES (SR 4/2009). Zelo sem bil zadovoljen, da je Odbor za proračunski nadzor poročila dobro sprejel ter da so bila tudi širše sprejeta zaradi opredelitve šibkih točk finančnega poslovanja Komisije ter podajanja predlogov za njegovo izboljšanje.
Trenutno sem zadolžen za revizijo razvojne pomoči ES za sektor izobraževanja, tematsko revizijo, ki ocenjuje Komisijino upravljanje podpore iz splošnega proračuna, ter za letno poročilo ERS za 2009.
Več kot tri leta sem bil član upravnega odbora Računskega sodišča, tri leta pa član skupnega revizijskega odbora za EUROPOL, ki sem mu leta 2008 tudi predsedoval. V letu 2007 sem bil v okviru projekta HOAP (Usklajevanje čezmorskih revizijskih postopkov) zadolžen za udeležbo Računskega sodišča v mednarodni delovni skupini vrhovnih revizijskih institucij; ta pobuda je privedla do priporočil za usmerjeni revizijski pristop pri reviziji poslovanja neposredne proračunske podpore.
Kakšni so moji osebni cilji za prihodnost v primeru obnovitve mandata?
Še vsaj naslednji dve leti si želim nadaljevati z delom na področju zunanjih ukrepov. Pomen sodelovanja EU pri podpori razvoja držav, ki jih je prizadela revščina, kot tudi neizogibno tveganje pri pravilnosti in učinkovitosti porabe sredstev sta očitna. Na tem področju se bodo pojavili tudi novi revizijski izzivi, zlasti ustanovitev Evropske službe za zunanje delovanje, hitro naraščajoča raba proračunske podpore kot oblike pomoči in podobno.
Širše gledano menim, da so za nadaljnji razvoj Računskega sodišča, h kateremu želim tudi sam prispevati, bistvene naslednje točke:
– okrepitev postopka spremljanja po reviziji Računskega sodišča in stopnjevanje razprav glede vprašanja, ali Komisija izvaja ustrezne ukrepe v odziv na priporočila Računskega sodišča in resolucije proračunskih organov;
– izboljšanje učinkovitosti izdelave poročil z boljšo uporabo virov in vzpostavitvijo smotrnejše komunikacije z revidiranci o predhodnih ugotovitvah revizije;
– izboljšanje sodelovanja z vrhovnimi revizijskimi institucijami držav članic pri reviziji izdatkov EU pod deljenim upravljanjem;
– spremljanje nadaljnjega razvoja metodologije revidiranja za finančne revizije in revizije poslovanja.
Jan Kinšt, 28. februar 2010.
IZID KONČNEGA GLASOVANJA V ODBORU
Datum sprejetja
16.3.2010
Izid končnega glasovanja
+:
–:
0:
22
0
2
Poslanci, navzoči pri končnem glasovanju
Marta Andreasen, Jean-Pierre Audy, Inés Ayala Sender, Zigmantas Balčytis, Jorgo Chatzimarkakis, Andrea Cozzolino, Luigi de Magistris, Tamás Deutsch, Martin Ehrenhauser, Jens Geier, Ingeborg Gräßle, Ville Itälä, Cătălin Sorin Ivan, Elisabeth Köstinger, Bogusław Liberadzki, Monica Luisa Macovei, Jan Olbrycht, Georgios Stavrakakis, Søren Bo Søndergaard
Namestniki, navzoči pri končnem glasovanju
Christofer Fjellner, Edit Herczog, Monika Hohlmeier, Sidonia Elżbieta Jędrzejewska, Markus Pieper
