Koliko časa smejo delati vozniki tovornjakov?
Promet
2010-04-26 - 18:14
Nekateri poslanci opozarjajo, da bi odsotnost pravil o še dovoljeni dolžini delovnega časa utegnila zmanjšati varnost na cestah. ©BELGA_SCIENCE Enaka pravila za samozaposlene in zaposlene voznike? Poslanci razdeljeni med svobodo in varnostjo V Evropski uniji je delovni čas poklicnih voznikov tovornjakov urejen s pravili na evropski ravni. Pri tem pa slednja veljajo le za voznike, zaposlene pri podjetjih, medtem ko lahko samozaposleni vozniki v tem trenutku še sami odločajo, koliko časa bodo delali. Mnenja poslancev o tem, ali bi morali s pravili urediti tudi delovni čas samozaposlenih voznikov, so zelo različna.
V direktivi iz leta 2002, ki ureja delovni čas zaposlenih voznikov, je namreč zapisano, da bodo, če Evropska komisija ne predlaga drugače, od leta 2009 enaka pravila kot za zaposlene voznike veljala tudi za samozaposlene voznike. Vendar je Komisija leta 2008 predlagala, da EU za samozaposlene voznike naredi izjemo.
Burne razprave
Politične skupine desne sredine se zavzemajo za to, da samozaposleni vozniki ne bi bili vezani na enaka pravila kot zaposleni, levosredinske politične skupine pa bi rade delovne pogoje obeh skupin voznikov izenačile.
Levosredinska koalicija je uspela na plenarnem zasedanju maja 2009 predlog Komisije zavrniti, vendar so volitve v Evropski parlament istega leta spremenile razmerje moči. Septembra 2009 je odbor EP za zaposlovanje stališče, sprejeto na plenarnem zasedanju zavrnil, in tako predlogu Komisije, v skladu s katerim za samozaposlene voznike ne bi veljala enaka pravila kot za zaposlene, podaljšal življenje.
Svoboda in varnost
Poročevalka Edit Bauer (EPP, SK) je ob tem dejala, da bi bila regulacija delovnega časa samozaposlenih načelna napaka. "To bi bilo prvič in s tem bi šli v napačno smer," je dejala v zvezi z regulacijo delovnega časa samozaposlenih voznikov in dodala, da bi bil nadzor nad izvajanjem teh pravil v primeru le štirih odstotkov voznikov dražji kot selitev Parlamenta iz Strasbourga v Bruselj.
Poslanci iz levosredinskih političnih skupin (S&D, Zeleni, GUE) tega mnenja ne delijo. Za samozaposlene voznike bi radi uveljavili enaka pravila kot za zaposlene, zato predlog Komisije zavračajo. "Če ne vključimo samozaposlenih, bodo nastali dvojni standardi, vse več bo samozaposlenih, ki bodo lahko drugim voznikom nelojalna konkurenca," je opozoril Stephen Hughes (S&D, UK) in dodal, da bi lahko prost delovni čas pripeljal do preutrujenosti voznikov in zmanjšane varnosti na cestah.
Odbor EP za zaposlovanje bo o zadevi odločal v sredo, 28. aprila. Zasedanje se začne ob 11. uri, ogledate pa si ga lahko tudi v živo.
20100426STO73407 Oglejte si razpravo v živo Poročilo poslanke Edit Bauer Delovni čas za voznike tovornjakov spet na dnevnem redu Ali naj za samozaposlene voznike veljajo ista pravila kot za zaposlene (tiskovno sporočilo)
SL
1
PHOTO
20100423PHT73252.jpg
SL
2
LINK
/wps-europarl-internet/frd/live/live-video;jsessionid=E810EE085AE6B2D102A8B0089F128BB2?eventId=20100428-0900-COMMITTEE-EMPL&language=sl
SL
3
LINK
/meetdocs/2009_2014/documents/empl/pr/799/799946/799946sl.pdf
-//EP//TEXT IM-PRESS 20091009STO62245 0 NOT XML V0//SL
-//EP//TEXT IM-PRESS 20091130IPR65563 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
