Prestrukturiranje je lahko tudi socialno sprejemljivo
Socialna politika
2006-03-15 - 16:43
Poročilo na lastno pobudo, ki ga je pripravil poslanec iz odbora za zaposlovanje Jean Louis COTTIGNY (PES, FR) in ga je Evropski parlament v sredo sprejel z 463 glasovi za, 142 proti in 58 vzdržanimi glasovi, poudarja, da je treba storiti več za omilitev socialnih posledic, ki jih prinaša prestrukturiranje industrije v povezavi z globalizacijo. Poslanci ob tem predlagajo načine za boljšo finančno pomoč in reševanje problemov ljudi v stiski.
Parlamentarci poudarjajo ugotavlja, da "socialno nazadovanje in izguba ekonomske substance" ne bi smela biti nujni posledici prestrukturiranja, če podjetja, sindikati in javna uprava uspešno sodelujejo v procesu, kar pa se resda ne dogaja pogosto. Po mnenju parlamenta naj bi to prestrukturiranj prišlo le, če to res zahtevajo gospodarske razmere in bi proces omogočil ohranitev delovnih mest ter izboljšanje konkurenčnosti ali razvoja podjetij.
Ker je Evropska unija odprla svoj trg, bi morala prevzeti tudi odgovornost za prestrukturiranje ter predlagati ukrepe in finančna sredstva za zmanjšanje negativnih socialnih posledic tega procesa. Pri tem bi morala biti mala in srednja podjetja, ki so prav tako odvisna od globalizacije, deležna enake pozornosti kot velika združenja podjetij, predvsem skozi Strukturne sklade, pri čemer bi morali finančni načrti za obdobje 2007-2013 v večji meri upoštevati prav prestrukturiranje. Parlament tudi ugotavlja, da odpuščeni delavci trpijo hude posledice prestrukturiranja, zato je treba v vsakem primeru pomoč nameniti najprej njim ter gospodarskim dejavnostim, ki so odvisne od podjetja v prestrukturiranju. Ne bi smeli pozabiti na "skrite", na primer zdravstvene posledice prestrukturiranja - pri delavcih, ki jim grozi odpust, se pojavljajo zdravstvene patologije in psihične motnje, stopnja umrljivosti v prvih petih letih po izgubi dela pa je dvakrat višja kot pri tistih delavcih, ki jim ne grozi odpust. Zato poslanci menijo, da je treba upoštevati tudi človeško razsežnost teh posegov in določiti kot prednostno nalogo osebno pomoč.
Po mnenju poslancev velikost podjetja ali njegova lokacija ne bi smeli biti edini merili pri dodeljevanju pomoči, temveč bi bilo treba pri tem tudi upoštevati, če podjetje, ki se prestrukturira, načrtuje tudi prilagoditvene ukrepe ter dodatno usposabljanje zaposlenih. Komisijo pozivajo, naj oblikuje okvir za zaščito pravic delavcev ob prestrukturiranju in pripravi predlog direktive o tem vprašanju, če socialni partnerji ne bodo našli ustrezne rešitve.
Parlament še meni, da bi morala Komisija predlagati oblikovanje spletnega informacijskega portala, na katerem bi državljani, lokalni organi oblasti, socialni partnerji in podjetja lahko našli ter izmenjevali informacije o prestrukturiranju.
20060313IPR06154 Jean Louis Cottigny - Prestrukturiranje in zaposlovanje Sprejeto besedilo bo objavljeno
SL
2
LINK
/activities/expert.do?language=SL#
-//EP//TEXT REPORT A6-2006-0031 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
