VPRAŠANJE ZA USTNI ODGOVOR Z RAZPRAVO O-0028/09
v skladu s členom 108 Poslovnika
predložil
Johannes Blokland
, v imenu Odbora za okolje, javno zdravje in varnost hrane
za Komisijo
Zadeva: Pogajanja o pogojih v zvezi z začetkom veljavnosti konvencije za varno in okolju prijazno recikliranje ladij, ki bodo potekala maja 2009 pod okriljem Mednarodne pomorske organizacije
S katerimi pobudami namerava Komisija zagotoviti odpravo podstandardne prakse razstavljanja izrabljenih plovil neposredno na obali, kar jasno priporoča 170 podpisnic baselske konvencije?
Ali si Komisija namerava prizadevati za učinkovit in zgoden prenos konvencije za varno in okolju prijazno recikliranje ladij, o kateri bodo maja 2009 potekala pogajanja na diplomatski konferenci pod okriljem Mednarodne pomorske organizacije, v zakonodajo EU?
S katerimi pobudami v zvezi s tem namerava Komisija zagotoviti, da zgoraj omenjena konvencija Mednarodne pomorske organizacije ne bo ogrozila obstoječe ravni varstva pred škodljivimi učinki nevarnih odpadkov, kakor je določeno v uredbi (ES) št. 1013/2006 o pošiljkah odpadkov ?
UL L 190 z dne 12.7.2006, str. 1.