23.11.2009 PREDLOG SKUPNE RESOLUCIJE v skladu s členom 110(4) poslovnika,
ki nadomesti predloge resolucij naslednjih skupin:
Verts/ALE ( B7‑0142/2009 )
ALDE ( B7‑0144/2009 )
PPE ( B7‑0145/2009 )
S&D ( B7‑0146/2009 )
o označevanju porekla
Cristiana Muscardini
,
Daniel Caspary
,
Georgios Papastamkos
,
Pablo Zalba Bidegain
v imenu skupine PPE
Gianluca Susta
,
Kader Arif
,
Francesca Balzani
v imenu skupine S&D
Niccolò Rinaldi
v imenu skupine ALDE
Carl Schlyter
,
Michail Tremopoulos
v imenu skupine Verts/ALE
Robert Sturdy
v imenu skupine ECR
PE428.760v01-00 } PE428.762v01-00 } PE428.763v01-00 } PE428.764v01-00 } RC1 Resolucija Evropskega parlamenta o označevanju porekla
Evropski parlament ,
– ob upoštevanju uredbe Sveta (ES) št. 980/2005 z dne 27. junija 2005 o uporabi sheme splošnih tarifnih preferencialov UL L 169, 30.6.2005, str. 1.
,
– ob upoštevanju direktive 2005/29/ES Evropskega parlamenta in Sveta z dne 11. maja 2005 o nepoštenih poslovnih praksah podjetij v razmerju do potrošnikov na notranjem trgu UL L 149, 11.6.2005, str. 22.
,
– ob upoštevanju člena IX in člena XXIV:5 Splošnega sporazuma o carinah in trgovini (GATT 1994),
– ob upoštevanju uredbe Sveta (EGS) št. 2913/92 z 12. oktobra 1992 o carinskem zakoniku skupnosti UL L 302, 19.10.1992, str. 1.
in uredbe Komisije (EGS) št. 2454/93 z 2. julija 1993 UL L 253, 11.10.1993, str. 1.
o določbah za izvajanje uredbe Sveta (EGS) št. 2913/92 o carinskem zakoniku Skupnosti, ki določa sistem Evropske skupnosti o nepreferencialnih pravilih o poreklu blaga,
– ob upoštevanju uredbe Sveta (EGS) št. 918/83 z 28. marca 1983 o sistemu oprostitev carin v Skupnosti UL L 105, 23.4.1983, str. 1.
,
– ob upoštevanju resolucije s 5. februarja 2009 o krepitvi vloge evropskih MSP v mednarodni trgovini,
– ob upoštevanju svoje resolucije s 6. julija 2006 o označevanju porekla,
– ob upoštevanju pisne izjave z 11. decembra 2007 o označevanju porekla nekaterih izdelkov, uvoženih iz tretjih držav,
– ob upoštevanju predloga uredbe Sveta o navedbi države porekla za določene izdelke, uvožene iz tretjih držav (2005/0254 (ACC)),
– ob upoštevanju člena 110(4) svojega poslovnika,
A. ker EU še nima usklajenih določb ali enotne prakse za označevanje porekla v EU; ker je pravni okvir razdrobljen zaradi razlik med veljavnimi uredbami v državah članicah ter pomanjkanja jasnih predpisov Skupnosti na tem področju,
B. ker so nacionalni ukrepi za obvezno označevanje porekla blaga, uvoženega iz drugih držav članic, prepovedani, medtem ko takšna omejitev o obveznem označevanju porekla ne velja za blago, uvoženo iz tretjih držav,
C. ker so številne pomembne trgovske partnerice EU, na primer Združene države, Kitajska, Japonska in Kanada, uvedle predpise o obveznem označevanju porekla,
D. ker si je EU v lizbonski agendi zadala cilj okrepiti gospodarstvo EU, med drugim s povečanjem konkurenčnosti industrije EU v svetovnem gospodarstvu; ker je lahko konkurenca pravična le, če deluje po jasnih predpisih tako za proizvajalce kakor za izvoznike in uvoznike ter temelji na skupnih socialnih ter okoljskih predpostavkah in vrednotah,
E. ker bi s sistemom označevanja porekla omogočili potrošnikom EU, da bi bili v celoti seznanjeni z državo porekla izdelkov, ki jih kupujejo; ker bi potrošniki tako lahko istovetili te izdelke s socialnimi, okoljskimi in varnostnimi standardi, ki se običajno povezujejo s to državo,
F. ker je predlog, ki uvaja sistem obveznega označevanja države porekla v EU, skrčen na omejeno število uvoženih izdelkov, kot so tekstil, nakit, oblačila, obutev, pohištvo, usnje, svetila in svetlobna oprema, steklena posoda, keramika in torbice, pri katerih zahteva po oznaki "izdelano v" končnim potrošnikom omogoča ključne in dragocene informacije pri dokončni izbiri,
G. ker je ključnega pomena, da se zagotovijo enaki konkurenčni pogoji s proizvajalci naših najpomembnejših trgovinskih partneric, ki izvajajo označevanje porekla,
H. ker bosta Svet in Evropski parlament z začetkom veljavnosti Lizbonske pogodbe 1. decembra 2009 enakopravna glede skupne trgovske politike; ker se bo uporabljal običajni zakonodajni postopek iz člena 207 Lizbonske pogodbe,
1. ponovno opozarja, da varstvo potrošnikov zahteva pregledna in skladna pravila trgovanja, vključno z navedbo porekla;
2. poziva Komisijo in Svet, naj sprejmeta vse potrebne ukrepe, da se zagotovijo enaki konkurenčni pogoji s trgovinskimi partnericami, ki izvajajo označevanje porekla;
3. poziva Komisijo in Svet, naj uvedeta ustrezen carinski nadzor in mehanizme za uveljavljanje določb;
4. poziva države članice, naj ohranijo skladen pristop Skupnosti do tega vprašanja in tako omogočijo potrošnikom v EU, da dobijo popolnejše in natančnejše informacije; meni, da je obvezno označevanje porekla pomemben korak k popolnejšim informacijam o socialnih in okoljskih standardih proizvodnje in predelave;
5. spodbuja Komisijo, naj skupaj z državami članicami odločno sprejme ukrepe za varstvo zakonitih pravic in pričakovanj potrošnikov, kadar obstajajo dokazi, da uvozniki in proizvajalci zunaj EU uporabljajo goljufive ali zavajajoče označbe porekla;
6. meni, da je predlog uredbe Sveta o uvedbi obvezne navedbe države porekla za nekatere izdelke, uvožene iz tretjih držav v Evropsko unijo ('označba porekla'), koristen za doseganje preglednosti in ustreznih informacij za potrošnika ter skladnosti določb o mednarodnem trgovanju;
7. meni, da je treba 1. decembra 2009 v skladu z običajnim zakonodajnim postopkom, določenim v Lizbonski pogodbi, uradno začeti posvetovanje in izmenjavo mnenj med Evropskim parlamentom in Svetom, in da bi vsak nadaljnji odlog povzročil veliko škodo državljanskim pravicam, zaposlovanju v EU ter načelu proste in pravične trgovine;
8. poziva Komisijo, naj ohrani predlog nespremenjen in ga ponovno predloži Parlamentu v skladu s členom 207 Lizbonske pogodbe takoj po začetku veljavnosti te pogodbe;
9. naroči svojemu predsedniku, naj to resolucijo posreduje Svetu in Komisiji.
