Potencialni imetniki modre karte imajo besedo
Priseljevanje
2008-11-14 - 14:33
Todd Chakara, študent podiplomskega študija v Belgiji Naslednji teden 20. novembra bodo evropski poslanci glasovali o projektu modre karte, ki naj bi visokokvalificiranim državljanom tretjih držav dovolila bivanje in delo v Evropski uniji. Potencialne imetnike modre karte smo povprašali o njihovem mnenju.
Predlog temelji na sistemu "vse na enem mestu", torej predvideva en sam postopek za pridobitev dovoljenja za bivanje in delo na podlagi enotnih pravic. Pogoji za pridobitev dovoljenja niso opredeljeni, saj je to v pristojnosti držav članic.
Indijec Nandagopal R. Menon, podiplomski študent na Nizozemskem, poudarja, da dovoljenje za bivanje v schengenski državi sicer dovoljuje tudi prosto potovanje, vendar pa ne omogoča tudi dela ali študija v schengenskem območju. Meni, da Evropa na ta način odvrača usposobljene priseljence, modra karta pa bi ta problem lahko odpravila.
Evropa ima lahko koristi od znanja in izkušenj ljudi izven EU, pravi Azerbajdžanka Zarifa Abbasova iz Bakuja.
Potrebna je sprememba mentalitete
Če bo uvedena modra karta, meni Todd, potem se mora spremeniti tudi mentaliteta. "Skepticizem organov odgovornih za priseljevanje in njihovo sumničenje o namenu bivanja me odvračajo. Uradnik, ki želi zaposliti strokovnjake, ne sme biti uradnik, ki si prizadeva za zmanjšanje števila priseljencev."
Jezikovne ovire
Po mnenju Nandagopala je angleščina glavni dejavnik, ki v ZDA pritegne strokovne priseljence. Angleščina se v EU razume kot preferenčni drugi jezik.
Japonka Masayo, podiplomska študentka v Italiji, je prepričana, da so lahko številni evropski jeziki ovira za visoko usposobljene ljudi. Kljub svojemu znanju angleščine nad modro karto ni navdušena.
Modra karta in družina
Modra karta predvideva številne pravice tudi za družino imetnikov karte. Njena prednost je, da dovoljuje, da je tudi zakonski partner zakonito zaposlen, pravi Masayo.
"Bilo bi krasno, če bi lahko prišli z vso družino, saj se v Azerbajdžanu ljudje poročajo mladi in imajo zgodaj tudi otroke," pravi Zarifa Abbasova.
Modra vs. zelena karta
Todd Chakara iz Zimbabveja, svetovalec o privatizaciji v Južni Afriki, vidi v ameriški zeleni ali evropski modri karti prej birokratsko oviro, kot pomoč. "Jasna, dobro propagirana pravila o priseljevanju bi bila verjetno primernejša."
"Menim, da je modra karta zanimiva, saj nudi več možnosti (glede dela in študija) kot zelena karta v ZDA. Resnična raznolikost EU je glavni razlog za to," pravi Nandagopal.
Toddo pa meni, da je razmerje med delom in socialnim življenjem boljše v Evropi kot v ZDA.
20081107STO41561 Direktiva o modri karti za visokokvalificirane delavce iz tujine Modra karta za visoko usposobljene priseljence
SL
1
PHOTO
20081112PHT41869.jpg
-//EP//TEXT IM-PRESS 20081022BRI40443 ITEM-004-SL NOT XML V0//SL
-//EP//TEXT IM-PRESS 20081013STO39205 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
