Deset kandidatov za nagrado Saharova za leto 2009
Človekove pravice
2009-09-25 - 16:54
Decembra bo nagrada Saharova že 21. podeljena. Deset kandidatov za letošnjo nagrado Saharova, ki jo podeljuje Evropski parlament borcem za človekove pravice in demokracijo, bodo uradno predstavili konec meseca septembra na skupni seji Odbora za zunanje zadeve, Odbora za razvoj in Pododbora za človekove pravice. Nagrajenec bo izbran 22. oktobra.
Kandidate za nagrado mora podpreti politična skupina ali najmanj 40 poslancev Evropskega parlamenta. Letošnji kandidati so:
Izeldin Abuelaiš - palestinski ginekolog, ki je v izraelskem bombardiranju Gaze januarja letos izgubil tri hčerke. Prizadeva si za mir in spravo obeh strani. Predlagali so ga Véronique de Keyser, Hans Gert Pöttering, Caroline Lucas in 52 drugih.
Fundacija Vicente Ferrer – cilj fundacije je zaščita pravic manjšin v Indiji in podpora izkoreninjenju izrazite revščine. Predlagali so jo Andrés Perelló in 39 drugih poslancev.
Dawit Isaak - eritrejski novinar, pisatelj in dramatik ter že od leta 2001 politični zapornik. Predlagali so ga Britta Svensson v imenu Konfederalne skupine Evropske združene levice - Zelene nordijske levice (GUE/NGL), Olle Schmidt in 31 drugih.
Mariam Lamiziana - ministrica za zdravje iz Burkine Faso se bori proti pohabljanju spolnih organov afriških žensk. Za kandidatko jo je predlagal Francesco Speroni v imenu Skupine Evropa svobode in demokracije (ELD/EFD).
Lyudmila Alexeyeva, Oleg Orlov in Sergei Kovalev ( v imenu organizacije Memoriala in drugih borcev za človekove pravice v Rusiji) - Kandidate sta predlagala Rebecca Harms in Daniel Cohn-Bendit v imenu Skupine Zelenih/Evropske svobodne zveze.
Memorial - organizacija, ki podpira temeljne pravice v nekdanjih državah Sovjetske zveze. Predlagali so jo Jacek Saryusz-Wolski in 59 drugih poslancev.
Denis Mukwege - zdravnik in ustanovitev bolnišnice za žrtve posilstev v Bukavu (Kongo) . Imenoval ga je Guy Verhofstadt v imenu Skupine zavezništva liberalcev in demokratov za Evropo (ALDE).
Thaddeus Nguyen Val Ly - vietnamski katoliški župnik in znani disident je sodeloval v prodemokratičnih gibanjih, zaradi česar je v zaporu preživel skoraj 15 let. Predlagali so ga Michael Gahler in 44 drugih članov.
Šadi Sadr ( v imenu Nede in iranskih državljanov, ki si prizadevajo za spoštovanje človekovih pravic) – iranska odvetnica za človekove pravice, aktivistka in novinarka, ki se bori zlasti proti smrtni kazni in kamenjanju, kot tudi za človekove pravice in enakopravnost. Šadi Sadr so predlagali Marietje Schaake, Barbara Lochbihler in 38 drugih poslancev.
Roberto Saviano - italijanski novinar in pisatelj, ki mu je italijanska mafija grozila zaradi njegovega nekompromisnega napada na organiziran kriminal. Predlagali so ga Sonia Alfano in 39 drugih parlamentarcev.
Prihodnji koraki:
30. september: predstavitev prijav na skupni seji Odbora za zunanje zadeve, Odbora za razvoj in Pododbora za človekove pravice.
6. oktober: Odbor za zunanje zadeve in Odbor za razvoj zožita izbor kandidatov na tri finaliste.
22. oktober: odločitev Konference predsednikov o zmagovalcu.
14. december: skupna seja Odbora za zunanje zadeve, Odbora za razvoj in Pododbora za človekove pravice z zmagovalcem.
16. december: podelitev nagrade.
20090921STO60934 Nagrada Saharova Prenos v živo (sreda ob 9. uri) Video o preteklih dobitnikih nagrade
SL
1
PHOTO
20090922PHT61058.jpg
SL
2
LINK
/sakharov/default_sl.htm
SL
3
LINK
/wps-europarl-internet/frd/live/live-video?language=sl
SL
4
LINK
/sakharov/video/mosaicSakharov.wmv
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
