VPRAŠANJE ZA USTNI ODGOVOR Z RAZPRAVO O-0023/05
v skladu s členom 108 Poslovnika
predložitev:
Giusto Catania
in
Sylvia-Yvonne Kaufmann
, v imenu skupine GUE/NGL
za Komisijo
Zadeva: Hramba podatkov
Resno dvomimo v zakonitost in nujnost okvirne direktive o hrambi podatkov, ki so jo predlagale Francija, Velika Britanija, Irska in Švedska: člen 8 Evropske konvencije o človekovih pravicah ščiti pravico do zasebnega življenja. Nekritično zbiranje prometnih podatkov krši osnovno načelo pravne države: državljani morajo biti obveščeni o pogojih, pod katerimi lahko država izvaja nadzor, da lahko prilagodijo svoje vedenje in se tako izognejo nepotrebnemu vmešavanju države. Hramba podatkov bi bila tako obsežna, da ne bi bila v skladu s cilji, ki služijo vzdrževanju javnega reda. Sodna praksa Evropskega sodišča za človekove pravice kaže, da v demokratičnih družbah takega nesorazmernega vmešavanja v zasebna življenja posameznikov ne potrebujemo.
Glede na to, zahtevamo, da Komisija obvesti Parlament o naslednjem:
ali Komisija podpira ali ne podpira predlog štirih držav članic?
v primeru, da ne podpira, ali bo Komisija zahtevala od štirih držav članic, da umaknejo predlog?
kdaj bo Komisija pripravila dolgo pričakovani predlog za instrument hrambe podatkov po načelih tretjega stebra?
