A7-0356/2011
17.10.2011
***
PRIPOROČILO
o osnutku sklepa Sveta o pristopu Evropske unije k Protokolu iz leta 2002 k Atenski konvenciji o prevozu potnikov in njihove prtljage po morju iz leta 1974, razen k členom 10 in 11 Konvencije
(08663/2011 – C7‑0142/2011 – 2003/0132A(NLE))
Odbor za promet in turizem
Poročevalec:
Brian Simpson
PE 465.005v02-00
Oznake postopkov
* Postopek posvetovanja
*** Postopek odobritve
***I Redni zakonodajni postopek (prva obravnava)
***II Redni zakonodajni postopek (druga obravnava)
***III Redni zakonodajni postopek (tretja obravnava)
(Vrsta postopka je odvisna od pravne podlage, ki je predlagana v osnutku akta.)
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
MNENJE Odbora za pravne zadeve .............................................................................8
IZID KONČNEGA GLASOVANJA V ODBORU...................................................................11
OSNUTEK ZAKONODAJNE RESOLUCIJE EVROPSKEGA PARLAMENTA
o osnutku sklepa Sveta o pristopu Evropske unije k Protokolu iz leta 2002 k Atenski konvenciji o prevozu potnikov in njihove prtljage po morju iz leta 1974, razen k členom 10 in 11 Konvencije
(08663/2011 – C7‑0142/2011 – 2003/0132A(NLE) )
(Odobritev)
Evropski parlament ,
– ob upoštevanju osnutka sklepa Sveta (08663/2011),
– ob upoštevanju Protokola iz leta 2002 k Atenski konvenciji o prevozu potnikov in njihove prtljage po morju iz leta 1974 (08663/2011),
– ob upoštevanju zahteve za odobritev, ki jo je Svet predložil v skladu s členom 100(2), točko (a) drugega pododstavka člena 218(6) in prvim pododstavkom člena 218(8) Pogodbe o delovanju Evropske unije ( C7–0142/2011 ),
– ob upoštevanju členov 81 in 90(7) svojega poslovnika,
– ob upoštevanju priporočila Odbora za promet in turizem ter mnenja Odbora za pravne zadeve ( A7-0356/2011 ),
1. odobri pristop k Protokolu;
2. naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic in Mednarodni pomorski organizaciji.
OBRAZLOŽITEV
Uvod
Pristop k Atenski konvenciji o prevozu potnikov in njihove prtljage po morju je dolgoletno vprašanje, s katerim sta se ukvarjala Evropska unija in zlasti Parlament.
Konvencija je iz leta 1974, njeno bistvo pa sta varnost potniških ladij in pravice potnikov. Vendar konvencija načeloma ni ustrezno urejala številnih pomembnih vprašanj, med drugim tudi narave in obsega odgovornosti prevoznika in minimalnih zahtev o zavarovanju.
Pod okriljem Mednarodne pomorske organizacije je bila Atenska konvencija spremenjena s sprejetjem Protokola 1. novembra 2002, tako do je bilo zadoščeno glavnim elementom, kot so odgovornost v primeru krivde ali malomarnosti prevoznika, obvezno zavarovanje in pravica do vložitve zahtevkov neposredno pri zavarovalnici. Odškodnino za škodo zaradi terorizma urejajo smernice Mednarodne pomorske organizacije in pridržek k protokolu.
Glede na to, da so bili v Protokol vključeni najbolj želeni elementi, je Komisija leta 2003 predlagala, naj Evropska skupnost postane pogodbenica Protokola iz leta 2002, enako pa naj storijo države članice. Vendar so bila pogajanja o sklenitvi v Svetu ustavljena in so se nadaljevala šele decembra 2007.
Glede na sklenitev Protokola in s ciljem, da bi bila najpomembnejša vprašanja vključena v zakonodajo Evropske skupnosti, je Komisija novembra 2005 predstavila dopolnilno uredbo o odgovornosti prevoznikov potnikov po morju v primeru nesreč. Evropski parlament in Svet sta po štiriletnih pogajanjih dosegla soglasje o Uredbi (ES) št. 392/2009, ki je bila sprejeta 23. aprila 2009 in se bo začela uporabljati najkasneje leta 2013.
Komisija je novembra 2010 podala spremenjeni predlog za sklep Sveta o pristopu EU k Protokolu iz leta 2002 k Atenski konvenciji in pri tem upoštevala spremembe po letu 2003.
S sprejetjem Uredbe št. 392/2009 ima sedaj Unija izključno pristojnost za pristop k Atenskemu protokolu glede vsebine, ki jo ureja uredba.
Vsi drugi vidiki Protokola, ki niso vključeni v uredbo, sodijo v pristojnost držav članic. Primer so določbe o pristojnosti za določitev višje stopnje odgovornosti, kot jih določa Protokol. Sporazum je tako mešani sporazum, ki ga morajo ratificirati države članice.
Države članice in Unija bi morale, če je le mogoče, svoje listine o ratifikaciji ali pristopu deponirati hkrati do 31. decembra 2011, s čimer bi dosegli skladen pravni okvir v celotni Uniji.
Pravna podlaga
Večina določb Protokola se nanaša na pomorski prevoz, zaradi česar je Komisija kot edino pravno podlago za sklep Sveta izbrala člen 100 Pogodbe o delovanju Evropske unije.
Nasprotno pa je Svet sklenil sklep razdeliti na dva ločena akta, enega za prevoz (člen 100), ki se nanaša na Protokol razen na njegova člena 10 in 11, ter enega za pravosodno sodelovanje v civilnih zadevah (člen 81), ki se nanaša na pristop k Protokolu v njegovih členih 10 in 11. Po mnenju Sveta ločitev pravne podlage upravičuje dejstvo, da člena 10 in 11 Protokola urejata vprašanja, ki zadevajo predpise Unije o pristojnosti in priznavanju ter izvrševanju sodnih odločb v civilnih in gospodarskih zadevah. Te določbe sodijo na področje naslova V Tretjega dela Pogodbe o delovanju Evropske unije. Zato in v skladu s členoma 1 in 2 Protokola o stališču Danske, priloženega Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa Sveta glede členov 10 in 11. Danska je k uporabi teh dveh členov zavezana zgolj kot ločena pogodbenica.
Ob deponiranju listine o pristopu Unija predloži izjavo o pristojnosti glede tega vprašanja.
Ob upoštevanju postopka, ki velja za mednarodne sporazume, se pristop k Protokolu predloži Parlamentu za odobritev.
Ustrezno velja člen 218(6) Pogodbe o delovanju Evropske unije.
Poleg tega v skladu s členom 81 svojega poslovnika Parlament sklep o mednarodnih sporazumih sprejme z enim glasovanjem, pri čemer ni mogoče vlagati predlogov sprememb.
Ker je Svet sprejel dva ločena akta o pristopu Evropske unije k Protokolu, Parlament daje svoje mnenje v dveh resolucijah, eno predlaga Odbor za promet in turizem, drugo pa Odbor za pravne zadeve.
Glede na povedano poročevalec predlaga, da Odbor za promet in turizem da pozitivno mnenje o sklenitvi tega sporazuma.
10. 10. 2011
MNENJE Odbora za pravne zadeve
za Odbor za promet in turizem
o osnutku sklepa Sveta o pristopu Evropske unije k Protokolu iz leta 2002 k Atenski konvenciji o prevozu potnikov in njihove prtljage po morju iz leta 1974, razen k členoma 10 in 11 Konvencije
(08663/2011 – C7‑0142/2011 – 2003/0132A(NLE) )
Pripravljavec mnenja:
Klaus-Heiner Lehne
PA_Leg_Consent
KRATKA OBRAZLOŽITEV
Odbor za pravne zadeve je v skladu s Prilogo VII poslovnika med drugim pristojen za razlago in uporabo zakonodaje Unije ter skladnost aktov Unije s primarno zakonodajo, zlasti v zvezi z izbiro pravne podlage, razlago in uporabo mednarodnega prava, kar zadeva Unijo ter ukrepe na področju pravosodnega in upravnega sodelovanja v civilnih zadevah.
Ker se člena 10 in 11 Atenskega protokola nanašata na vprašanja o pristojnih sodiščih ter priznavanju in izvrševanju sodnih odločb, je člen 81(1) PDEU o pravosodnem sodelovanju v civilnih zadevah ustrezna pravna podlaga za pristop k tema členoma. Zato mora Svet sprejeti ločeni sklep, ki bo imel člena 10 in 11 za pravno podlago in bo tako sprejet istočasno s tem sklepom, Odbor za pravne zadeve pa je pristojen za pripravo zakonodajne resolucije Evropskega parlamenta o tem sklepu.
Drugi členi Atenskega protokola se nanašajo na predloge sprememb Atenske konvencije v zvezi z odgovornostjo prevoznikov, obveznim zavarovanjem, omejitvami odgovornosti v primeru smrti ali telesnih poškodb oziroma izgube prtljage in vozil ter vprašanji na področju računovodstva in konverzij. Vsa ta vprašanja se nanašajo na prevoz.
Uredba (ES) št. 392/2009 Evropskega parlamenta in Sveta z dne 23. aprila 2009 o odgovornosti prevoznikov potnikov po morju v primeru nesreč
UL L 131, 28.5.2009, str. 24. je bila sprejeta, da bi upoštevala te spremembe Atenske konvencije. Uvodna izjava 11 te uredbe navaja, da bodo vprašanja, obravnavana v členih 10 in 11 protokola, postala sestavni del pravnega reda Unije, ko bo Unija pristopila k Atenski konvenciji, kolikor navedena člena vplivata na določbe iz Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah
UL L 12, 16.1.2001, str. 1. . Razdelitev na dva sklepa Sveta za pristop k Atenskemu protokolu, enega za vprašanja v zvezi s prevozi in enega za pravosodno sodelovanje v civilnih zadevah, je zato ustrezna.
******
Odbor za pravne zadeve poziva Odbor za promet in turizem kot pristojni odbor, da Parlamentu priporoči, naj da svojo odobritev.
IZID KONČNEGA GLASOVANJA V ODBORU
Datum sprejetja
10.10.2011
Izid končnega glasovanja
+:
–:
0:
18
0
0
Poslanci, navzoči pri končnem glasovanju
Raffaele Baldassarre, Luigi Berlinguer, Sebastian Valentin Bodu, Françoise Castex, Christian Engström, Marielle Gallo, Sajjad Karim, Antonio Masip Hidalgo, Jiří Maštálka, Bernhard Rapkay, Evelyn Regner, Francesco Enrico Speroni, Dimiter Stojanov (Dimitar Stoyanov), Diana Wallis
Namestniki, navzoči pri končnem glasovanju
Kurt Lechner, Toine Manders, Paulo Rangel
Namestniki (člen 187(2)), navzoči pri končnem glasovanju
Pablo Zalba Bidegain
IZID KONČNEGA GLASOVANJA V ODBORU
Datum sprejetja
11.10.2011
Izid končnega glasovanja
+:
–:
0:
39
0
1
Poslanci, navzoči pri končnem glasovanju
Inés Ayala Sender, Georges Bach, Izaskun Bilbao Barandica, Antonio Cancian, Michael Cramer, Ryszard Czarnecki, Philippe De Backer, Luis de Grandes Pascual, Christine De Veyrac, Saïd El Khadraoui, Ismail Ertug, Carlo Fidanza, Knut Fleckenstein, Jacqueline Foster, Mathieu Grosch, Dieter-Lebrecht Koch, Georgios Kumucakos (Georgios Koumoutsakos), Werner Kuhn, Jörg Leichtfried, Marian-Jean Marinescu, Gesine Meissner, Mike Nattrass, Hubert Pirker, David-Maria Sassoli, Vilja Savisaar-Toomast, Olga Sehnalová, Debora Serracchiani, Brian Simpson, Keith Taylor, Silvia-Adriana Ţicău, Georgios Tusas (Georgios Toussas), Giommaria Uggias, Thomas Ulmer, Peter van Dalen, Dominique Vlasto, Artur Zasada, Roberts Zīle
Namestniki, navzoči pri končnem glasovanju
Dominique Riquet, Laurence J.A.J. Stassen
Namestniki (člen 187(2)), navzoči pri končnem glasovanju
Margrete Auken
