USTNO VPRAŠANJE H-0424/09
v času vprašanj, na delnem zasedanju novembra 2009
v skladu s členom 116 Poslovnika
predložila
Iliana Malinova Iotova
za Komisijo
Zadeva: Zmanjšanje dopustne količine ribolova rombov za Bolgarijo in Romunijo v letu 2010
Predlog za uredbo Sveta o določitvi ribolovnih možnosti in s tem povezanih pogojev za nekatere staleže rib v Črnem morju (2010) št. 14074/09 PECH 262 je izjemno pomembna za ribištvo Bolgarije in Romunije. Sprejetje predloga Komisije bi na ribištvo učinkovala negativno. Ekološki učinki načrtovanega znižanja kvote so vprašljivi. Trenutno vsi sodelujoči v razpravi zastopajo stališče, da je stalež rombov v Črnem morju stabilen.
Na podlagi katere zbirke podatkov je Znanstveni, tehnični in gospodarski odbor za ribištvo uvrstil rombe iz 6. v 10. kategorijo?
Ali so bila pri izpeljavi dokončne ekspertize upoštevana mnenja skupine strokovnjakov, ki vključujejo tudi bolgarske in romunske znanstvenike?
Zakaj obstaja toliko razhajanj v delovni skupini in v Znanstvenem, tehničnem in gospodarskem odboru za ribištvo?
Ali znižanje kvote ekološko vpliva na Črno morje?
Ali je v prihodnjem letu možno znova pregledati razdelitveni ključ kot izid usklajenega pristopa Bolgarije in Romunije?
