Okolju prijaznejši promet
Promet
2009-03-11 - 15:07
Poslanci zagovarjajo uvedbo celovitega koncepta za okolju prijaznejši promet, iz katerega naj bi se izoblikovala tudi strategija za internalizacijo zunanjih stroškov vseh uporabnikov. Komisija bi morala na tem področju storiti več, saj so njene pobude preveč razdrobljene in predvidevajo postopno, namesto celovitega reševanja problematike.
Poročilo, ki ga je pripravil Georg JARZEMBOWSKI (EPP-ED, DE), Parlament pa ga je v sredo sprejel s 452 glasovi za, 108 proti in 134 vzdržanimi glasovi, z zadržkom in pripombami ter predlogi pozdravlja sporočilo Komisije o okolju prijaznejšem prometu.
Poslanci ostajajo kritični, saj menijo, da gre le za prvi majhen in neodločen korak na poti k obsežnejši analizi o okolju prijaznem prometu ter priznanje, da je doseganje učinkovitejšega prevoza pomembno in potrebno v okviru boja proti podnebnim spremembam.
Parlament podpira okolju primerno evropsko prometno politiko, ki bo ob upoštevanju interesov državljanov in industrije odpravila ali vsaj zmanjšala negativne posledice prometa v skladu s cilji Unije o boju proti segrevanju ozračja do leta 2020.
Nujni korak v tej smeri je oblikovanje celovitega koncepta za vse načine prevoza, Komisija pa naj razvije ustrezne ukrepe in oceno njihovih učinkov na stroške mobilnosti in konkurenčnost.
Somodalnost prometa na vseevropskih omrežjih
Dokument spodbuja Komisijo, naj za internalizacijo zunanjih stroškov prometa v okviru pregleda vseevropskih omrežij predstavi dodatni predlog za multimodalne koridorje mobilnosti (zelene koridorje). S tem bi se po mnenju poslancev lahko izravnalo breme, ki ga s ponujenim neoviranim dostopom in mobilnostjo nalaga sedanji predlog;
Parlament je tudi prepričan, da je treba internalizacijo vključiti v celovitejšo politiko pospeševanja somodalnosti in trajnostnega prevoznega sistema. Ta politika bi morala vključevati tudi spodbujanje raziskav, financiranje infrastrukture, odpiranje trgov in standardizacijo.
Ob tem poslanci še dodajajo, da cenovni signali sami po sebi ne bodo zadostovali za spremembo obnašanja uporabnikov, če ti za to odločitev ne bodo imeli ustrezne izbire, kot so čistejša vozila in alternativni načini prevoza.
Zmanjšanje hrupa v železniškem prometu
Komisija bi morala po mnenju poslancev pripraviti predlog direktive za zvišanje cen prog, razčlenjenih glede na hrup, za lokomotive in vagone. Tako bi se za prevoznike v železniškem prometu lahko kar najhitreje pripravile spodbude za takojšnjo preureditev njihovih vozil v manj hrupna z zamenjavo zavornjakov.
Parlament še meni, da je treba razmišljati tudi o kratkoročnih ukrepih, hkrati pa noben logistični ukrep ne bi smel negativno učinkovati na železniški sektor, kar zadeva konkurenco med načini prevoza.
Poročilo: Georg Jarzembowski (A6-0055/2009) - Okolju prijaznejši promet in internalizacija zunanjih stroškov
Poročilo na lastno pobudo
Razprava: torek, 10. marec 2009
Glasovanje: sreda, 11. marec 2009
20090310IPR51412 Poročilo: Georg Jarzembowski (A6-0055/2009) - Okolju prijaznejši promet in internalizacija zunanjih stroškov
-//EP//TEXT REPORT A6-2009-0055 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
