Danuta Hübner o prihodnosti regionalne politike
Regionalna politika
2009-12-07 - 19:10
Korenit razmislek o regionalni politiki? Razprava o prihodnosti regionalne politike postaja vse pomembnejša, saj je Evropski parlament z Lizbonsko pogodbo dobil večje pristojnosti na tem področju. Člani Odbora za regionalni razvoj so tisti, ki skrbijo za neposreden stik z mesti in regijami v Uniji. Uporabiti moramo njihovo strokovno znanje, je razložila predsednica odbora, nekdanja evropska komisarka Danuta Hübner.
Evropski parlament je z Lizbonsko pogodbo dobil novo vlogo v regionalni politiki. Kaj se je spremenilo?
"Nova pogodba uvaja lokalno in regionalno odgovornost za uresničitev skupnih ciljev. Doslej je načelo subsidiarnosti doseglo le evropsko in nacionalno raven, zdaj pa smo vsi odgovorni za prihodnost.
Druga novost je koncept ozemeljske kohezije. Doslej smo uporabljali le pojem socialna kohezija. To je izziv tako za regionalno politiko kot tudi za vse politike, ki bodo morale vključevati ta novi teritorialni vidik.
Odslej bomo imeli tudi več stikov z akademskimi strokovnjaki, lokalnimi in regionalnimi predstavniki, poslovnimi vodji in aktivisti na področju podnebnih sprememb. Bistvenega pomena pa je tudi regionalna razdelitev sredstev iz skladov, da se lahko izvlečemo iz krize."
Po veliki širitvi leta 2004 so bila ogromna sredstva iz strukturnih skladov namenjena za nove države članice. Razvoj, ki so ga povzročila, je danes zelo viden. Kaj vi občutite ob tem?
"Veliko zadovoljstvo. Spominjam se vseh preteklih razprav, ki so bile obdane s skepticizmom, ali bodo nove države članice sposobne uporabiti vso to finančno podporo iz proračuna EU. Predvideli so, da bo iz skladov porabljenih le približno 50 odstotkov sredstev. Širitev je bila največji izziv regionalne politike.
Razlika v razvoju med najrevnejšimi in najbogatejšimi regijami v EU je bila ena proti enajst. Vsi imamo iste pravice pri koriščenju prednosti notranjega trga. Če je regija nerazvita, potem drugi tam ne morejo sodelovati. Pri kohezijski politiki gre namreč za solidarnost in hkrati tudi za preprosti dobiček. Bolje razviti trg je zanimivejši za investitorje.
V obdobju med letoma 2000 in 2006 so nove države članice porabile celotna sredstva iz skladov, z izjemo ene države članice, ki ni porabila sredstev iz socialnega sklada. To je bilo nad našimi pričakovanji. Kot komisarka sem obiskala večino teh regij. Zelo sem zadovoljna, da smo uspeli pospešiti rast in da smo privabili nove člane v družino evropskih regij, ki sodelujejo, se učijo drugi od drugega in z naložbami v nove tehnologije prispevajo k večji konkurenčnosti."
20091207STO66060 Europarltv Odbor za regionalni razvoj Evropska komisija - regionalna politika
SL
1
EUROPARL-TV
http://europarltv.europa.eu/swf/EmbedPlayer.swf?vid=4f0f152c-d72f-4946-8227-8e50e0ef0e35&cid=0c8dedcf-1098-46c9-9b85-6f2b0f0b120d&lang=en&bitrate=256&loop=off&autoplay=off&startVolume=medium&showTitle=on&showBottom=on
SL
2
LINK
http://www.europarltv.europa.eu/
SL
3
LINK
/activities/committees/homeCom.do;jsessionid=3917A0D306EFDB8A8059156E03791A37.node2?language=SL&body=REGI
SL
4
LINK
http://europa.eu/pol/reg/index_sl.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
