Evroregije – več vloge v čezmejnem sodelovanju držav članic
Regionalna politika
2005-12-01 - 13:41
Evropski parlament je sprejel poročilo na lastno pobudo poslanca Kyriacosa TRIANTAPHYLLIDESA (GUE/NGL, CY) o vlogi evroregij v razvoju regionalne politike, ki članice poziva, da jih uporabijo kot orodje za okrepitev obmejnega sodelovanja. Prednostna naloga delovanja evroregij pa naj bo zmanjšanje razlik v razvitosti med regijami v starih in novih članicah Unije.
Evroregije so preobrat v čezmejnih odnosih, stikih, prenosu znanja, operativnih programih in projektih, vendar za opravljanje svojih nalog potrebujejo določen pravni status. Poslanci poudarjajo, da je čezmejno sodelovanje primeren okvir za reševanje vsakdanjih težav na obeh straneh meje, zlasti na gospodarskem, socialnem, kulturnem in okoljskem področju.
Cilj evroregij je spodbujanje sodelovanja med obmejnimi regijami oziroma lokalnimi subjekti in regionalnimi oblastmi ter socialnimi partnerji in vsemi drugimi akterji, na področju kulture, izobraževanja, turizma in gospodarskih vprašanj in vseh drugih vidikov vsakdanjega življenja. Tudi zato je treba sodelovanju nameniti širšo podporo, saj je temeljnega pomena za evropsko kohezijo in povezovanje.
V Evropi (ne nujno le v EU) je trenutno več kot 70 čezmejnih evroregij, interesnih združenj ali delovnih skupnosti z različnimi pravnimi statusi in ureditvami, ki pa niso novi čezmejni upravni organi ali politične strukture. Njihovo področje delovanja je omejeno s pristojnostmi lokalnih oziroma regionalnih oblasti.
Združenje evropskih obmejnih regij je oblikovalo naslednja merila, ki za prepoznavanje evroregij:
- Združenje lokalnih in regionalnih oblasti z obeh strani meddržavne meje, ki ima včasih tudi skupen predstavniški organ;
- Čezmejno združenje s stalnim sekretariatom, tehničnim in administrativnim osebjem ter lastnimi viri prihodkov;
- Pravna oseba zasebnega prava, ki jo sestavljajo neprofitna združenja ali fundacije z obeh strani meddržavne meje in deluje v skladu z veljavno nacionalno zakonodajo;
- Pravna oseba javnega prava, ki temelji na meddržavnih sporazumih, ki zajemajo tudi sodelovanje organov lokalnih oblasti.
Poročilo: Kyriacos Triantaphyllides ( A6-0311/2005 ) - Evroregije
Poročilo na lastno pobudo
Glasovanje: 1.12.2005
20051128IPR02963
-//EP//TEXT REPORT A6-2005-0311 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
