VII.
Odbor za industrijo, zunanjo trgovino, raziskave in energetiko
Ta odbor je pristojen za zadeve, ki se nanašajo na:
1.
industrijsko politiko Skupnosti, vključno z njeno uporabo na specifičnih področjih, kot so telekomunikacije, tehnološki in ekonomski vidiki informacijske družbe, vesoljska industrija, informacijska tehnologija in biotehnologija, in sicer zlasti:
(a)
vzpostavitev in razvoj vseevropskih omrežij na področju telekomunikacijske infrastrukture (členi 154 do 156 Pogodbe ES);
(b)
uporaba novih tehnologij na specifičnih področjih industrije in storitev (standardi, pravila o konkurenci, svoboda gibanja in svoboda opravljanja storitev ter splošna vprašanja v zvezi z organizacijo proizvodnih sektorjev);
(c)
tehnične standarde Skupnosti (v povezavi z evropskimi zavodi za standardizacijo);
2.
spremljanje skupne trgovinske politike Unije (členi 131 do 134 Pogodbe ES), in sicer zlasti:
(a)
mednarodne sporazume, ki urejajo ekonomske in trgovinske odnose s tretjimi državami;
(b)
ekonomske in trgovinske vidike Evropskega gospodarskega prostora ter odnose z EFTA;
(c)
vprašanja v zvezi z OECD ter regionalnimi organizacijami za ekonomsko in trgovinsko integracijo zunaj Skupnosti in sporazume, podpisane v tem kontekstu;
(d)
vse vidike v zvezi s STO in drugimi mednarodnimi ekonomskimi organizacijami, zlasti kar zadeva trgovino z blagom in storitvami, investicije, javna naročila, konkurenco in intelektualno lastnino;
(e)
skupno zunanjo tarifo in izvajanje dampinga s strani tretjih držav;
(f)
ekonomsko sodelovanje, vključno z večjimi programi za tehnično pomoč in finančno podporo pridruženim tretjim državam (PHARE, TACIS in MEDA), ter ekonomske vidike sporazumov o pridružitvi in partnerstvu;
3.
temeljne ali predindustrijske raziskave, okvirni program raziskav in tehnološkega razvoja Skupnosti ter druge specifične programe (členi 163 do 173 Pogodbe ES), in sicer zlasti:
(a)
sporazume o raziskavah in tehnološkem razvoju s tretjimi osebami ter uporabo takih tehnoloških raziskav in razvoja;
(b)
razširjanje rezultatov raziskav;
(c)
podrobnosti glede izvajanja okvirnega raziskovalnega programa in sodelovanja v njem (členi 168 do 171 Pogodbe ES);
4.
dejavnosti Skupnega raziskovalnega centra, Centralnega urada za jedrske meritve, Skupni evropski projekt Torus (JET), Mednarodni termonuklearni poskusni reaktor (ITER) ter druge projekte na tem področju;
5.
energetsko politiko na splošno ter zlasti oskrbo z energijo, vključno s premogom in jedrsko energijo v skladu s pogodbama ESPJ in ESAE, in sicer zlasti;
(a)
Energetsko listino;
(b)
vzpostavitev in razvoj vseevropskih omrežij na področju energetske infrastrukture (členi 154 do 156 Pogodbe ES);
(c)
jedrsko varnost;
(d)
obnovljive vire energije;
6.
nadziranje izvrševanja tekočih odhodkov, za katere je pristojen, na podlagi periodičnih poročil Komisije.
Medparlamentarne delegacije in ad hoc delegacije se s tem odborom posvetujejo o ekonomskih in trgovinskih vidikih odnosov s tretjimi državami.

