KONČNO
A6-0409/2006
23.11.2006
*
POROČILO
o predlogu Odločbe Sveta o spremembi Odločbe 90/424/EGS o odhodkih na področju veterine
(KOM(2006)0273 – C6‑0199/2006 – 2006/0098(CNS))
Odbor za kmetijstvo in razvoj podeželja
Poročevalka:
Ilda Figueiredo
PE 378.575v02-00
Oznake postopkov
* Postopek posvetovanja večina oddanih glasov
**I Postopek sodelovanja (prva obravnava) večina oddanih glasov
**II Postopek sodelovanja (druga obravnava) večina oddanih glasov za odobritev skupnega stališča absolutna večina poslancev Parlamenta za zavrnitev ali spremembo skupnega stališča
*** Postopek privolitve absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu°7 Pogodbe EU
***I Postopek soodločanja (prva obravnava) večina oddanih glasov
***II Postopek soodločanja (druga obravnava) večina oddanih glasov za odobritev skupnega stališča absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava) večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom. Besedilo, zapisano v navadnem poševnem tisku, označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.....................................................................................................................10
POSTOPEK..............................................................................................................................14
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Odločbe Sveta o spremembi Odločbe 90/424/EGS o odhodkih na področju veterine
( KOM(2006)0273 – C6‑0199/2006 – 2006/0098(CNS) )
(Postopek posvetovanja)
Evropski parlament ,
– ob upoštevanju predloga Komisije Svetu ( KOM(2006)0273 )
UL C .../ ,
– ob upoštevanju člena 37 Pogodbe o ES, v skladu s katerim se je Svet posvetoval s Parlamentom ( C6‑0199/2006 ),
– ob upoštevanju člena 51 poslovnika,
– ob upoštevanju poročila Odbora za kmetijstvo in razvoj podeželja ( A6–0409/2006 ),
1. odobri predlog Komisije, kakor je bil spremenjen;
2. poziva Komisijo, naj ustrezno spremeni svoj predlog na podlagi člena 250(2) Pogodbe o ES;
3. poziva Svet, naj obvesti Parlament, če namerava odstopati od besedila, ki ga je odobril Parlament;
4. poziva k začetku spravnega postopka v skladu s skupno izjavo z dne 4. marca 1975 o tem, ali ima Svet namen odstopiti od besedila, ki ga je odobril Parlament;
5. poziva Svet, naj se ponovno posvetuje s Parlamentom, če namerava bistveno spremeniti predlog Komisije;
6. naroči svojemu predsedniku, naj stališče Parlamenta posreduje Svetu in Komisiji.
Besedilo, ki ga predlaga Komisija
Predlogi sprememb Parlamenta
Predlog spremembe
1
UVODNA IZJAVA 8 A (novo)
(8a) Premalo je znanega o izidih programov za izkoreninjenje in nadzorovanje nekaterih živalskih bolezni ter za boj proti njim v različnih državah članicah.
Predlog spremembe
2
UVODNA IZJAVA 8 B (novo)
(8b) Obstajajo različni odnosi in načini obravnave enakih bolezni v različnih državah članicah, tudi v sosednjih, kar lahko vpliva na učinkovitost sprejetih ukrepov.
Predlog spremembe
3
UVODNA IZJAVA 8 C (novo)
(8c) Posebno pozornost je treba nameniti izrednim razmeram, ki nenadno in nepredvidljivo zahtevajo zelo veliko finančnih sredstev.
Predlog spremembe
4
ČLEN 1, TOČKA 2
Člen 16, točka a a (novo) (Odločba 90/424/EGS )
a a) podporo ukrepom za širjenje dobre prakse in spodbujanje predložitve skupnih programov dveh ali več držav članic in mejnih regij, kadar koli je to potrebno za preprečevanje, izkoreninjenje in nadzorovanje nalezljivih živalskih bolezni, vključno z zoonozami, ter boj proti njim.
Predlog spremembe
5
ČLEN 1, TOČKA 4
Člen 24, odstavek 1, pododstavek 2 (Odločba 90/424/EGS )
Seznam iz Priloge se lahko spremeni v skladu s postopkom iz člena 41, zlasti ob pojavu živalskih bolezni, ki pomenijo tveganje za zdravje živali in posredno za zdravje ljudi.
Seznam iz Priloge se lahko posodobi le po predhodnem posebnem mnenju Evropskega parlamenta in Sveta. Izjemoma se seznam iz Priloge lahko spremeni v skladu s postopkom iz člena 41, ko gre za izbruh živalskih bolezni, ki pomenijo tveganje za zdravje živali in posredno za zdravje ljudi.
Obrazložitev
Sklep o umiku bolezni s seznama mora ostati v pristojnosti Sveta in Evropskega parlamenta.
Predlog spremembe
6
ČLEN 1, TOČKA 4
Člen 24, odstavek 1, pododstavek 2 a (novo) (Odločba 90/424/EGS)
Vendar imajo države članice možnost predložiti nacionalne programe, vezane na njihove posebne okoliščine, ki jih bo Evropska unija financirala v boju proti nalezljivim živalskim boleznim in zoonozam, za njihovo izkoreninjenje in nadzorovanje.
Predlog spremembe
7
ČLEN 1, TOČKA 4
Člen 24, odstavek 2, pododstavek 1 (Odločba 90/424/EGS)
Vsako leto države članice najpozneje do 31. marca Komisiji predložijo letne ali večletne programe, katerih začetek je predviden naslednje leto in za katere želijo prejeti finančni prispevek Skupnosti.
Vsako leto države članice najpozneje do 31. maja Komisiji predložijo letne ali večletne programe, katerih začetek je predviden naslednje leto in za katere želijo prejeti finančni prispevek Skupnosti.
Predlog spremembe
8
ČLEN 1, TOČKA 4
Člen 24, odstavek 2, pododstavek 2 (Odločba 90/424/EGS)
Programi, predloženi po 31. marcu , ne bodo upravičeni do financiranja za naslednje leto.
Programi, predloženi po 31. maju , ne bodo upravičeni do financiranja za naslednje leto.
Obrazložitev
Na podlagi svojih potreb morajo države članice imeti možnost izdelave in predložitve nacionalnih programov, za katere pa morajo jasno navesti, da jih bo sofinancirala Evropska unija.
Predlog spremembe
9
ČLEN 1, TOČKA 5
Člen 26, pododstavek 1 a (novo) (Odločba 90/424/EGS)
Izredne razmere, ki nenadno in nepredvidljivo zahtevajo zelo velika finančna sredstva, se vedno priznajo in zanje ne veljajo roki iz te odločbe.
Predlog spremembe
10
ČLEN 1, TOČKA 7 A (novo)
Člen 43 a (Odločba 90/424/EGS)
7a) Člen 43a se nadomesti z naslednjim besedilom:
"Člen 43a
Komisija vsaka štiri leta predloži Evropskemu parlamentu in Svetu poročilo o veterinarskih razmerah in o razmerju stroški-učinkovitost izvajanja programov v različnih državah članicah, zlasti z obrazložitvijo sprejetih meril."
Predlog spremembe
11
ČLEN 2
Odločba Sveta 90/638/EGS se razveljavi od datuma začetka veljave odločbe o določitvi meril iz tretjega pododstavka člena 24(2) Odločbe 90/424/EGS in podrobnih pravil iz člena 24(10) navedene odločbe.
Odločba Sveta 90/638/EGS se razveljavi od datuma začetka veljave odločbe o določitvi meril iz tretjega pododstavka člena 24(2) Odločbe 90/424/EGS in podrobnih pravil iz člena 24(10) navedene odločbe, brez poseganja v ohranitev postopka iz člena 41 Odločbe 90/424/EGS in v mnenje Evropskega parlamenta v primeru spremembe veljavnih meril.
Predlog spremembe
12
PRILOGA, alinee od 20 do 20 H (novo)
- Goveja levkoza
- Atipična kokošja kuga
- Bolezen Aujeszkega
- Prašičja bruceloza
- Goveji herpes virus 1
- Maedi/visna
- Paratuberkuloza
- Mycoplasma gallisepticum
OBRAZLOŽITEV
I. Predlog Evropske komisije
Komisija izrecno navaja, da s tem predlogom ne namerava spremeniti politike do "izkoreninjenja in nadzorovanja živalskih bolezni in zoonoz ter boja proti njim", ampak le posodobiti nekatere instrumente, ki so vezani na politiko Skupnosti do zdravja živali. Komisija je medtem napovedala, da bo kmalu predložila izčrpno poročilo o politiki do zdravja živali, ki bo lahko postalo osnova za pomembne spremembe v veljavni zakonodaji. Glede na začetek veljavnosti novega finančnega okvira Komisija izpostavlja nekatere točke, ki bi jih lahko že sedaj spremenili, da bi se izboljšali postopki.
Zato ima namen predlagati tri spremembe Odločbe Sveta 90/424/EGS:
– sprememba postopkov za financiranje nacionalnih programov za izkoreninjenje in nadzorovanje živalskih bolezni s strani Skupnosti v zvezi z nekaterimi izdatki na področju veterine;
– uvedba možnosti, da s spremembo člena 24 Skupnost odobri in financira večletne programe za izkoreninjenje in nadzorovanje živalskih bolezni in zoonoz ter boja proti njim;
– posodobitev obsega sedanjih finančnih ukrepov, namenjenih izboljšanju politike informiranja o zdravju živali in varnosti izdelkov živalskega izvora, ter uporabe integriranih računalniških veterinarskih sistemov TRACES (sistem za spremljanje premikov živih živali in uvoza v Evropsko unijo) s spremembo člena 37a z namenom, da se upošteva izvedena tehnična prilagoditev sistema ANIMO in njegova vključitev v nov sistem, ter povečanje obsega politike informiranja s spremembo člena 16.
Ugotovljeno je, da je bila spremenjena tudi priloga k odločbi, v kateri so naštete nalezljive živalske bolezni, ter da je bil skrajšan seznam s 23 na 20 endemičnih bolezni in 8 zoonoz ali epizootskih bolezni, za katere se lahko odobri finančna podpora Skupnosti.
Za poenostavitev veljavne zakonodaje Komisija predlaga tudi razveljavitev Odločbe Sveta 90/638/EGS o določitvi meril Skupnosti za izkoreninjenje in nadzorovanje nekaterih živalskih bolezni, zamenjavo teh meril z novimi tehničnimi merili iz prilog k novi odločbi, ki je sedaj v pregledu in ki jo Komisija s svojo odločbo namerava preoblikovati v merila in standardne zahteve o vsebini programov, in ki bi jo lahko Komisija nato spremenila po svoji presoji brez posvetovanja z Evropskim parlamentom.
II - Ocena in predlogi sprememb poročevalke
Predlog Komisije ima nekaj pozitivnih vidikov, zlasti možnost sprejetja večletnih programov, čeprav se tak razvoj zdi neizogiben glede na začetek veljavnosti Uredbe (ES) št. 882/2004 (UL L 165 z dne 29. aprila 2004, zlasti njen člen 41), katere izvajanje je predvideno z letom 2008. Zato se lahko zgodi, da bo sedanji predlog spremembe veljal le eno leto. Ni jasno tudi, kako bi bilo najbolje ravnati v prihodnje: spremeniti Odločbo 90/424 ali se pripraviti na uporabo Uredbe 882/2004, kar bi bilo lahko zelo zapleteno?
Širjenje upravičenosti izdatkov na področje (računalniških) informacijskih sistemov se zdi pravzaprav smiseln ukrep. Nadzorovanje premikov živih živali (trgovanje znotraj Skupnosti) je ključni način, kako preprečiti vnos novih nalezljivih bolezni na določeno ozemlje. Evropska zbirka podatkov, nameščena v strežniku z zadostno zmogljivostjo, da jo lahko hkrati uporabljajo vsi evropski nosilci dejavnosti (sistem TRACES), bi bila zelo koristno sredstvo za nadzorovanje širjenja bolezni. Strokovnjaki menijo, da ima sedanji sistem TRACES veliko tehničnih omejitev: je počasen, nima statističnih modulov, nima samodejnega filtra za preprečevanje premikov živali med območji, za katere veljajo sanitarne omejitve, in območji brez omejitev.
To je pereča težava in očitna pomanjkljivost, zato je treba nujno najti vir financiranja, ki bo omogočil razvoj sistema TRACES. Vendar pa bi se ta finančni vir lahko ločil od konteksta te odločbe.
Poleg tega širitev področja uporabe Odločbe 90/424 na "varnost izdelkov živalskega izvora" in "politiko informiranja na področju varstva živali" v okviru sestavljanja odločbe, ki spreminja drugo (prejšnjo), ki je zadevala izključno podporo "za izdatke pri boju proti nalezljivim živalskim boleznim", popolnoma preoblikuje duh prvotne odločbe (90/424).
Nazadnje Odločba 90/424 dejansko velja izključno za finančno pomoč, odobreno državam, ki so jih prizadele nalezljive bolezni z resnimi posledicami na živalsko proizvodnjo. V prehodnih razmerah se ne zdi upravičeno izkrivljati duha zakonodaje. Novi predpisi o upravičenih izdatkih poudarjajo birokratski vidik že zelo zapletene zakonodaje.
Vprašanji "dobrega počutja živali" in "varnosti živil" sta seveda zelo pomembni, vendar nimata osrednjega pomena v boju proti nalezljivim živalskim boleznim. Obstaja nekaj nalezljivih živalskih bolezni, ki se prenašajo preko hrane (bruceloza, tuberkuloza, salmonela in kolibaciloza), vendar je bil namen financiranja boja proti živalskim boleznim predvsem zmanjšanje škode, ki jo utrpijo kmetje, ko morajo ubiti svoje živali zaradi bolezni, ki se hitro širi. Jasno je, da ta postopek zagotavlja varnost živil, vendar je to le posredni učinek. Poleg tega obstajajo posebni programi za podporo ukrepov za varstvo živali in spodbujanje zdravstvene varnosti živil.
Nadomestno pomoč za "dobro počutje živali" in "varnost živil" je zato treba umakniti iz tega predloga spremembe Odločbe 90/424. Merila, po katerih se lahko spremeni seznam upravičenih bolezni v prilogi, zlasti v zvezi z izvajanjem načela "novih živalskih bolezni", niso opredeljena. Na primer, če bo v državi članici nenadoma izbruhnila slinavka in parkljevka, ali bo obravnavana kot nova bolezen? Lahko se obravnava kot nova bolezen glede na to, da trenutno ne obstaja v EU, vendar pa so se žarišča te bolezni v zadnjih sto letih pojavila v vseh državah članicah. Ta zelo resna bolezen ni omenjena v prilogi.
Pogoji, ki jih morajo izpolnjevati bolezni ali države, da se lahko predloži letne ali večletne načrte, niso opredeljeni. V kakšnih okoliščinah se lahko predloži programe?
Zlasti je treba nameniti pozornost izrednim razmeram, ki nenadno in nepredvidljivo zahtevajo zelo velika finančna sredstva. Primer je izbruh slinavke in parkljevke v Združenem kraljestvu leta 2000. Pri takih boleznih velja, da bodo sprejeti ukrepi toliko bolj učinkoviti, kolikor hitro bodo uvedeni in kolikor bolj bodo temeljiti. Da bo to mogoče, je treba osnovati najmanjše finančne rezerve za odzivanje na nesreče, ki nastanejo nenadoma, zahrbtno in nepredvidljivo.
Seznam nalezljivih živalskih bolezni iz priloge se razlikuje od seznama iz prvotne odločbe. Umaknjene so bile naslednje bolezni: slinavka in parkljevka, goveja levkoza, konjska kuga, bolezen Aujeszkega, atipična kokošja kuga in nalezljiva ohromelost prašičev (Tješinska bolezen).
Vsaj tri od teh bolezni, umaknjenih s seznama, so pomembne za Portugalsko. Goveja levkoza je bolezen, za katero so programi izkoreninjenja potekali približno 20 let, in je sedaj na zadnji stopnji dokončnega izkoreninjenja. V zadnjem letu je bilo na Portugalskem ugotovljenih zelo malo primerov levkoze in ocenjeno je, da se lahko bolezen v enem letu dokončno izkorenini. Če bolezen ne bi bila več upravičena do financiranja, bi to lahko ogrozilo vsa dosedanja prizadevanja in povzročilo nenadzorovan ponovni pojav bolezni.
Atipična kokošja kuga je endemična med prosto živečimi pticami na Portugalskem in se lahko kadar koli prenese na necepljeno perutnino v vzrejališčih. Gospodarske posledice te bolezni za perutninarstvo so lahko uničujoče.
Bolezen Aujeszkega pri prašičih, ki je prav tako umaknjena s seznama, je tudi bila vključena v načrtovani program za Portugalsko, kjer dejstvo, da bolezen ni izkoreninjena, preprečuje izvoz prašičev na druge trge (EU in tretje države).
Prašičja bruceloza, ki je ni na sedanjem seznamu, je bolezen, ki povzroča enake težave pri trgovanju, ter je endemična na Portugalskem in v Sredozemlju. Tako bi prodaja prašičev pasme alentejana (pomemben vir dohodka v regiji Alentejana) lahko bila ogrožena brez programa nadzorovanja ali izkoreninjenja.
Po drugi strani pa predlog dodaja nekatere nove bolezni, zlasti zoonotske (salmonela, kampilobakterioza in listerioza). Kampilobakterioza je zelo pogosta bolezen pri ljudeh v severni Evropi, v južni Evropi pa se ne pojavlja v velikem obsegu. Prenašalec povzročitelja bolezni, ki povzroča to bolezen pri ljudeh, je večina živali iz vzrejališč (pri večini živalskih vrst), nemogoče pa je si zamisliti program nadzora ali izkoreninjenja živali.
Tako lahko torej trdimo, da seznam upošteva interese, ki se ne povsem ujemajo z interesi južnih držav. Najmanj, kar lahko trdimo, je, da je seznam neuravnotežen. Moral bi biti skrčen na bolezni, ki so skupne vsem državam članicam, ter tako omogočati določeno prilagodljivost pri upoštevanju zdravstvenih težav, ki so značilne za posamezno regijo ali državo.
Treba je upoštevati tudi druge težave, zlasti:
– pomanjkanje informacij o izidih programov za izkoreninjenje in nadzorovanje nekaterih živalskih bolezni in za boj proti njim v različnih državah članicah, kar pomeni, da je potrebno redno poročilo o razmerah in analiza razmerja stroški-učinkovitost različnih programov;
– različne odnose do enakih bolezni v različnih državah članicah, tudi v nekaterih sosednjih državah, kar lahko ovira izboljšanje razmer ali izkoreninjenje bolezni, kot je to poudarila Evropska veterinarska zveza. Na podlagi primera klasične prašičje kuge, ko so države, kot so Nemčija, Češka republika in Slovaška predložile program in zaprosile za pomoč za izkoreninjenje bolezni, Poljska pa tega ni naredila, Evropska veterinarska zveza dvomi o učinkovitosti takšnih ukrepov, ko pa je dobro znano, da lahko to živalsko bolezen prenašajo prosto živeče živali, ki seveda ne poznajo meja;
– raznolikost programov, ki mogoče ne upoštevajo potreb sosednjih držav;
– informacije živinorejcev o njihovih kmetijah, kar bi lahko pomagalo omejiti širjenje živalskih bolezni, vendar ob povečanju razpoložljivih sredstev, ker bi to bilo zelo težko s sedanjimi sredstvi;
– težko se bo držati roka za predložitev programov (31. marec). Ohraniti je treba datum iz prvotne odločbe, to je 31. maj;
– potrebo, da se Evropski parlament obvešča o razvoju razmer in o tem, da je potrebna nova odločba, če se spremenijo merila iz prilog k sedanji odločbi;
– pojasnilo izrazov, uporabljenih v različnih jezikovnih različicah, ter uporaba tistega, za katerega menimo, da je pravilen: "nalezljive živalske bolezni, vključno z zoonozami", glede na to, da so vse zoonoze nalezljive živalske in človeške bolezni ter da se ta odločba uporablja le za nalezljive živalske bolezni z resnimi zdravstvenimi in gospodarskimi posledicami.
POSTOPEK
Naslov
Predlog Odločbe Sveta o spremembi Odločbe 90/424/EGS o odhodkih na področju veterine
Referenčni dokumenti
KOM(2006)0273 – C6‑0199/2006 – 2006/0098(CNS)
Datum posvetovanja z EP
22.6.2006
Pristojni odbor Datum razglasitve na zasedanju
AGRI 4.7.2006
Odbori, zaprošeni za mnenje Datum razglasitve na zasedanju
BUDG 4.7.2006
ENVI 4.7.2006
Odbori, ki niso dali mnenja Datum sklepa
BUDG 5.7.2006
ENVI 14.6.2006
Poročevalec/-ka Datum imenovanja
Ilda Figueiredo 21.6.2006
Obravnava v odboru
2.10.2006
22.11.20060
Datum sprejetja
22.11.2006
Izid končnega glasovanja
+:
–:
0:
30
0
0
Poslanci, navzoči pri končnem glasovanju
Vincenzo Aita, Thijs Berman, Giuseppe Castiglione, Joseph Daul, Albert Deß, Gintaras Didžiokas, Michl Ebner, Carmen Fraga Estévez, Jean-Claude Fruteau, Friedrich-Wilhelm Graefe zu Baringdorf, Ioannis Gklavakis, Lutz Goepel, Bogdan Golik, Esther Herranz García, Gábor Harangozó, Heinz Kindermann, Albert Jan Maat, Diamanto Manolakou, Mairead McGuinness, Rosa Miguélez Ramos, María Isabel Salinas García, Brian Simpson, Witold Tomczak, Kyösti Virrankoski, Andrzej Tomasz Zapałowski
Namestniki, navzoči pri končnem glasovanju
Pilar Ayuso, Bernadette Bourzai, Ilda Figueiredo, Wiesław Stefan Kuc, Jan Mulder
Namestniki (člen 178(2)), navzoči pri končnem glasovanju
Datum predložitve
23.11.2006
Pripombe (na voljo samo v enem jeziku)
...
