Kritične ocene davčnih politik držav članic
Gospodarske in denarne zadeve
2006-05-17 - 14:07
V redni letni razpravi o javnih financah v EU so poslanci v sredo sprejeli poročilo odbora za ekonomske in monetarne zadeve, ki je zelo kritično do vlad držav članic, ker ne uspejo omejiti javne porabe in bolje uskladiti svojih ekonomskih politik.
Parlament je zaskrbljen zaradi počasne gospodarske rasti, strukturne neprožnosti, nizkega povpraševanja in pomanjkanja ravnotežja med makroekonomskimi ukrepi. Opozarjajo, da lahko ob nenadnih spremembah na svetovnih trgih pride do padca potrošnje v ZDA, kar bi prizadelo evropski izvoz in posledično gospodarsko rast.
Poročilo, ki ga je pripravil poslanec Dariusz ROSATI (PES, PL) , ugotavlja, da je stabilna, kompetitivna in navzven usmerjena makroekonomska politika ključni predpogoj za zdrave javne finance. Javna poraba naj bi se preusmerila v naložbe v človeški kapital in partnerstva z zasebnim sektorjem na področju inovacij ter izobraževanja.
Poslanci menijo, da zaradi napačnega izvajanja pakta za stabilnost in rast v državah članicah ni bilo večjega izboljšanja na fiskalnem področju v primerjavi z lanskim letom. Prepričani so, da je treba znižati javne primanjkljaje, saj ovirajo gospodarsko okrevanje in tako še poslabšujejo razmere. Med vzroki za proračunska neravnovesja naj bi bilo tudi pomanjkanje politične volje za zmanjšanje porabe, preveč optimistične napovedi prihodkov, "kreativno" računovodstvo in kratkotrajna okrevanja, ki so temeljila le na začasnih ukrepih.
Parlamentarci zahtevajo večjo preglednost stalne porabe - kot so pokojninski sistemi za javni sektor - in boljše preverjanje statističnih podatkov. Ker v evroobmočju praktično ni koordinacije davčnih politik držav članic, pozivajo predsedujočega skupine, naj pripravi jasen delovni načrt svojega mandata z letnimi poročili o napredku.
20060512IPR08055 Dariusz Rosati - Javne finance v EMU
-//EP//TEXT REPORT A6-2006-0162 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
