Letno poročilo Evropskega varuha človekovih pravic
Peticije
2007-10-25 - 15:12
V četrtek je parlament obravnaval in z veliko večino potrdil poročilo Evropskega varuha človekovih pravic za leto 2006, v razpravi pa je sodeloval tudi varuh Nikoforos Diamanduros. Varuh je po mnenju poslancev svoje delo opravljal uspešno, tako glede obravnavanja pritožb, kakor tudi izvajanja preiskav domnevnih nepravilnosti.
Leta 2006 je varuh človekovih pravic prejel 3830 pritožb, kar je 2 odstotka manj kot leta 2005, vendar enako kot v rekordnem letu 2004, ki je pomenilo 53 odstotno povečanje v primerjavi s predhodnimi leti. V 57 odstotkih primerov je bila pritožba poslana po elektronski poti, večino pritožb, 3619 , so vložili posamezni državljani in samo 211 organizacije ali podjetja. Glede na državljanstvo so pritožniki razvrščeni v padajočem vrstnem redu na: španske (20,4 odstotkov), nemške (14 odstotkov), francoske (8,7 odstotkov), belgijske (6,3 odstotkov), poljske (6 odstotkov), italijanske (5,4 odstotkov), britanske (3,8 odstotkov). Lestvica se spremeni, če delež vloženih pritožb v neki državi delimo z odstotnim deležem prebivalcev EU, ki ga predstavlja država. Od tega je enajst držav z indeksom, večjim od ena, kar je meja, nad katero je število pritožb prekomerno glede na število prebivalcev: Luksemburg (14,2), Malta (10), Ciper (7,6), Belgija (2,8), Slovenija (2,7) , Španija (2,2). Kar zadeva jezik, delež pritožb v angleščini in španščini presega 20 %, v nemščini in francoščini 10 %, v poljščini 5 %.
Kar zadeva sprejemljivost, med 95 odstotkov že obravnavanih primerov prevladujejo taki, ki presegajo pristojnosti varuha človekovih pravic (78,5 odstotkov), saj pritožbe bodisi ne zadevajo evropske institucije (93,7 odstotkov) ali pa niso v zvezi z domnevnimi nepravilnostmi (5,4 odstotkov). Med primeri, za katere je pristojen varuh človekovih pravic (21,5 odstotkov), je bilo 449 od 838 pritožb uradno sprejemljivih, 258 od teh pa je sledila preiskava. Varuh človekovih pravic je leta 2006 skupaj izvedel 582 preiskav, od katerih je 315 že potekalo leta 2005 in jih je 9 sprožil na lastno pobudo.
Enako kot v prejšnjih letih so preiskave proti Komisiji skupaj znesle 66 odstotkov (387), proti Evropskemu uradu za izbor osebja 13 odstotkov (74), sledil je Evropski parlament z 8 odstotki (49) in Svet Evropske unije z 2 odstotkoma (11). Piramida primerov nepravilnosti obsega pomanjkljivo preglednost, ki vključuje odklanjanje posredovanja informacij ( 25 odstotkov ), nepravičnost in zlorabo položaja ( 19 ods totkov) in primere sodne zmote ( 5 odstotkov ) ter primere, ko Komisija ne izpolnjuje vloge ''varuha Pogodbe'' ( 4 odstotki ).
Parlamentu poziva vse institucije, ki so jim namenjene kritične pripombe, naj jih upoštevajo in se ravnajo po njih v prihodnosti, da se izognejo neskladju med uradnimi izjavami in upravnimi akti ali opustitvami.
Poročilo: Luciana Sbarbati ( A6-0301/2007 ) - Dejavnosti Evropskega varuha človekovih pravic (2006)
Poročilo na lastno pobudo
Razprava in glasovanje: četrtek, 25. oktober 2007
20071024IPR12333
-//EP//TEXT REPORT A6-2007-0301 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
