VPRAŠANJE ZA USTNI ODGOVOR Z RAZPRAVO O-0009/10
v skladu s členom 115 Poslovnika
predložila
Marta Andreasen
, v imenu skupine EFD
za Komisijo
Zadeva: Tuji lastniki nepremičnin v Španiji
Evropski parlament je že trikrat pozval špansko vlado, naj pomaga tujim lastnikom nepremičnin, nazadnje marca 2009 v samoiniciativnem poročilu Odbora za peticije ( P6_TA(2009)0192 ). Opozoril je, da se lahko Parlament kot proračunski organ odloči, da bo sredstva za kohezijsko politiko prerazporedil v rezervo in tako določeno državo članico pripravil do tega, da preneha resno kršiti pravila in načela, ki jih mora spoštovati po zakonodaji EU, vse dokler se težava ne razreši.
Opozoril je tudi, da ima Komisija pooblastila za odlog izplačila strukturnih sredstev posamezni državi članici ali regiji, prav tako pa lahko vzpostavi popravke z zvezi s projekti prejemniki sredstev, za katere je pozneje ugotovljeno, da niso v celoti skladni s pravili, ki urejajo uporabo ustreznih aktov. Težave tujih lastnikov nepremičnin vztrajajo, delno zato, ker se mnenja glede upravljanja razhajajo.
Špansko predsedstvo je pokazalo pripravljenost, da prisluhne več političnim skupinam, ki opozarjajo na to problematiko. Ali je tudi Komisija mnenja, da bi bilo treba narediti vse, da bi se vprašanje rešilo v času tega predsedovanja? Za katere konkretne ukrepe si bo prizadevala in kdaj?
