Četrtek na plenarnem zasedanju: Podnebni načrt, Romi, poštne storitve
Institucije
2008-02-01 - 17:21
Jezikovni pouk za Rome na Slovaškem
Na četrtkovem zasedanju so evropski poslanci sprejeli resolucijo o akcijskem načrtu za boj proti podnebnim spremembam in resolucijo o evropski strategiji, kako izboljšati položaj 10 milijonov v EU živečih Romov. Glasovali so tudi za liberalizacijo poštnih storitev, kar naj bi vodilo do večje konkurenčnostih na trgu poštnih storitev, in sprejeli poročilo o večji energetski učinkovitosti. V dvorani plenarnega zasedanja so se v četrtek kresale iskrice ob sporih glede postopkovnih vprašanj.
Načrt z Balija na poti
Evropski poslanci so sprejeli resolucijo, s katero so podprli rok, postavljen na Baliju, da je treba do leta 2009 oblikovati mednarodni sporazum o podnebnih spremembah. Industrijske države bi morale do leta 2020 zmanjšati svoje izpuste CO2 vsaj za 30 odstotkov v primerjavi z letom 1990.
Evropski poslanci so pozdravili dejstvo, da akcijski načrt z Balija vsebuje jasen časovni razpored, rok za sklenitev sporazuma - leto 2009 - in ključna vprašanja, ki bodo obravnavana na pogajanjih, kar je dobra podlaga za pogajalski proces. Poslanci ob tem obžalujejo, da v akcijskem načrtu ni nedvoumnega sklicevanja na znanost v zvezi s potrebnim zmanjšanjem emisij toplogrednih plinov.
Parlament pozdravlja potrditev pogodbenic kjotskega protokola, da morajo industrializirane države kot skupina do leta 2020 doseči zmanjšanje za 25 do 40 odstotkov v primerjavi z letom 1990. Poslanci še pozivajo, naj se v okviru Svetovne trgovinske organizacije preuči možnost uvedbe začasnih ukrepov, ki bi dali prednost proizvodnji in izvozu podnebju prijaznih proizvodov ter inovativne tehnologije.
Več pravic Romom
Parlament je po razpravi v Strasbourgu o poslanskem vprašanju glede evropske strategije za Rome, v četrtek sprejel resolucijo o romski problematiki.
V Evropi je 12 do 15 milijonov Romov, od katerih jih približno 10 milijonov živi v Evropski uniji. Večina evropskih Romov je po širitvah leta 2004 in 2007 pridobila državljanstvo EU in s tem pravico državljanov EU in njihovih družin do prostega gibanja in prebivanja na ozemlju držav članic. Vendar ta v nekaterih državah ne velja za njih.
Zelo malo napredka je bilo narejenega v boju proti rasni diskriminaciji Romov in pri uveljavljanju njihovih pravic. Poslanci zato opozarjajo, da so se vse države kandidatke zavezale, da bodo v pogajalskem in pristopnem procesu izboljšale vključevanje romskih skupnosti in podpirale njihove pravice do izobraževanja, zaposlitve, zdravstvenega varstva in nastanitve.
Druge teme
V četrtek so evropski poslanci sprejeli tudi poročilo o evropskih poštnih storitvah in poročilo o energetski učinkovitosti v EU. Z direktivo o poštnih storitvah naj bi se poštni monopoli v Evropi v večini držav članic do leta 2011 končali, v celotni EU pa do leta 2013.
Prepir v dvorani zasedanja
V razpravi o postopkovnih vprašanjih je britanski poslanec Daniel Hannan (EPP-ED) sprožil vprašanje o pravilnosti postopka, med katerim je nekatere postopke EP primerjal s parlamentarnimi potezami leta 1930 v Nemčiji, in tako močno razburil evropske poslance.
Predsednik Evropske ljudske stranke in Evropskih demokratov je te izjave označil kot neprimerne in sramotne in naznanil namen izključitve poslanca Hannana iz politične skupine.
20080125STO19648 Zaključki konference o podnebnih spremembah na Baliju "Evropa brez meja mora veljati tudi za Rome!" Liberalizacija trga poštnih storitev z letom 2011 Poslanci proti getoizaciji in diskriminacij Romov Akcijski načrt za energetsko učinkovitost
SL
1
PHOTO
20080131PHT20232.jpg
-//EP//TEXT IM-PRESS 20071214STO15563 0 NOT XML V0//SL
-//EP//TEXT IM-PRESS 20080125STO19645 0 NOT XML V0//SL
-//EP//TEXT IM-PRESS 20080130IPR20129 0 NOT XML V0//SL
-//EP//TEXT IM-PRESS 20080129IPR19931 0 NOT XML V0//SL
-//EP//TEXT IM-PRESS 20080129IPR19924 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
