P7_TA-PROV(2011)0351
Mednarodni sporazum o tropskem lesu iz leta 2006 ***
A7-0280/2011
Zakonodajna resolucija Evropskega parlamenta z dne 13. septembra 2011 o osnutku sklepa Sveta o sklenitvi Mednarodnega sporazuma o tropskem lesu iz leta 2006 v imenu Evropske unije (05812/2011 – C7-0061/2011 – 2006/0263(NLE))
(Odobritev)
Evropski parlament
, –
ob upoštevanju osnutka sklepa Sveta (05812/2011),
–
ob upoštevanju osnutka Mednarodnega sporazuma o tropskem lesu iz leta 2006 (11964/2007),
–
ob upoštevanju prošnje za odobritev, ki jo je Svet podal v skladu s členi 192, 207 in točko (a) drugega pododstavka člena 218(6) Pogodbe o delovanju Evropske unije ( C7-0061/2011 ),
–
ob upoštevanju členov 81 in 90(8) Poslovnika,
–
ob upoštevanju priporočila Odbora za mednarodno trgovino ( A7-0280/2011 ),
1.
odobri sklenitev sporazuma;
2.
poziva Komisijo, naj zagotovi, kadar koli to zahteva Parlament, vse ustrezne informacije v zvezi z izvajanjem tega sporazuma, zlasti akcijske načrte in programe ter sklepe, ki so jih sprejeli organi, ustanovljeni s tem sporazumom;
3.
poziva Komisijo, naj Parlamentu in Svetu v zadnjem letu veljavnosti sporazuma in pred začetkom pogajanj o obnovitvi sporazuma predloži poročilo o njegovem izvajanju, zlasti glede lastnih instrumentov Unije za izvrševanje zakonodaje, oblikovanje politike in trgovanje na področju gozdov;
4.
naroči svojemu predsedniku, naj stališče Parlamenta posreduje Svetu in Komisiji, vladam in parlamentom držav članic ter Mednarodni organizaciji za tropski les.
