P6_TA(2005)0178
Sudan
B6-0300 , 0301 , 0302 , 0303 in 0305/2005
Resolucija Evropskega parlamenta o razmerah v Sudanu
Evropski parlament
, –
ob upoštevanju vseh ustreznih resolucij Varnostnega sveta OZN, vključno z resolucijo št. 1593 (2005) o razmerah v Sudanu in resolucije 1564 (2004) na podlagi katere je bilo generalnemu sekretarju OZN predstavljeno poročilo Mednarodne preiskovalne komisije za Darfur z dne 25. januarja 2005,
–
ob upoštevanju akcijskega načrta za Darfur, kakor je bil dogovorjen dne 5. avgusta 2004 med OZN in vlado Sudana,
–
ob upoštevanju vsestranskega mirovnega sporazuma (VMS), ki sta ga 9. januarja 2005 v Nairobiju podpisali sudanska vlada in sudansko osvobodilno gibanje/vojska (SOG/V),
–
ob upoštevanju svoje resolucije z dne 16. septembra 2004 o humanitarnih razmerah v Sudanu Sprejeta besedila, P6_TA(2004)0012 .
in resolucije Skupne parlamentarne skupščine AKP-EU št. 3777/05 z dne 21. aprila 2005 o razmerah v Sudanu,
–
ob upoštevanju poročila Združenih narodov o razmerah v Sudanu z dne 26. aprila 2005,
–
ob upoštevanju člena 108(5) svojega Poslovnika
A.
ker VMS predvideva ločene oborožene sile, umik 91000 vladnih čet z juga v roku dveh in pol let, umik SOG s severa v roku osmih mesecev, pravično razdelitev naftnih virov in volitve po treh letih,
B.
ker je Varnostni svet OZN v svoji resoluciji št. 1593 (2005) sklenil, da bo od julija 2002 naprej poročal o razmerah v Darfurju tožilcu Mednarodnega kazenskega sodišča,
C.
ker je podpis mirovnih sporazumov v Naivashi z dne 31. decembra 2004 dobrodošel, vendar se nasilje z obeh strani v Darfurju nadaljuje, sudanska vlada z zračnimi napadi še naprej krši sporazum o prekinitvi spopadov in ne razpusti milice Janjaweed ter ne privede odgovornih pred sodišča; ker je zaskrbljen spričo nedavnega dramatičnega povečanja kršitev premirja s strani upornikov,
D.
ker je mednarodna preiskovalna komisija v svojem poročilu ugotovila, da so bili v Darfurju zagrešeni vojni zločini, "nič manj hudi in strašni, kot je genocid", vključno z " napadi brez razločevanja, pobijanjem civilistov, mučenjem, prisilnimi izginotji, uničevanjem vasi, posilstvi in drugimi oblikami spolnega nasilja", poročilo zaključuje, da "tisti, ki so bili opredeljeni kot odgovorni za (ta) kršenja, so posamezni hudodelci, vključno z uradniki sudanske vlade, člani milic, člani uporniških skupin in nekaterimi tujimi vojaškimi oficirji, ki delujejo posamezno",
E.
ker je mednarodna preiskovalna komisija zaključila, da je "sudanski pravosodni sistem nezmožen in nepripravljen obravnavati razmere v Darfurju",
F.
ker je podpis mirovnih sporazumov v Naivashi privedel Komisijo do obljube, da bo ponovno odprla dostop Sudanu do 450 milijonov EUR iz Evropskega razvojnega sklada, z začetno vsoto v višini 50 milijonov EUR v humanitarni pomoči, ki je bila razdeljena med sever in jug,
G.
ker je Afriška unija (AU) do sedaj igrala zelo pozitivno vlogo pri preprečevanju, nadzoru in poročanju o kršenjih premirja; ker AU poskuša oživiti mirovna pogajanja o Darfurju in ker je formalni ponovni začetek pogajanj predviden koncem maja 2005;
H.
ker nekatere ocene določajo število ljudi, ki so umrli v Darfurju, na 300000 Poročilo Odbora za mednarodni razvoj Spodnjega doma o Darfurju, Sudan: "The responsibility to protect", peto poročilo zasedanja 2004-05, zvezek I, str. 7, 16. marec 2005.
, od tega jih 10000 Spletna stran novic Svetovnega programa za hrano, http://wfp.org, 13. septembra 2004.
umre vsak mesec zaradi posledic nasilja, vključno s podhranjenostjo in boleznimi; ker je 1,65 milijona Poročilo mednarodne preiskovalne komisije za Darfur generalnemu sekretarju Združenih narodov, str. 62, 25. januar 2005.
ljudi še vedno razseljenih v Darfurju in obstajajo poročila, da se nekateri pod prisilo vračajo domov;
I.
ker reintegracija bivših borcev iz vseh oboroženih sil v Sudanu predstavlja ključno težavo in ker je razorožitev civilistov ter vseh formalnih in neformalnih milic največjega pomena za red, varnost, svobodo in stabilnost,
J.
ker bi lahko neizbežno deževno obdobje poslabšalo razmere in bi 3,5 do 4 milijone ljudi lahko potrebovalo hrano in zdravniško pomoč; ker Svetovni program za hrano še vedno nima dovolj sredstev, da bi zagotovil primerno hrano za notranje razseljene osebe in je bilo do 11. aprila 2005 zadovoljenih le 20 % potreb;
K.
ker so bili 8. maja 2005 dr. Mudawi Ibrahim Adam, njegov sodelavec Jasir Salim ter voznik Abdalla Taha aretirani ravno v času, preden bi dr. Adam moral odpotovati na Irsko, da bi od predsednika McAleeseja prejel nagrado "Borec za človekove pravice" fundacije Front line,
1.
toplo pozdravlja podpis zgodovinskega VMS v Nairobiju 9. januarja 2005 med sudansko vlado in SOG/V, ki je zaznamoval konec 21-letne državljanske vojne, kot pomemben korak v smeri vzpostavitve miru v južnem Sudanu in kot razvoj, ki lahko prispeva tudi k vzpostavitvi miru v Darfurju;
2.
poziva vse strani, da brez nadaljnjega odlašanja izvajajo VMS in njegove protokole, ki med drugim vključujejo sporazume o delitvi moči in bogastva; poziva sudansko vlado in SOG/V, da uporabita naftne prihodke, ki jih bosta prejela v okviru delitve virov VMS za razvojne namene, da bi lahko sudansko prebivalstvo spoznalo koristi, ki jih prinaša mir;
3.
poziva podpisnice VMS, da vključijo vse politične in civilne strani v pripravo nove ustave, da bi zagotovili zakonitost ter široko politično in ljudsko podporo demokratični tranziciji;
4.
meni, da je udeležba in nediskriminacija žensk v postopku sprejemanja odločitev, tako na zakonodajni kakor tudi na izvrševalni ravni, bistvenega pomena za odgovorno vodenje države;
5.
poziva, da se pri obnovi Sudana nameni veliko pozornost svobodi združevanja in izražanja ter prisotnosti neodvisnih medijev kot jamstvu za demokratični pluralizem;
6.
poudarja, da VMS lahko prispeva k trajnostnemu miru in stabilnosti v celotnem Sudanu ter k prizadevanjem za obravnavanje razmer v Darfurju, vendar obenem izraža resno zaskrbljenost, da bi lahko naraščajoča negotovost in nasilje ter pomanjkanje miroljubne rešitve darfurške krize sčasoma ogrozili celotni mirovni proces;
7.
pozdravlja sklep Varnostnega sveta OZN o oblikovanju misije OZN v Sudanu (UNMIS), ki bi ga sestavljalo 10000 ljudi in bi bil pristojen za razoroževanje bojevnikov, spravo, spoštovanje pravne države in človekovih pravic, odstranjevanje min in nadzor volitev ter sodelovanje v sanacijskem ter razvojnem procesu v državi; izreka spoštovanje državam, ki sodelujejo v UNMIS;
8.
pozdravlja sklep AU, da poveča svoje mirovne sile v Darfurju na približno 7700 čet;
9.
pozdravlja sklep Varnostnega sveta OZN o poročanju o razmerah v Darfurju Mednarodnemu kazenskemu sodišču (MKS); pozdravlja tudi izročitev več kot 51 imen osumljenih vojnih zločinov s strani Kofija Anana glavnemu tožilcu MKS dne 5. aprila 2005; poziva sudansko vlado in vse druge strani v sporu, da naredijo vse, kar je mogoče, za popolno sodelovanje s Sodiščem;
10.
ostro kritizira navedbo sudanske vlade, ki je označila Resolucijo OZN 1593 (2005) za "krivično", kakor tudi pomanjkanje podpore voditeljev upornikov KMS;
11.
poziva vse strani, naj podprejo MKS, da bi prenehali s prakso nekaznovanja v Darfurju; je trdno prepričan, da bo upoštevanje resolucije pospešilo mirovni proces v Darfurju in prispevalo k razvoju Sudana kot celote;
12.
izraža močno podporo pozivu Varnostnega sveta OZN MKS, da podpre mednarodna prizadevanja za sodelovanje, z namenom spodbujanja načel pravne države, varovanja človekovih pravic in boja proti nekaznovanju v Darfurju;
13.
obsoja vlado Sudana zaradi njene odgovornosti za desetletja gospodarske in politične zapostavljenosti nekaterih skupnosti in regij, zaradi česar se je zaostril konflikt v Darfurju;
14.
obsoja nadaljevanje nasilja, ustrahovanja in zelo razširjenega posiljevanja v Darfurju, vključno z ugrabitvami delavcev NVO ter napadi milic in drugih na civiliste 25. aprila v južnem in 26. aprila 2005 v zahodnem Darfurju, kakor poroča OZN Poročilo Združenih narodov o razmerah v Sudanu z dne 26. aprila 2005.
; poziva vse strani, da brez odlašanja ustavijo nasilje, spore in spolne napade v Darfurju;
15.
obsoja nasilje, ustrahovanje in nadlegovanje, ki se izvaja v taboriščih za notranje razseljene osebe v Darfurju ter zavrnitev dostopa nekaterih mednarodnih NVO v taborišča za notranje razseljene osebe; vztraja, da je treba mednarodnim NVO zagotoviti neomejen dostop na vsa območja v državi, vključno s taborišči za notranje razseljene osebe;
16.
obsoja ponovno aretacijo dr. Adama, predsednika Organizacije za socialni razvoj Sudana, (ki je bil pred tem priprt sedem mesecev v letu 2004) kakor tudi aretacijo njegovega sodelavca Salima ter voznika Taha; poziva sudanske oblasti, da brez odlašanja osvobodijo vse tri; vztraja, da sudanske oblasti jasno povedo, kje je zaprt dr. Adam, in mu omogočijo dostop do družine in odvetnikov;
17.
spodbuja EU, naj vrši močan pritisk na sudanske oblasti, da nemudoma izpustijo in prenehajo s sistematičnim nadlegovanjem dr. Adama;
18.
vztraja, da morajo biti vračanja notranje razseljenih oseb prostovoljna, varno izvedena in varovana ter da mora biti mednarodna skupnost obveščena o vseh načrtovanih premikih notranje razseljenih oseb, preden se ti izvedejo;
19.
poziva sudansko vlado, naj zagotovi, da imajo ženske, ki so bile posiljene, takojšnjo oskrbo po tem, ko so dogodek prijavile ter da si na vse načine prizadeva za nadaljnjo usposabljanje policije glede vprašanj spolnega nasilja in nasilja, temelječega na spolu; s tega vidika pozdravlja spremembo v postopkih za prijavo posilstva (odprava zahteve za izpolnjevanje tako imenovanega obrazca 8 in podelitev enakovrednega statusa zdravstvenim NVO, da bi jih priznali kot centre za oskrbo), kakor je delegaciji EP razkril minister za pravosodje;
20.
poziva vse strani, vpletene v konflikt v Sudanu, da opustijo rekrutiranje in uporabo otrok vojakov pod starostjo 18 let ter poziva sudanske oblasti, da zaščitijo razseljene otroke, zlasti mladoletnike brez spremstva;
21.
obsoja dejavnosti "Gospodove odporniške vojske" v južnem Sudanu in Ugandi;
22.
opozarja, da je treba nameniti posebno pozornost oživitvi gospodarske dejavnosti, zlasti v kmetijskem sektorju, vključno z možnostmi mikro posojil za ženske; posebno skrb in podporo bi bilo treba posvetiti zdravju in izobraževanju otrok in žensk ter univerzam, zlasti na jugu;
23.
poziva Komisijo, da zagotovi 450 milijonov EUR v pomoči, ki naj se razdeli postopoma ter v čim večji meri prek humanitarnih organizacij; poudarja, da je treba sudanski vladi zagotoviti dostop do teh skladov le v primeru, če se doseže občuten napredek glede miru v Darfurju, vključno s prenehanjem nasilja, nadzorom milic, ki jih sponzorira sudanska vlada ter s sodelovanjem v preiskovanju kaznivih dejanj MKS;
24.
poziva države članice EU, da zagotovijo nujne in velikodušne prispevke humanitarnim prizadevanjem, ki potekajo v Sudanu in v Čadu, vključno z decentraliziranim sodelovanjem;
25.
poziva sudansko vlado in vlade Čada, Libije ter Srednjeafriške republike, naj uvedejo strožji nadzor nad trgovanjem z lahkim orožjem v regiji; poziva Varnostni svet OZN, da sprejme vse ustrezne ukrepe za ustavitev širjenja orožja v regiji Darfur in da preuči omejene sankcije kot primerno sredstvo za ustavitev nadaljnjega trgovanja z orožjem ter širjenja orožja v zadevne regije;
26.
poziva Združene države Amerike, da okrepijo svoja prizadevanja za rešitev spora in prenehanje nekaznovanja v Darfurju po svojih srečanjih na temo globalnega terorizma z vodjo varnostne in obveščevalne službe sudanske vlade;
27.
naroči svojemu predsedniku, naj posreduje to resolucijo Svetu, Komisiji, vladi Sudana, Afriški uniji, vladam držav članic EU, Združenih držav Amerike, Rusije, Čada, Libije, Eritreje, Egipta in Kitajske, generalnemu sekretarju OZN, sopredsednikom Skupne parlamentarne skupščine AKP-EU ter Svetu AKP.
