Politične skupine v parlamentu: Skupina neodvisnosti in demokracije − nasprotniki Evropske ustave
Institucije
2006-03-31 - 14:32
Logotip skupine neodvisnosti in demokracije
Nasprotovanje Pogodbi o ustavi za Evropo in "centralizaciji ter birokratizaciji Evrope" sta glavna politična cilja te relativno nove politične skupine v parlamentu. Nastala je julija 2004 iz nekdanje Skupine za Evropo demokracij in različnosti (EDD), ki se je na zadnjih evropskih volitvah nekoliko okrepila in z 22 poslanci iz osmih držav predstavlja približno 3 odstotke v Evropskem parlamentu. Poslanci se označujejo različno: kritiki EU, evroskeptiki, evrorealisti.
Osrednja skupna točka političnega programa skupine je njeno nasprotovanje Evropski ustavi. Zavrnitev ustave na referendumih v Franciji in Nizozemskem sredi leta 2005 ter negotovost glede prihodnosti tega dokumenta je močno politično orodje skupine neodvisnosti in demokracije.
Največji del skupine predstavlja Stranka za neodvisnost Združenega kraljestva (UKIP), ki šteje 10 evropskih poslancev. Medtem ko je osrednja točka programa UKIP izstop Velike Britanije iz Evropske unije, so poslanci iz ostalih strank reformisti, ki sprejemajo članstvo njihovih držav v Uniji, vendar se zavzemajo za "manj centralizacije, manj izgubljanja suverenosti držav in več moči v nacionalnih parlamentih". Zaradi različnih pogledov v skupini ni ostre discipline pri glasovanju in se spoštuje svoboda odločanja posameznih nacionalnih delegacij. so predsedujoča skupine sta Nigel Farage, vodja UKIP in Jens-Peter Bonde, danski poslanec stranke JuniBevægelsen - Mod Unionen.
D za demokracijo – za in proti ustavi
Kdor spremlja razprave o Evropski ustavi, ve, da je skupina zelo spretna pri ohranjanju pozornosti medijev. Njeni poslanci so večkrat poskušali "destabilizirati" nekatere predstavnike držav članic ali Evropske komisije med njihovimi nastopi v parlamentu. Ob nedavnem zasedanju Evropskega sveta v Bruslju so začeli svojo kampanjo Avtobus za načrt D , ki bo spremljal evropsko komisarko za komuniciranje Margot Wallstrom, ki bo na seminarjih po Evropi izvajala svoj načrt D s predstavitvami o Evropske ustavi in prihodnosti Evrope.
Za relativno novo politično skupino pa počasi postaja izziv gradnja na uspehu iz leta 2004, da bi na volitvah leta 2009 zbrala še več podpore.
20060331STO06904 Skupina neodvisnosti in demokracije Fokus: politične skupine v Evropskem parlamentu
SL
1
PHOTO
20060331PHT06900.jpg
SL
2
LINK
/inddem/
-//EP//TEXT IM-PRESS 20060215FCS05277 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
