Forum Agora: Predstavniki civilne družbe v Evropskem parlamentu
Evropsko državljanstvo
2007-11-12 - 20:12
Forum Agora - civilna družba v EP
Konec preteklega tedna, 8. in 9. novembra, je 400 predstavnikov društev, strokovnih organizacij in sindikatov obiskalo Evropski parlament, kjer so se udeležili dvodnevnega foruma pod naslovom Agora. Glavna tema razprav na sejah in v številnih delovnih skupinah je bila prihodnost Evropske unije, udeleženci pa so poudarili predvsem "človeško vizijo" pri oblikovanju evropske politike in postavitev evropskih demokratičnih vrednot ter strpnosti v mednarodni okvir.
Forum Agora je Evropski parlament ustanovil kot odziv na negativne izide referendumov v Franciji in na Nizozemskem o evropski ustavi sredi leta 2005. Ljudem naj bi omogočal, da neposredno sodelujejo pri razpravah o prihodnosti Evrope, kar je po podpisu nove reforme pogodbe še zlasti pomembno.
Pöttering pozdravil "izjemni dan"
V svojem pozdravnem govoru ob otvoritvi prvega srečanja je predsednik EP Hans-Gert Pöttering dan označil kot izjemen. Poudaril je pomen skupnih vrednot Evropske unije in dejal, da je Parlament kot edina neposredno izvoljena institucija EU pravi forum za tak dogodek.
Nemški socialdemokrat Jo Leinen je dejal, da ta razprava nima konca, in poudaril razvoj demokratičnih struktur. Tudi drugi govorniki so izrazili željo, da Agora postane stalen forum, saj bo omogočala boljšo komunikacija med civilno družbo in Evropskim parlamentom, pa se bo tudi boljše obveščanje javnosti.
Več "človeške vizije" v politiki EU
Eden od ključnih sklepov foruma je bil poskus »počlovečenja« političnega odločanja v EU. Udeleženci so pozvali k "človeški viziji" v okviru različnih politik, kot sta denimo politika priseljevanja in azilna politika.
Glede notranjega delovanja Evropske unije so bili vsi govorniki enotni, da meje Evropske unije ne smejo biti zacementirane, da so potrebna nova pravila ratificiranja pogodb in da je v politikah EU treba okrepiti tudi vidik enakosti med spoloma.
Okrepljena vloga EU na mednarodnem prizorišču
Udeleženci foruma so se dotaknili tudi vprašanja vloge Unije na mednarodnem prizorišču. Med drugim so pozvali, da naj Evropska unija prevzame mednarodno vodstvo pri prizadevanjih za mir, razvoj in v boju proti korupciji. Poudarili so tudi potrebo po okrepitvi evropskih vrednot, kot so demokracija, pravna država, strpnost, raznolikost in verska svoboda. Govorniki foruma so nenazadnje pozdravili tudi razširjeno vlogo visokega predstavnika EU za zunanjo in varnostno politiko.
Francoski poslanec Gérard Onesta iz skupine Zelenih je na zadnji dan foruma dejal, da z Agoro gradimo manjkajoči člen med institucijami EU in skoraj 500 milijoni evropskih državljanov.
20071109STO12830 Agora državljanov Dnevni red prvega foruma Agora Mnenja o Beli knjigi o evropski komunikacijski politiki Bela knjiga o evropski komunikacijski politiki
SL
1
PHOTO
20071109PHT12848.jpg
SL
2
LINK
/parliament/public/staticDisplay.do?id=66&language=SL
SL
3
LINK
http://forum.agora.europarl.europa.eu/jiveforums/category.jspa?categoryID=9
SL
4
LINK
/sidesSearch/search.do?type=COMPARL&term=6&subType=OPCF&author=1838&language=SL&startValue=0
SL
5
LINK
http://ec.europa.eu/communication_white_paper/doc/white_paper_sl.pdf
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
