Politične skupine v parlamentu: Evropska ljudska stranka in Evropski demokrati
Institucije
2006-02-17 - 09:03
Logotip EPP-ED
Povečanje konkurenčnosti evropskega gospodarstva z več naložbami v raziskave in vseživljenjskim učenjem je le eden od ciljev Evropske ljudske stranke − Evropskih demokratov, največje politične skupine v Evropskem parlamentu.
Stranka, ki ima v parlamentu 264 poslancev iz 25 držav članic, je pomemben dejavnik na evropskem političnem prizorišču. Iz te politične "družine" je tudi deset predsednikov evropskih vlad in predsednik Evropske komisije. Znotraj skupine ima največji delež nemška delegacija, ki šteje 49 evropskih poslancev, medtem ko imata Danska in Estonija le po enega predstavnika.
Polno ime skupine je Evropska ljudska stranka (Krščanskih demokratov) in Evropskih demokratov, bolj znana s kratico EPP-ED in združuje krščanske demokrate, konservativce ter ostale desno-sredinske stranke iz vse Evrope. Od leta 1999 je največja skupina v parlamentu, sicer pa je nastala že leta 1953, ko je skupina Krščanskih demokratov dobila mesto v skupščini Evropske skupnosti za premog in jeklo. Ima precejšnjo prednost pred svojo glavno tekmico, skupino socialdemokratov, v kateri je 200 poslancev iz 23 držav članic.
Na zadnjih volitvah leta 2004 (in prvih, ki so potekale v desetih novih članicah) je skupina, dosegla velik uspeh, saj je zbrala 38,11 odstotka vseh glasov. V primerjavi z letom 1999 se je podpora zvišala za 3 odstotne točke.
EPP-ED ima kot največja skupina v parlamentu pravico do levjega deleža pomembnih položajev v parlamentu. Trenutno njeni poslanci predsedujejo devetim od 22 parlamentarnih odborov ter pododborov in zasedajo sedem od 14 podpredsedniških mest.
Vodja skupine je Nemec Hans-Gert Poettering, sicer doktor prava, politike in zgodovine. Poslanec Evropskega parlamenta je že od leta 1979, vodenje skupine pa je prevzel leta 1999. Je velik zagovornik reform v Evropi in je na nedavni razpravi o prizadevanjih EU, da do leta 2010 postane najbolj konkurenčno in na znanju temelječe gospodarstvo dejal: "Rabimo reforme, fleksibilnost, odgovornost in manj birokracije. Državam članicam ponujamo izziv, da prispevajo k Evropi, ki bo spodbujala rast, članicam omogočila ustvarjanje novih delovnih mest in dale ljudem priložnost za razvijanje njihovih sposobnosti."
Že sama raznolikost strank iz vse Evrope, ki se združujejo v parlamentarnih političnih skupinah, kakor tudi njihove različne tradicije in notranjepolitične razmere prispevajo k temu, da sta ideološka "zvezanost" in strankarsko enoumje manj prisotna, kot v strankah "doma".
Viri iz skupine zagotavljajo, da se to kaže tudi v delovanju EPP-ED, ki si "prizadeva oblikovati široko večinsko podporo pri pomembnih vprašanjih" in "ne zanemarja manjših strank". Nekdaj sta si namreč največji skupini razdelili položaje v najpomembnejših odborih, zdaj pa dobijo svoj glas tudi manjše skupine.
V naslednjih tednih bomo podrobneje predstavili vsako od političnih skupin. Članki bodo objavljeni v naslednjem vrstnem redu:
24. februar: Skupina socialdemokratov v Evropskem parlamentu
3. marec: Skupina zavezništva liberalcev in demokratov za Evropo
10. marec: Skupina Zelenih/Evropske svobodne zveze
24. marec: Konfederalna skupina Evropske združene levice – Zelene nordijske levice
31. marec: Skupina neodvisnosti/demokracije
21. april: Skupina združenje za Evropo narodov
20060214STO05259 EPP-ED v Evropskem parlamentu
SL
1
PHOTO
20060213PHT05189.jpg
SL
2
LINK
http://www.epp-ed.org/home/en/default.asp?lg1=sl
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
