Vprašanje za ustni odgovor O-000148/2011
za Svet
Člen 115 poslovnika
Monica Luisa Macovei
,
Mariya Nedelcheva
,
Simon Busuttil
,
Manfred Weber
v imenu skupine PPE Zadeva: Odpravljanje neskladnosti med protikorupcijsko zakonodajo in realnostjo
Komisija je 6. junija 2011 sprejela protikorupcijski zakonodajni sveženj, ki vsebuje sporočilo o boju proti korupciji v EU, sklep o uvedbi mehanizma poročanja EU o boju proti korupciji, poročilo o izvajanju Okvirnega sklepa Sveta 2003/568/PNZ o boju proti korupciji v zasebnem sektorju in poročilo o načinih sodelovanja Evropske unije v Skupini držav proti korupciji (GRECO) pri Svetu Evrope.
Parlament pozdravlja ta protikorupcijski sveženj, ki obravnava visoke stroške korupcije (ocenjene na 120 milijard EUR letno), njeno izkrivljanje gospodarstva, konkurence in notranjega trga, ter trdno prepričanje javnosti, da mora EU začeti boj proti korupciji (78 %, anketa Eurobarometer iz decembra 2009).
1. Kako bo Svet v državah članicah zagotovil potrebno politično zavezanost k boju proti korupciji in k izvajanju ukrepov Komisije, glede na to, da v določenih državah članicah te zavezanosti sedaj ni?
2. Kako bo Svet v ta prizadevanja vključil Parlament?
