Člen
175
Obravnava peticij
1.
Pristojni odbor lahko pripravi poročilo ali kako drugače izrazi svoje mnenje o peticijah, ki jih je označil za dopustne.
Odbor lahko, predvsem v zvezi s peticijami, ki merijo na spremembo obstoječe zakonodaje, prosi za mnenja drugih odborov v skladu s členom 162.
2.
Vzpostavi se elektronski register, v katerem lahko državljani izrazijo svojo podporo predlagatelju peticije, tako da dodajo svoj elektronski podpis k peticijam, ki so bile označene za dopustne in vpisane v register.
3.
Pri obravnavi peticij ali ugotavljanju dejstev lahko odbor organizira predstavitve mnenj predlagateljev peticije ali splošne predstavitve mnenj ali pošlje svoje člane na kraj dogajanja zaradi ugotovitve dejstev.
4.
Za pripravo svojega mnenja lahko odbor prosi Komisijo, da mu predloži dokumente, posreduje informacije in dovoli vstop v svoje prostore.
5.
Po potrebi odbor Parlamentu predloži predloge resolucij v zvezi z obravnavanimi peticijami.
Odbor lahko tudi zahteva, da predsednik njegova mnenja posreduje Komisiji ali Svetu.
6.
Odbor vsakih šest mesecev obvešča Parlament o izidu svojih posvetovanj.
Odbor obvešča Parlament predvsem o ukrepih, ki jih sprejme Svet ali Komisija v zvezi s peticijami, posredovanimi s strani Parlamenta.
7.
Predsednik Parlamenta predlagatelje peticij seznani s sprejetimi odločitvami in razlogih zanje.

