A6-0204/2008
30.5.2008
POROČILO
o predlogu spremembe proračuna št. 3/2008 Evropske unije za proračunsko leto 2008
(9903/2008 – C6‑0206/2008 – 2008/2095(BUD))
Oddelek III – Komisija
Odbor za proračun
Poročevalca:
Kyösti Virrankoski in
Ville Itälä
PE 405.932v02-00
VSEBINA
PREDLOG RESOLUCIJE EVROPSKEGA PARLAMENTA..... Error! Bookmark not defined.
OBRAZLOŽITEV........................................................................ Error! Bookmark not defined.
POSTOPEK................................................................................ Error! Bookmark not defined.
PREDLOG RESOLUCIJE EVROPSKEGA PARLAMENTA
o predlogu spremembe proračuna št. 3/2008 Evropske unije za proračunsko leto 2008, Oddelek III – Komisija
(9903/2008 – C6‑0206/2008 – 2008/2095(BUD) )
Evropski parlament ,
– ob upoštevanju člena 272 Pogodbe o ustanovitvi Evropske skupnosti in člena 177 Pogodbe o ustanovitvi Evropske skupnosti za atomsko energijo,
– ob upoštevanju Uredbe Sveta (ES, Euratom) št. 1605/2002 z dne 25. junija 2002 o Finančni uredbi, ki se uporablja za splošni proračun Evropskih skupnosti
UL L 248, 16. 9. 2002, str. 1. Uredba, kakor je bila nazadnje spremenjena z Uredbo (ES) št. 1525/2007 (UL L 343, 27. 12. 2007, str. 9). , in zlasti členov 37 in 38 te uredbe,
– ob upoštevanju splošnega proračuna Evropske unije za proračunsko leto 2008, ki je bil dokončno sprejet 13. decembra 2007
UL L 71, 14. 3. 2008, str. 1. ,
– ob upoštevanju medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
UL C 139, 14. 6. 2006, str. 1. Sporazum, kakor je bil nazadnje spremenjen s Sklepom 2008/371/ES Evropskega parlamenta in Sveta (UL L 128, 16. 5. 2008, str. 8). ,
– ob upoštevanju predhodnega predloga spremembe proračuna Evropske unije št. 3/2008 za proračunsko leto 2008, ki ga je Komisija predložila dne 14. aprila 2008 ( KOM(2008)0201 ),
– ob upoštevanju predloga spremembe proračuna št. 3/2008, ki ga je Svet pripravil 26. maja 2008 (9903/2008 – C6‑0206/2008 ),
– ob upoštevanju člena 69 in Priloge IV poslovnika,
– ob upoštevanju poročila Odbora za proračun ( A6-0204/2008 ),
A. ker predlog spremembe proračuna št. 3 k splošnemu proračunu za leto 2008 vključuje naslednje postavke:
– vključitev prihodka iz zadeve Microsoft v proračun (denarna kazen in obresti skupaj 849.200.000 EUR),
– vključitev dela prihrankov, ki izhaja iz manjšega povečanja od predvidenega za plače in pokojnine uradnikov v letu 2007,
– okrepitev varnostnega sklada za veterinarske ukrepe zaradi izbruha bolezni modrikastega jezika, in sicer 130.000.000 EUR v odobritvah za prevzem obveznosti ter 63.950.000 EUR v odobritvah plačil,
– vzpostavitev proračunskih postavk za vključitev subvencij za štiri skupna podjetja: Pobuda za inovativna zdravila (IMI), Čisto nebo, ARTEMIS (skupne tehnološke pobude o vgrajenih računalniških sistemih) in ENIAC (evropske tehnološke platforme na področju nanoelektronike),
– uporaba solidarnostnega sklada EU v znesku 98.000.000 EUR za odobritev za prevzem obveznosti in odobritev plačil za gozdne požare v Grčiji avgusta 2007 ter poplave v Sloveniji septembra 2007,
– spremembe kadrovskega načrta Evropskega inštituta za enakost spolov, in sicer povišanje enega AD 13 v AD 14,
– spremembe kadrovskega načrta Evropskega ekonomsko-socialnega odbora,
B. ker je predlog spremembe proračuna št. 3/2008 namenjen uradni vključitvi teh proračunskih sprememb v proračun za leto 2008,
C. ker je Svet v predlog spremembe proračuna št. 3/2008 vključil prihranke iz plač in pokojnin ter sredstev tako imenovanega mehanizma spremljanja Microsofta,
1. opozarja, da se sredstva za skupna podjetja izplačujejo iz operativnega proračuna zadevnega programa;
2. poudarja, da se tako imenovani mehanizem spremljanja Microsofta financira izključno iz prihrankov iz plač in pokojnin iz razdelka 5;
3. obžaluje, da je Svet nepričakovano znižal proračunsko vrstico 26 02 01 in s tem vpeljal nov element ne da bi se o tem posvetoval s Parlamentom; pričakuje uporabo teh prihrankov iz razdelka 1a za financiranje prednostnih nalog Parlamenta;
4. zahteva, naj Komisija v predlog za spremembo proračuna ne vključi financiranja, ki je povezano z instrumenti, kot sta solidarnostni sklad EU ali Evropski sklad za prilagajanje na globalizacijo, skupaj z drugimi postavkami, da bi se v prihodnje izognila zamudi pri odločanju in izvajanju;
5. odobri nespremenjeni predlog spremembe proračuna št. 3/2008;
6. Naroči svojemu predsedniku, naj to resolucijo posreduje Svetu in Komisiji.
OBRAZLOŽITEV
V skladu s členom 37(1) finančne uredbe lahko Komisija pripravi predhodni predlog spremembe proračuna, če obstajajo „neodložljive, izjemne ali nepredvidene okoliščine“.
Posamezne točke predloga spremembe proračuna št. 3/2008 so:
1. Zadeva Microsoft
S tem v zvezi je bil predložen zahtevek za prerazporeditev 07/2008, ki zmanjšuje proračunska sredstva za plače in pokojnine osebja v 54 upravnih vrsticah proračuna Komisije ter sredstva namenja dvema operativnima vrsticama 03 01 Upravni odhodki na področju Konkurenca in 03 03 02 Odškodninski zahtevki zaradi pravnih postopkov proti sklepom Skupnosti na področju konkurence, ter daje na voljo 14.200.000 EUR, da se finančno podpre skrbnika za nadzor izvajanja zapletene sodbe sodišča proti Microsoftu. Svet je to prerazporeditev zavrnil ter zahteval, da se ta vnese v spremembo proračuna 3/2008.
2. Prihranki pri plačah in pokojninah
Ti vplivajo na zmanjšanje odobritev za prevzem obveznosti in odobritev plačil za 2.300.000 EUR v postavki 5 (1,4-odstotno povečanje plač v letu 2007 namesto 2,2-odstotno - prihranek 18.900.000 EUR).
Bolezen modrikastega jezika
Poročevalec se o tem delu lahko strinja, saj je treba cepljenje v zadevnih državah opraviti takoj, ko je to mogoče.
4. Skupna podjetja
Po obrazložitvi Komisije oblikovanje skupnih podjetij nima proračunskega vpliva, ker se proračunska sredstva odštejejo od operativnih proračunskih vrstic, ki ustrezajo prednostnim nalogam sedmega okvirnega programa. Načeloma je to obžalovanja vreden stranski učinek oblikovanja te vrste dodatnih struktur. ENIAC zadeva nanoelektroniko, tj. naravno razvijanje mikroelektronike v manjše dimenzije.
Nanoelektronika je ključnega pomena za gospodarski razvoj v številnih industrijskih sektorjih pri izvajanju družbenih politik, vključno z okoljsko politiko, politiko varčevanja z energijo, trajnosti, starejših ljudi, mobilnosti, varnosti ter še veliko drugih in zato lahko spodbuja uresničevanje lizbonskih ciljev.
Skupna tehnološka pobuda ENIAC je strateška pobuda, ki jo vodi in spodbuja industrija, in se zato vključi v proračun v vrstico informacijske družbe.
5. Solidarnostni sklad EU
Odbor je ugovarjal povezavi s kadrovskim načrtom inštituta za enakost spolov, ker zbuja dvom glede uporabe sklada.
6. Uvrstitev v višji razred za delovno mesto direktorja inštituta za enakost spolov
Obrazložitev predlagane uvrstitev v višji razred ni dobra ("ni ustreznega kandidata z zahtevano usposobljenostjo" – "uvrstitev v višji razred bi lahko pritegnila visoko kakovostne kandidate za delovno mesto direktorja"). Tudi majhna agencija z 20 zaposlenimi mora biti primerljiva z oddelkom na Komisiji, ki ga vodijo AD 11, 12 ali 13.
Razprava v Odboru za proračun je pokazala majhen interes za predlagano povišanje iz AD 13 na AD 14 na delovnem mestu direktorja inštituta za enakost spolov. Med razpravo so ob primerjavi tabele plač stopenj AD13 in AD 14 podvomili v proračunsko nevtralnost . Svetu je bilo med sejo Odbora za proračun dne 6. maja dano jasno sporočilo, da se takoj, ko je mogoče, sprejeme predlog spremembe proračuna 3/2008, ki bo vseboval predlog spremembe poročevalca, da se delovno mesto direktorja inštituta za enakost spolov ne uvrsti v višji razred. Evropskemu parlamentu tako ni treba spremeniti predloga proračuna 3/2008, kar prihrani čas za uporabo Solidarnostnega sklada.
7. Kadrovski načrt ECOSOC
Predlagana je vrsta prilagoditev kadrovskega načrta Evropskega ekonomsko-socialnega odbora (EESC), ki so navedene v tabeli.
Povzetek zahtevkov
Sprememba
Število
AD16-HC v AD16-HC T
1
AST5 v AST5-T
2
AD5-T v AST5-T
2
AST10-T v AD10-T
1
AST8-T v AD8-T
1
AD5-T v AD6-T
1
AD10-T v AD9-T
1
AST10 v AD10
1
Sprememba ne bo imela proračunskih posledic, ker se edini zahtevek za uvrstitev v višji razred izravna z uvrstitvijo nižji razred.
Skupno število odobrenih delovnih mest ostaja nespremenjeno.
POSTOPEK
Naslov
Predlog spremembe proračuna št. 3/2008 Evropske unije za proračunsko leto 2008
Referenčni dokumenti
9903/2008 – C6-0206/2008 – 2008/2095(BUD)
Pristojni odbor
Datum razglasitve na zasedanju
BUDG17.4.2008
Odbori, zaprošeni za mnenje
Datum razglasitve na zasedanju
Poročevalec(-ka)
Datum imenovanja
Kyösti Virrankoski - Ville Itälä13.12.2006
Nadomeščeni/-a poročevalec/-ka
Datum, ko je Svet pripravil predlog spremembe proračuna
26.5.2008
Datum, ko je Svet predložil predlog spremembe proračuna
28.5.2008
Obravnava v odboru
6.5.2008
29.5.2008
Datum sprejetja
29.5.2008
Izid končnega glasovanja
+:
–:
0:
27
Poslanci, navzoči pri končnem glasovanju
Simon Busuttil, Daniel Dăianu, Brigitte Douay, Szabolcs Fazakas, Markus Ferber, Vicente Miguel Garcés Ramón, Salvador Garriga Polledo, Ingeborg Gräßle, Louis Grech, Nathalie Griesbeck, Catherine Guy-Quint, Jutta Haug, Ville Itälä, Anne E. Jensen, Silvana Koch-Mehrin, Wiesław Stefan Kuc, Janusz Lewandowski, Vladimír Maňka, Mario Mauro, László Surján, Gary Titley, Helga Trüpel, Kyösti Virrankoski
Namestniki, navzoči pri končnem glasovanju
Thijs Berman, Marusya Ivanova Lyubcheva, Margarita Starkevičiūtė, Gianluca Susta
Namestniki (člen 178(2)), navzoči pri končnem glasovanju
Datum predložitve
29.5.2008
Pripombe (na voljo samo v enem jeziku)
...
