27.9.2011 B7-0531/2011 PREDLOG RESOLUCIJE v skladu s členom 120 poslovnika
o davčni oprostitvi za mikro- in mala podjetja v EU ter subvencijah za zaposlovanje mladih
Cristiana Muscardini
,
Gianluca Susta
,
Mario Mauro
,
Niccolò Rinaldi
,
Tiziano Motti
,
Sergio Berlato
,
Potito Salatto
,
Salvatore Tatarella
,
Paolo Bartolozzi
,
Giovanni La Via
PE472.716v01-00 B7‑0531/2011 Predlog resolucije Evropskega parlamenta o davčni oprostitvi za mikro- in mala podjetja v EU ter subvencijah za zaposlovanje mladih
Evropski parlament ,
– ob upoštevanju člena 120 svojega poslovnika,
A. ker je finančna kriza prizadela zlasti mala podjetja,
B. ker je pomoč malim in srednjim podjetjem upravičeno namenjena predvsem za doseganje ciljev s področja raziskav in inovacij,
C. ker pa raziskave in inovacije zahtevajo finančna sredstva, ki so malim in srednjim podjetjem le težko dosegljiva,
D. ker je treba upoštevati tudi, da evropsko podjetniško strukturo sestavljajo večinoma mala in srednja podjetja,
E. ker imajo tudi mikropodjetja z do deset zaposlenimi koristno in posebno vlogo v gospodarstvu naših držav,
F. ker ponoven vzpon gospodarstva ovira tudi huda kriza zaposlovanja mladih,
1. poziva Svet in Komisijo, naj preučita možnost, da bi se mikro- in malim podjetjem na podlagi dogovorov, sklenjenih z nacionalnimi organi, za tri leta podelil začasni status, ki bi jim zagotavljal davčno oprostitev za do 30.000 EUR dobička letno;
2. poziva Svet in Komisijo, naj mikro- in malim podjetjem za tri leta omogočijo subvencije v vrednosti letnih socialnih prispevkov, če zaposlijo mlade delavce za nedoločen čas.
