P6_TA(2007)0264
Kriza družbe "Equitable Life Assurance Society"
B6-0199/2007
Priporočilo Evropskega parlamenta z dne 19. junija 2007, ki temelji na poročilu Preiskovalnega odbora o krizi družbe "Equitable Life Assurance Society"
Evropski parlament
, –
ob upoštevanju člena 193 Pogodbe ES,
–
ob upoštevanju Sklepa 95/167/ES, Euratom, ESPJ Evropskega parlamenta, Sveta in Komisije z dne 19. aprila 1995 o določbah, ki podrobno urejajo uresničevanje pravice Evropskega parlamenta do preiskave UL L 113, 19.5.1995, str. 2.
,
–
ob upoštevanju Sklepa 2006/469/ES z dne 18. januarja 2006 o ustanovitvi preiskovalnega odbora o krizi družbe "Equitable Life Assurance Society" UL L 186, 7.7.2006, str. 58.
,
–
ob upoštevanju svoje resolucije z dne 4. julija 2006 o krizi družbe "Equitable Life Assurance Society" Sprejeta besedila, P6_TA(2006)0293 .
,
–
ob upoštevanju podaljšanja mandata preiskovalnega odbora za tri mesece, kar je Parlament odobril v resoluciji z dne 4. julija 2006, in ponovnega podaljšanja, odobrenega dne 18. januarja 2007,
–
ob upoštevanju končnega poročila preiskovalnega odbora o krizi družbe "Equitable Life Assurance Society" ( A6-0203/2007 ),
–
ob upoštevanju člena 176 svojega Poslovnika,
A.
ker člen 193 Pogodbe ES zagotavlja pravno podlago, da Parlament ustanovi začasni preiskovalni odbor zaradi preverjanja domnevnih kršitev ali nepravilnosti pri izvajanju zakonodaje Skupnosti; ker je to pomemben sestavni del nadzornih pooblastil Parlamenta,
B.
ker je bil mandat preiskovalnega odbora v skladu s Sklepom 2006/469/ES: (1) raziskati domnevne kršitve ali nepravilnosti pristojnih oblasti Združenega kraljestva v zvezi z družbo Equitable Life Assurance Society (Equitable Life) pri izvajanju Direktive Sveta 92/96/EGS z dne 10. novembra 1992 o usklajevanju zakonov, uredb in upravnih določb o neposrednem življenjskem zavarovanju ter spremembah Direktive 79/267/EGS in Direktive 90/619/EGS (tretja direktiva o življenjskem zavarovanju) UL L 360, 9.12.1992, str. 1. Direktiva, kakor je bila nazadnje spremenjena z Direktivo 2002/87/ES Evropskega parlamenta in Sveta (UL L 35, 11.2.2003, str. 1).
, ki ju kodificira Direktiva 2002/83/ES Evropskega parlamenta in Sveta z dne 5. novembra 2002 o življenjskem zavarovanju UL L 345, 19.12.2002, str. 1. Direktiva, kakor je bila nazadnje spremenjena z Direktivo Sveta 2006/101/ES (UL L 363, 20.12.2006, str. 238).
, zlasti kar zadeva regulativno ureditev in nadzorovanje finančne trdnosti zavarovalnic, vključno z njihovo solventnostjo, oblikovanjem ustreznih tehničnih ali rezervacij in kritjem rezervacij z ustreznimi sredstvi; (2) oceniti, ali je Komisija ustrezno izpolnila svojo dolžnost nadzorovanja pravilnega in pravočasnega prenosa zakonodaje Skupnosti, ter ugotoviti, ali so k nastalim razmeram prispevale sistematične slabosti; (3) preučiti obtožbe, da izvršilni organi Združenega kraljestva več let, in sicer vsaj od leta 1989 dalje, niso zaščitili imetnikov zavarovalnih polic z izvajanjem strogega nadzora nad računovodskimi postopki in postopki oblikovanja rezervacij ter finančnim stanjem družbe Equitable Life; (4) oceniti status zahtevkov evropskih državljanov, ki niso državljani Združenega kraljestva, in ustreznost pravnih sredstev, ki so zavarovancem iz drugih držav članic na voljo v skladu z zakonodajo Združenega kraljestva in/ali Evropske unije ter (5) oblikovati vse potrebne predloge v zvezi s to zadevo,
C.
ker je začel preiskovalni odbor delovati dne 2. februarja 2006, svoje končno poročilo pa je sprejel dne 8. maja 2007; ker se je sestal 19-krat, izvedel 11 javnih predstavitev, organiziral dve delavnici in napotil dve uradni delegaciji v Dublin in London; ker je zaslišal 46 prič, analiziral 157 dokazov, od katerih jih je bilo 92 objavljenih na spletni strani preiskovalnega odbora, kar skupaj obsega več tisoč strani; ker je poleg tega naročil tri zunanje študije,
D.
ker je preiskovalni odbor na podlagi zgoraj navedenih dokazov in ukrepov sprejel končno poročilo, v katerem so navedeni vsebina njegove preiskave ter zaključki in priporočila,
1.
naroča svojemu predsedniku, naj stori vse potrebno za objavo končnega poročila preiskovalnega odbora v skladu s členom 176(10) Poslovnika Parlamenta in členom 4(2) Odločbe 95/167/ES, Euratom, ESPJ;
2.
poziva Svet, Komisijo in države članice, naj zagotovijo, da bodo na podlagi zaključkov in priporočil sprejeti ukrepi v skladu z obveznostmi, ki izhajajo iz Odločbe 95/167/ES, Euratom, RSPJ in člena 10 Pogodbe;
3.
poziva vlado ter izvršilne in nadzorne organe Združenega kraljestva, naj zagotovijo, da bodo na podlagi zaključkov in priporočil, ki izhajajo iz preiskave, sprejeti ukrepi v skladu z obveznostmi po Odločbi 95/167/ES, Euratom, ESPJ in splošnimi obveznostmi držav članic po primarnih pogodbah;
4.
poziva Komisijo, naj zagotovi, da bodo nemudoma sprejeti ukrepi na podlagi zaključkov in priporočil v zvezi s prenosom omenjenih zakonodajnih aktov, in naj o tem poročajo pristojnim odborom Parlamenta;
5.
poziva predsednika, da Odboru za ekonomske in monetarne zadeve, Odboru za notranji trg in varstvo potrošnikov, Odboru za pravne zadeve, Odboru za ustavne zadeve in Odboru za peticije naroči, naj nadzorujejo izvajanje zaključkov in priporočil Preiskovalnega odbora, zlasti tiste v zvezi z obveznostjo Komisije za prenos in izplačevanje odškodnin na notranjem trgu ter, če je potrebno, o tem poročajo v skladu s členom 176(11) Poslovnika;
6.
poziva Konferenco predsednikov in delovno skupino za reformo parlamenta, ustanovljeno februarja 2007, naj udejanjita priporočila iz poročila preiskovalnega odbora glede tesnejšega sodelovanja z nacionalnimi parlamenti in boljšega nadzora Parlamenta nad vprašanji izvajanja, kakor tudi nad prihodnjo reformo preiskovalnih odborov in njenim potekom za namene izboljšanja njihovega delovanja in učinkovitosti;
7.
naroča svojemu predsedniku, naj to priporočilo in končno poročilo preiskovalnega odbora posreduje Svetu, Komisiji ter vladam in parlamentom držav članic.
