Blišč svetovnega prvenstva zbledi proti izzivom, ki Afriko čakajo v zdravstvu
Razvoj in sodelovanje
2010-07-15 - 15:40
V Afriki so bolezni kot aids, malarija in tuberkuloza še vedno zelo razširjene, zato bi poslanci slednjim namenili vsaj toliko pozornosti kot izobraževanju. ©BELGA/Xinhua/Xu Suhui EU zaostaja za svojimi zavezami pri pomoči revnim državam Zdravstvu je treba nameniti več pozornosti Svetovno prvenstvo v nogometu v Južni Afriki se je končalo z veličastnim ognjemetom, katerega blišč pa nikakor ne more zakriti težavnega dejstva: zaradi pomanjkljive zdravstvene oskrbe je namreč pričakovana življenjska doba na afriški celini od 30 do 40 let krajša kot v Evropi. Člani odbora Evropskega parlamenta za razvoj so ob tem opozorili, da si mora Evropska unija kljub finančni krizi prizadevati za reševanje najbolj žgočih zdravstvenih vprašanj, s katerimi se sooča kontinent.
Pomagati je treba kljub krizi
Polovica denarja, ki ga EU nameni za razvojno pomoč, gre za izobrazbo. Po mnenju poslancev bi moralo biti več denarja namenjenega za zdravstvo, pri čemer britanski poslanec Michael Cashman (S&D) v svojem poročilu poudarja, da države unije za svojimi zavezami, danimi v okviru Združenih narodov, zaostajajo za 20 milijard evrov.
Poslance skrbi predvsem visoka smrtnost mater pri porodu ter usihanje pomoči za boj proti aidsu, tuberkulozi in malariji, sredstev pa primanjkuje tudi za vzpostavljanje sistema osnovnih zdravstvenih storitev. Nevladne organizacije svoje delo opravljajo dobro, so menili poslanci, vendar pa ne morejo nuditi pomoči vsem. Belgijska poslanka Veronique de Keyser (S&D) , ki je kot zdravniška sestra delala v bolnišnici v Afriki, je ob tem pojasnila, da je za mnoge že pot do zdravnika veliko predolga.
Zaustaviti beg možgani
Primanjkuje pa tudi zdravnikov samih, saj odhajajo zaradi slabih plač, mnogo pa jih je tudi neizkušenih, je ob tem opozoril Charles Goerens (ALDE, LUX) , kot rešitev pa je predlagal začasne vizume za zdravnike, ki bi si lahko v EU nabrali izkušnje.
Glavni cilj pomoči EU revnim državam bi morala biti vzpostavitev zdravstvenih sistemov, če je le mogoče po evropskem vzoru, ki bi omogočali dostop do zdravstvenih storitev in zdravil vsem, ki jih potrebujejo, so se strinjali poslanci. Britanski poslanec Nirj Deva (ECR) , ki se je rodil na Šri Lanki, je ob tem pripomnil, da se je po uvedbi brezplačnega zdravstvenega sistema na tem azijskem otoku pričakovana življenjska doba dvignila na zahodno raven.
"Ne gre za ideologijo, ampak za reševanje človeških življenj," je prizadevanja EU na področju pomoči revnim državam razložila poslanka De Keyserjeva.
20100709STO78535 Osnutek poročila o sistemu zdravstvenega varstva v podsaharski Afriki Poročilo o napredku pri doseganju razvojnih ciljev tisočletja Razvojni cilji tisočletja Odbor EU za razvoj
SL
1
PHOTO
20100712PHT78694.jpg
SL
2
LINK
/meetdocs/2009_2014/documents/deve/pr/819/819607/819607sl.pdf
SL
4
LINK
http://www.who.int/topics/millennium_development_goals/en/
SL
5
LINK
/activities/committees/homeCom.do?language=SL&body=DEVE
-//EP//TEXT TA P7-TA-2010-0210 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
